വര്‍ക്കേഴ്സ് ഫോറം: ഫെബ്രുവരി 28 ലെ പൊതുപണിമുടക്ക്: സ്വാതന്ത്ര്യാനന്തര ഇന്ത്യയിലെ ചരിത്രസംഭവം\nഫെബ്രുവരി 28 ലെ പൊതുപണിമുടക്ക്: സ്വാതന്ത്ര്യാനന്തര ഇന്ത്യയിലെ ചരിത്രസംഭവം\nഫെബ്രുവരി 28 നു നടന്ന തൊഴിലാളിവര്‍ഗ്ഗത്തിന്റെ ദേശീയ പണിമുടക്ക് സ്വാതന്ത്ര്യാനന്തര ഇന്ത്യയിലെ ചരിത്രസംഭവങ്ങളില് ഒന്നായി അനുസ്മരിക്കപ്പെടും. രണ്ടാം യു പി എ ഗവണ്‍മെന്റിന്റെ സാമ്പത്തിക, തൊഴിലാളിവിരുദ്ധ നയങ്ങള്‍ക്കെതിരെ അഫിലിയേഷന് ഉളളതും ഇല്ലാത്തതുമായ ദശലക്ഷക്കണക്കിനു തൊഴിലാളികള് അണിനിരന്ന പണിമുടക്ക് എന്നതാണ് അതിനെ ചരിത്രപ്രധാനമാക്കുന്നത്.\nബി എം എസ്, ഐ എന് ടി യു സി, എ ഐ ടി യു സി, എഛ് എം എസ്, സി ഐ ടി യു, എ ഐ യു ടി യു സി, എ ഐ സി സി ടി യു, യു ടി യു സി, ടി യു സി സി, എല് പി എഫ്, എസ് ഇ ഡബ്ല്യൂ എ എന്നീ പതിനൊന്നു കേന്ദ്ര ട്രേഡ് യൂണിയന് (സി ടി ഒ) കളാണ് പണിമുടക്കിന് ആഹ്വാനം നല്‍കിയത്. എന്നാല് ഡി എം കെ, ശിവസേന, മുസ്ലീംലീഗ് എന്നീ പാര്‍ട്ടികളുടെ ട്രേഡ് യൂണിയനുകളും പണിമുടക്കിനു പിന്തുണ നല്‍കി അതില് പങ്കെടുത്തു. സി ടി ഒ കളില് അഫിലിയേഷന് ഇല്ലാത്ത 5000 ത്തില് പരം യൂണിയനുകളും പണിമുടക്കില് പങ്കെടുക്കുകയുണ്ടായി. ഇതാണ് ഫെബ്രുവരി 28 ന്റെ പണിമുടക്കിന് ഇന്ത്യന് തൊഴിലാളിവര്‍ഗ്ഗ ചരിത്രത്തില് അതുല്യമായ സ്ഥാനം നല്‍കുന്നത്.\nപൊതുവില് നമ്മുടെ അച്ചടി-ഇലക്‌ട്രോണിക് മാധ്യമങ്ങള് തൊഴിലാളി രംഗത്തെ അവഗണിക്കുന്നത് പതിവാണ്. കഴിഞ്ഞ രണ്ടു വര്‍ഷങ്ങള്‍ക്കുളളില് സി ടി ഒ ആഹ്വാനപ്രകാരം നടന്ന പ്രകടനങ്ങള്, ധര്‍ണ്ണകള്, ജയില്‍നിറക്കല് സമരങ്ങള്, പണിമുടക്കുകള് എന്നിവകള്‍ക്കുനേരെ മാധ്യമങ്ങളുടെ സമീപനം അവഗണനയായിരുന്നു. എന്നാല് ഫെബ്രുവരി 28 ലെ പണിമുടക്കിനോടുളള അവരുടെ സമീപനത്തില് പ്രകടമായ മാറ്റമുണ്ടായി. അതിനു വിപുലമായ കവറേജ് നല്‍കുകയുണ്ടായി. ''തൊഴിലാളി യൂണിയന് പണിമുടക്ക് ബാങ്കുകളെയും ഇന്‍ഷുറന്‍സ് സ്ഥാപനങ്ങളെയും പ്രതികൂലമായി ബാധിച്ചു.'', ''കേരളം, ബിഹാര്, രാജസ്ഥാന് എന്നിവിടങ്ങളില് പണിമുടക്ക് പൂര്‍ണ്ണം'' എന്നിങ്ങനെയായിരുന്നു ടൈംസ് ഓഫ് ഇന്ത്യയുടെ തലക്കെട്ടുകള്. അത് തലക്കെട്ടുകളില് മാത്രമല്ല വാര്‍ത്തയുടെ ഉളളടക്കത്തിലും പ്രകടമായിരുന്നു. 'പിനാക്കാ റോക്കറ്റുകള്‍ക്കുളള വെടിക്കോപ്പുകള് നിര്‍മ്മിക്കുന്ന നാഗ്പൂരിലെ യുദ്ധോപകരണ നിര്‍മ്മാണ ശാലയുടെ പ്രവര്‍ത്തനം നിലച്ചു. മൂവായിരത്തിലധികം തൊഴിലാളികളാണ് ഫാക്ടറി കവാടം ഉപരോധിച്ചത്.' വാര്‍ത്തയുടെ നിഷേധാത്മകത്വം ശ്രധേയമാണ്. ഇത്തവണത്തെ പണിമുടക്ക് എല്ലാ മേഖലകളെയും ബാധിച്ചു എന്നതാണ് ടൈംസ് ഓഫ് ഇന്ത്യ പോലൊരു പത്രത്തെക്കൊണ്ട് ഇങ്ങനെ എഴുതിച്ചത്.\n'രാജസ്ഥാനില് പണിമുടക്ക് സമ്പൂര്‍ണ്ണം' 'ബസുകള് നിരത്തിലിറങ്ങിയില്ല: ആണവനിലയം നിശ്ചലം' എന്ന തലക്കെട്ടുമായാണ് ഹിന്ദു പുറത്തിറങ്ങിയത്. ടെക്‌സ്റ്റൈയില് വ്യവസായ നഗരമായ ഭില്‍വാഡ അടഞ്ഞുകിടന്നതായി അവര് റിപ്പോര്‍ട്ടു ചെയ്തു. ബന്‍സ്വാര, ദുഗര്‍പൂര്, ഉദയപൂര്, സിക്കര് (റീന്‍ഗാസ്) കോട്ട, ഭവാനിമണ്ഡി തുടങ്ങിയ സ്ഥലങ്ങളില് തുണി വ്യവസായ യൂണിറ്റുകളില് പണിമുടക്ക് പരിപൂര്‍ണ്ണമായിരുന്നു. ആദിത്യ ബിര്‍ലാ ഗ്രൂപ്പിന്റെ ചിത്രോഘര്, ഖരിയ ഖന്‍ജര് (ജോഡ്പൂര്) എന്നിവിടങ്ങളിലെ സിമന്റ് വ്യവസായത്തിലും സമാനമായ പ്രതികരണമാണ് പണിമുടക്ക് സൃഷ്ടിച്ചത്. പൊതുമേഖലയില് എന്നപോലെതന്നെ സ്വകാര്യമേഖലയേയും പണിമുടക്ക് പ്രതികൂലമായി ബാധിച്ചു.\nപൊതു-സ്വകാര്യ-സര്‍ക്കാര് മേഖലകളെന്ന വ്യത്യാസം കൂടാതെ ദേശവ്യാപകമായി തൊഴിലാളികള് പണിമുടക്കില് പങ്കുചേര്‍ന്നതായി കേന്ദ്ര ട്രേഡ് യൂണിയന് ഏകോപന സമിതി പറഞ്ഞു. റയില്‍വേ, ആശുപത്രി എന്നീ മേഖലകളെ കമ്മറ്റി തന്നെ പണിമുടക്കില് നിന്നും ഒഴിവാക്കിയിരുന്നു. പ്രതിരോധരംഗത്തെ സിവില് ജീവനക്കാരും വെടിക്കോപ്പു നിര്‍മ്മാണ ശാലയിലെ തൊഴിലാളികളും പണിമുടക്കില് സജീവമായി പങ്കെടുത്തു. റയില്‍വേ ജീവനക്കാര് ഒഴിവുവേളകളില് ട്രേഡ് യൂണിയന് ഏകോപന സമിതി ഉന്നയിച്ച ആവശ്യങ്ങള് ഉയര്‍ത്തിപ്പിടിച്ച് പ്രകടനങ്ങള് സംഘടിപ്പിച്ചു. കേന്ദ്രസര്‍ക്കാര് ജീവനക്കാര് ഇടവേളയില് ശാസ്ത്രി ഭവനു മുന്നില് പ്രകടനം നടത്തിയതായി തൊഴില് മന്ത്രാലയം വെളിപ്പെടുത്തി. പണിമുടക്കില് പങ്കുചേരാത്ത കേന്ദ്രസര്‍ക്കാര് ജീവനക്കാര് പോലും രാജ്യത്തുടനീളം പൊതുയോഗങ്ങള് സംഘടിപ്പിച്ചിരുന്നു.\nരാജ്യത്തുടനീളം എണ്‍പതുലക്ഷം തൊഴിലാളികള് പണിമുടക്കില് പങ്കെടുത്തുവെന്ന് ഒരു ടിവി ചാനല് പറഞ്ഞു. യൂണിയനുകളുടെ ഏകോപന സമിതി പത്തു കോടി തൊഴിലാളികള് സമരത്തില് പങ്കെടുത്തതായി അറിയിച്ചു. ചാനല് റിപ്പോര്‍ട്ടിനെക്കുറിച്ച് ആരാഞ്ഞപ്പോള് ഒരു ഏകോപന സമിതി അംഗത്തിന്റെ പ്രതികരണം ''ദയവായി അതിനെ പത്തു കൊണ്ടു പെരുക്കുക, 80 ദശലക്ഷം എന്നാവും. അത് യഥാര്‍ഥ സംഖ്യക്ക് അടുത്തുവരുമല്ലോ ? '' എന്നായിരുന്നു. അസംഘടിത മേഖലയിലെ എണ്ണമറ്റ തൊഴിലാളികളെ ആരും കണക്കിലെടുക്കാറില്ല. കഴിഞ്ഞ രണ്ടു വര്‍ഷങ്ങളായി അവര് സംഘടിതരായി മാറിക്കൊണ്ടിരിക്കയാണ്. കഴിഞ്ഞ വര്‍ഷങ്ങളിലെ സമരങ്ങളില് അവരുടെ സജീവ സാന്നിധ്യമുണ്ടായിരുന്നു.\nഈ അസംഘടിതരില് ഏറ്റവും പ്രധാനം കര്‍ഷക തൊഴിലാളികളും നിര്‍മ്മാണ തൊഴിലാളികളും അംഗണവാടി വര്‍ക്കര്‍മാരും സഹായികളുമാണ്. സ്വയംതൊഴില് ചെയ്യുന്ന റിക്ഷവലിക്കാര്, ഓട്ടോറിക്ഷാ തൊഴിലാളികള്, ടാക്‌സി ഡ്രൈവര്‍മാര്, ട്രക്ക് ഡ്രൈവര്‍മാര് എന്നിവര് മാത്രം ഭീമമായ ഒരു സംഖ്യ വരും. കേന്ദ്ര സമരസമിതി ഉന്നയിക്കുന്ന ആവശ്യങ്ങള്‍ക്കൊപ്പം അതാതു മേഖലകളിലെ പ്രശ്‌നങ്ങളും സമരത്തില് ഉയര്‍ന്നുകേട്ടു. ഭാരതീയ പ്രൈവറ്റ് ട്രാന്‍സ്‌പോര്‍ട്ട് മസ്ദൂര് മഹാസംഘ് പ്രസിഡന്റ് രാജീന്ദര് സോണി പറയുന്നതനുസരിച്ച് ഡല്‍ഹിയില് മാത്രം 1.2 ലക്ഷം ഓട്ടോ ടാക്‌സി ഡ്രൈവര്‍മാരുണ്ട്. പണിമുടക്കിലുന്നയിച്ച കേന്ദ്ര മുദ്രാവാക്യങ്ങള്‍ക്കു പുറമെ ഡല്‍ഹി ഗവണ്‍മെന്റ്, ഗതാഗത വകുപ്പ്, റയില്‍വേ എന്നിവയുമായി ബന്ധപ്പെട്ട പല ആവശ്യങ്ങളും അവര് പണിമുടക്കില് ഉന്നയിച്ചിരുന്നു. തുറമുഖ തൊഴിലാളികള്, തപാല് - ടെലികോം തൊഴിലാളികള് എന്നിവരും പണിമുടക്കില് സജീവമായിരുന്നു. മുന്‍പെന്നപോലെ ഇപ്പോഴും മാധ്യമ ലോകം അവരെ അവഗണിക്കുകയായിരുന്നു.\nഫെബ്രുവരി 28 ലെ പൊതുപണിമുടക്ക് അതിവിപുലവും ചരിത്രപ്രാധാന്യം അര്‍ഹിക്കുന്നതുമായിരുന്നു എന്നതാണ് വസ്തുത. കേന്ദ്ര സര്‍ക്കാരും പ്രധാനമന്ത്രി മന്‍മോഹന്‍സിംഗും വസ്തുതകള് കണ്ണുതുറന്നു കാണാന് ആദ്യം വിസമ്മതിച്ചു. തുറന്നപ്പോള് ഏറെ വൈകുകയും ചെയ്തു. ഫെബ്രുവരി 26. ഐ എന് ടി യു സി പ്രസിഡന്റ് ഡോ സഞ്ജീവ് റെഡ്ഡിയെ ഹൈദ്രാബാദില് വിളിച്ച് സമരത്തില് നിന്ന് പിന്മാറാനുളള തന്റെ അഭ്യര്‍ഥന പണിമുടക്കിനു നേതൃത്വം നല്‍കുന്ന ഏകോപന സമിതിയെ അറിയിക്കണമെന്ന് പ്രധാനമന്ത്രി ഡോ മന്‍മോഹന് സിംഗ് അഭ്യര്‍ഥിച്ചു. അത്തരമൊരു നീക്കത്തിനു സമയം ഏറെ വൈകിയെന്നും പണിമുടക്കിനു ശേഷം പ്രധാനമന്ത്രി കേന്ദ്രട്രേഡ് യൂണിയന് ഏകോപന സമിതി നേതാക്കളെ ക്ഷണിച്ചുവരുത്തി തൊഴിലാളികളെ അസ്വസ്ഥരാക്കുന്ന വിഷയങ്ങളെപ്പറ്റി ചര്‍ച്ചക്കു തയ്യാറാവണമെന്നുമായിരുന്നു ഡോ റെഡ്ഡിയുടെ പ്രതികരണം.\nപ്രധാനമന്ത്രി ഡോ റെഡ്ഡിയെ ഇത്തരത്തില് അവസാന നിമിഷം ബന്ധപ്പെട്ടതു തന്നെ അനുചിതമാണ്. കഴിഞ്ഞ രണ്ടു വര്‍ഷങ്ങള്‍ക്കുളളില് ഡോ. റെഡ്ഡി രണ്ടു തവണ ഐ എന് ടി യു സി പ്രതിനിധി സംഘത്തെ നയിച്ച് പ്രധാനമന്ത്രിയെ കണ്ട് തൊഴിലാളികള് അഭിമുഖീകരിക്കുന്ന ഗുരുതരമായ പ്രശ്‌നങ്ങള് ബോധ്യപ്പെടുത്തുകയും അദ്ദേഹത്തിന്റെ നേരിട്ടുളള ഇടപെടല് അഭ്യര്‍ഥിക്കുകയും ചെയ്തിരുന്നു. നടപടികള് സ്വീകരിക്കാമെന്ന് ഉറപ്പു നല്‍കിയ പ്രധാനമന്ത്രി യാതൊന്നും ചെയ്തില്ലെന്നു ഐ എന് ടി യു സി പ്രസിഡന്റ് തുറന്നടിച്ചു. ഇത് ഐ എന് ടി യു സി കമ്മിറ്റി പ്രകോപിപ്പിച്ചതാണ് കേന്ദ്ര ട്രേഡ് യൂണിയന് ഏകോപന സമിതിയില് പൂര്‍ണ്ണതോതില് പങ്കെടുക്കാന് അവരെ നിര്‍ബന്ധിതമാക്കിയത്.\nസര്‍ക്കാര് പ്രതികരണം നിഷേധാത്മകമാണെങ്കില് തുടര്‍ന്ന് എന്തുചെയ്യുമെന്നത് കേന്ദ്ര ട്രേഡ് യൂണിയന് ഏകോപന സമിതി തീരുമാനിക്കും. ഫെബ്രുവരി 28 ന്റെ പണിമുടക്കില് നിന്നും പാഠം ഉള്‍ക്കൊണ്ട് തങ്ങളുടെ അടിയന്തര ആവശ്യങ്ങള് ചര്‍ച്ച ചെയ്യാന് സര്‍ക്കാര് സന്നദ്ധമാവുമെന്നാണ് അവരുടെ പ്രതീക്ഷ. മറിച്ചാണെങ്കില് കൂടുതല് വിപുലവും ശക്തവും ദീര്‍ഘവുമായ പണിമുടക്ക് സമരങ്ങളിലേക്ക് നീങ്ങാന് തൊഴിലാളികള് നിര്‍ബന്ധിതരാവും. പണിമുടക്കാന് രണ്ടാഴ്ച മുമ്പു നടന്ന 44-ാമത് ഇന്ത്യന് ലേബര് കോണ്‍ഗ്രസില് പങ്കെടുത്തിരുന്ന പ്രധാനമന്ത്രിക്ക് ഫെബ്രുവരി 28ന് നടക്കുന്ന ദേശീയ പണിമുടക്ക് ഒരു ചിന്താവിഷയമേ ആയിരുന്നില്ല. കേന്ദ്ര ട്രേഡ് യൂണിയനുകള് കാര്യങ്ങള് നീങ്ങുന്നതെങ്ങനെയെന്ന് കാത്തിരിക്കുകയാണ്.\nനരേന്ദ്രശര്‍മ്മ (ഐ പി എ സര്‍വീസ്) ജനയുഗം 05 മാര്‍ച്ച് 2012


ഉത്സവങ്ങൾ ഒഴിവാക്കണം, സിനിമാ തിയേറ്ററുകൾ അടച്ചിടണം: കൊറോണയ്ക്ക് എതിരെ സഗസ്ഥാനം കർശന പ്രതിരോധത്തിൽ • ഇ വാർത്ത | evartha chief minister pinarayi vijayan corona issue\nഉത്സവങ്ങൾ ഒഴിവാക്കണം, സിനിമാ തിയേറ്ററുകൾ അടച്ചിടണം: കൊറോണയ്ക്ക് എതിരെ സഗസ്ഥാനം കർശന പ്രതിരോധത്തിൽ\nലോകവ്യാപകമായി വ്യാപിക്കുന്ന കൊവിഡ് 19 വ്യാപനം തടയുന്നതിനുള്ള നടപടികളുടെ ഭാഗമായി സംസ്ഥാനത്ത് സിനിമാ തീയറ്ററുകളും നാടകം പോലുള്ള കലാപരിപാടികളും ഈ മാസം 31 വരെ ഒഴിവാക്കണമെന്ന് മുഖ്യമന്ത്രി പിണറായി വിജയന് അറിയിച്ചു. ഉത്സവവും പെരുന്നാളും ചടങ്ങുകള് മാത്രമായി നടത്തണമെന്ന് മുഖ്യമന്ത്രി വാര്‍ത്താ സമ്മേളനത്തില് നിര്‍ദേശിച്ചു.\nഉത്സവങ്ങളില് ആളുകള് കൂടിച്ചേരുന്നത് ദോഷംചെയ്യുമെന്ന് മുഖ്യമന്ത്രി പറഞ്ഞു. രോഗം വ്യാപിക്കാന് ഇത് ഇടവയ്ക്കും. അതു കണക്കിലെടുത്ത് ഉത്സവങ്ങള് ഒഴിവാക്കാന് നിര്‍ദേശിക്കും. ഉത്സവങ്ങളും പള്ളിപ്പെരുന്നാളുകളും ചടങ്ങുകള് മാത്രമായി നടത്തണം. ശബരിമലയില് ദര്‍ശനത്തിന് ആളുകള് പോവാതിരിക്കണമെന്നും അവിടെ പൂജകള് മാത്രം നടത്തണമെന്നും മുഖ്യമന്ത്രി പറഞ്ഞു.\nവിദ്യാഭ്യാസ സ്ഥാപനങ്ങളില് പരീക്ഷയൊഴികെ ഒരു പ്രവര്‍ത്തനവും ഈ കാലയളവില് പാടില്ല. വാര്‍ഷിക ആഘോഷങ്ങള്, കലാപരിപാടികള്, സാംസ്‌കാരിക പരിപാടികള് എന്നിവ ഒഴിവാക്കണം. അങ്കണവാടികളില് കുട്ടികള്‍ക്കു നല്‍കുന്ന ഭക്ഷണം വീടുകളില് എത്തിച്ചുകൊടുക്കണം.\nവിവാഹ ചടങ്ങുകള് ലളിതമായി നടത്തണം. ഇക്കാര്യങ്ങളില് എല്ലാവരുടെയും സഹകരണം അഭ്യര്‍ഥിക്കുകയാണെന്ന് മുഖ്യമന്ത്രി പറഞ്ഞു. സര്‍ക്കാര് ഓഫിസുകളില് രോഗബാധ നിയന്ത്രിക്കാന് മുന്‍കരുതല് ഏര്‍പ്പെടുത്തും. ഓഫിസുകളില് സാനിറ്റൈസര് ലഭ്യമാക്കും. സര്‍ക്കാര് പൊതുപരിപാടികള് ഒഴിവാക്കുമെന്നും മുഖ്യമന്ത്രി അറിയിച്ചു.\nTopics: Chief minister Corona covid19 pinarayi vijayan


ആ സെൽഫി സുന്ദരി യുഎഇക്കാരിയല്ല; രാഹുലിനൊപ്പമുള്ള `മൊഞ്ചത്തിയെ` കണ്ടെത്തി സോഷ്യൽമീഡിയ | rahul gandhi | dubai visit | viral selfie girl | hasin\nSaturday 12 January 2019 12:52 PM IST : By സ്വന്തം ലേഖകൻ\nആ സെൽഫി സുന്ദരി യുഎഇക്കാരിയല്ല; രാഹുലിനൊപ്പമുള്ള `മൊഞ്ചത്തിയെ` കണ്ടെത്തി സോഷ്യൽമീഡിയ\nSaturday 12 January 2019 12:52 PM IST\nകോൺഗ്രസ് അധ്യക്ഷൻരാഹുൽ ഗാന്ധിയുടെ ദുബായി സന്ദർശനമാണ് ഇപ്പോൾ വാർത്താ തലക്കെട്ടുകളിൽ നിറഞ്ഞു നിൽക്കുന്നത്. രണ്ടു ദിവസത്തെ സന്ദർശനത്തിനായി ദുബായിലെത്തിയ രാഹുലിന് വലിയ സ്വീകരണമാണ് ലഭിക്കുന്നത്. എന്നാൽ രാഹുലിന്റെ സന്ദർശനം ഒരു മൊഞ്ചത്തിക്ക് അപ്രതീക്ഷിതമായൊരു താരപദവി സമ്മാനിച്ചിരിക്കുകയാണ്. ഒരു സെൽഫിയിൽ നിന്നുമാണ് ആ വൈറൽ കഥയുടെ ഫ്ലാഷ്ബാക്ക് തുടങ്ങുന്നത്.\nദുബായിയിൽ രാഹുല് എത്തിയപാടെ സുന്ദരിയായ ഒരു പെൺകുട്ടിക്കൊപ്പം നിന്ന് ഉഗ്രനൊരു സെൽഫിയെടുത്തിരുന്നു. സെൽഫി ഞൊടിയിട കൊണ്ട് സോഷ്യൽ മീഡിയയിൽ വൈറലാകുകയും ചെയ്തു. സെൽഫി ചിത്രം രാഹുൽ തന്റെ ഫെയ്സ്ബുക്ക് പേജിൽ പങ്കുവച്ചതോടെ പല തരത്തിലുള്ള അഭ്യൂഹങ്ങളും പിറന്നു. ഫൊട്ടോ കണ്ടപാടെ രാഹുലിനൊപ്പം സെൽഫിയെടുത്ത ആ സുന്ദരിയാര് എന്നറിയാനുള്ള നെട്ടോട്ടത്തിലായിരുന്നു സോഷ്യൽമീഡിയ.\nയുഎഇ സ്വദേശിയായ യുവതിയാണെന്നും വിമാനത്താവള ജീവനക്കാരിയാണ് എന്നൊക്കെയായിരുന്നു സോഷ്യൽ മീഡിയകമന്റുകൾ. ഒടുവിൽ ആ സുന്ദരിയെ കണ്ടുപിടിച്ചു. അതൊരു മലയാളിയാണ്. കാസർകോട് മേൽപറമ്പ് സ്വദേശി ഹസിൻ അബ്ദുല്ല. സഹോദരൻ നൗഫൽ അബ്ദുല്ലയ്ക്കൊപ്പം രാഹുലിനെ കാണാൻ വിമാനത്താവളത്തിൽ എത്തിയെങ്കിലും തിരക്കു കാരണം ഫോട്ടോ എടുക്കാൻ സാധിച്ചില്ല.\nതുടർന്ന് അനുവാദം വാങ്ങിയ ശേഷം കുടുംബത്തിനൊപ്പം രാഹുൽ താമസിക്കുന്ന ജുമൈറ ബീച്ച് ഹോട്ടലിൽ എത്തുകയും സെൽഫി എടുക്കുകയും ചെയ്തു. ഈ ചിത്രം രാഹുലിന്റെ ഫെയ്സ്ബുക്കിൽ പോസ്റ്റ് ചെയ്യുമെന്നോ ഇത്രയധികം ചർച്ചയാകുമെന്നോ ഈ പെൺകുട്ടി കരുതിയിരുന്നില്ല.\nസെൽഫിയെടുക്കുന്ന ഫോട്ടോ രാഹുൽ ഗാന്ധിയുടെ സുരക്ഷാ ഉദ്യോഗസ്ഥർ മൊബൈലിൽ പകർത്തിയിരുന്നു. സുരക്ഷാ ആവശ്യങ്ങൾക്കായി എടുത്തതാണെന്നായിരുന്നു ഹസിൻ മനസിലാക്കിയിരുന്നത്. താനുമായുളള സെൽഫി രാഹുൽ ഗാന്ധി ഫെയ്സ്ബുക്കിൽ പോസ്റ്റ് ചെയ്യുമെന്ന് സ്വപനത്തിൽ പോലും കരുതിയിരുന്നില്ലെന്നും ഹസിൻ പറയുന്നു. ദുബായിൽ സഹോദരനൊപ്പം ഇവന്റ് മാനേജ്‌മെന്റ് കമ്പനി നടത്തുകയാണ് ഹസിൻ.\nഅറബ് നാട്ടിലെ ‘അമ്മ രുചികൾ’ തേടി വനിത; മനസു നിറയ്ക്കുന്ന കൈപ്പുണ്യം കയ്യോടെ പങ്കുവയ്ക്കൂ\n‘അമ്മയ്ക്ക് എന്തെങ്കിലും സംഭവിച്ചാൽ ഉത്തരവാദി അജാസ് ആണെന്ന് മോൻ പൊലീസിനോട് പറയണം’; പറഞ്ഞതു മറക്കാതെ ഋഷികേശ്\nകറുത്ത സ്റ്റിക്കറിനു പിന്നാലെ ചുവന്ന പെയിന്റ്! പേടിപ്പിക്കുന്ന പുതിയ സംഭവമിങ്ങനെ\nജീവിതത്തിന്റെ ഫുൾസ്റ്റോപ്പല്ല രക്താർബുദം! ചുരുങ്ങിയ ചെലവിൽ അസ്ഥി മജ്ജ മാറ്റിവയ്ക്കൽ ശസ്ത്രക്രിയ കയ്യെത്തും ദൂരത്ത്\nപോർവിളിയില്ലിവിടെ, പ്രണയം മാത്രം! ;ഒരു ഇന്ത്യാ–പാക് മൊഹബ്ബത്തിന്റെ കഥ; വൈറൽ ചിത്രത്തിനു പിന്നിൽ


മരണം ഉറപ്പായാല് ചെയ്യേണ്ട പത്ത് കാര്യങ്ങള് | islamonlive.in\nമരണം എങ്ങനെയാണ് നമ്മിലേക്ക് കടന്നുവരുക എന്ന് പ്രവചിക്കുക സാധ്യമല്ല. ചിലര് പൊടുന്നനെ മരിക്കുമ്പോള്, മറ്റു ചിലര് രോഗശയ്യയില് കിടന്ന് ദീര്‍ഘകാലത്തിന് ശേഷമായിരിക്കും മരിക്കുക. വേറെ ചിലര് അപ്രതീക്ഷിതമായ അപകടത്തിലൂടെ മരിക്കുമ്പോള് മറ്റുചിലര് തങ്ങള് ഏര്‍പ്പെട്ട്കൊണ്ടിരിക്കുന്ന ജോലിയില്‍വെച്ച് ഈ ലോകത്തോട് വിടചോദിക്കുന്നു. ഖുര്‍ആന് പറയുന്നു: മരണവേളയില് ആത്മാക്കളെ പിടിച്ചടെുക്കുന്നത് അല്ലാഹുവാണ്. ഇനിയും മരിച്ചിട്ടില്ലാത്തവരുടെ ആത്മാവിനെ അവരുടെ ഉറക്കത്തില് പിടിച്ചുവെക്കുന്നതും അവന് തന്നെ. അങ്ങനെ താന് മരണം വിധിച്ച ആത്മാക്കളെ അവന് പിടിച്ചുവെക്കുന്നു. മറ്റുള്ളവയെ ഒരു നിശ്ചിത കാലാവധി വരെ അവന് തിരിച്ചയക്കുന്നു. ചിന്തിക്കുന്ന ജനത്തിന് തീര്‍ച്ചയായും ഇതില് ധാരാളം ദൃഷ്ടാന്തങ്ങളുണ്ട്.39:42\nഎപ്പോള് ഏത് രൂപത്തില് മരണപ്പെട്ടാലും, ബന്ധുമിത്രാതികള് മരിച്ചവരെ ആദരപൂര്‍വ്വം പരിചരിക്കേണ്ടത് ഇസ്ലാമിക ബാധ്യതയാണ്. കൊറോണ വൈറസിന്‍റെ ഭീതിത കാലത്ത് മയ്യത്തിനെ വേണ്ട രൂപത്തില് പരിചരിക്കാതെ മറമാടുന്ന സാഹചര്യം ഉദ്ബുദ്ധരെന്ന് കൊട്ടിഘോഷിക്കുന്ന കേരളത്തില് പോലും സംഭവിക്കുന്നു. മുസ്ലിം സമുദായവും ഇതിനപവാദമല്ല. മരിച്ച ഒരു വ്യക്തിക്ക് മറ്റുള്ളവര് ചെയ്യേണ്ടതായ പത്ത് കര്‍മ്മങ്ങള് ചുവടെ:\n1. അമിതമായി ദുഖി:ക്കുന്നതില് നിന്നും അട്ടഹസിക്കുന്നതില് നിന്നും സ്ത്രീകള് ഉള്‍പ്പടെ ബന്ധു മിത്രാധികളെ തടയുക. നബി (സ) പറഞ്ഞു: പരേതന്‍റെ പേരില് ആരെങ്കിലും വിലപിച്ചാല്, വിലപിക്കപ്പെട്ടതിന്‍റെ പേരില് അദ്ദേഹം ശിക്ഷിക്കപ്പെടുന്നതായിരിക്കും.\n2. പരേതന് കടമുണ്ടെങ്കില് അതിന്‍റെ ഉത്തരവാദിത്വം ബന്ധുക്കള് ഏറ്റെടുക്കുക. നബി (സ) പറഞ്ഞു: ഒരു വിശ്വാസിയുടെ ആത്മാവ് അവന്‍റെ കടവുമായി ബന്ധപ്പെട്ടിരിക്കുന്നു; അത് വീട്ടുന്നത് വരെ. ഒരാള് നോമ്പ് കട ബാധ്യതയോടെ മരിച്ചാല് പരേതന് വേണ്ടി നോമ്പ് നോക്കുക. നേര്‍ച്ചയാക്കിയ നോമ്പും ഹജ്ജ്മൊക്കെയാണ് ഇങ്ങനെ ചെയ്യേണ്ടത്.\n3. മരിച്ച വ്യക്തിയുടെ കാര്യത്തില് നബി (സ) തിരുമേനി ചെയ്തിരുന്ന പോലെ, ആദ്യമായി പരേതന്‍റെ രണ്ട് കണ്ണുകള് അടക്കുക. അവിടുന്നു അരുളി: ആത്മാവ് പുറപ്പെടുമ്പോള് കണ്ണുകള് പിന്തുടരുന്നു.\n4. പരേതന് ധരിച്ചിരുന്ന വസ്ത്രങ്ങള് അഴിച്ച് മാറ്റുകയും, വൃത്തിയും വെടിപ്പുമുള്ള മറ്റൊരു തുണികൊണ്ട് മൃതശരീരം പൂര്‍ണ്ണമായും മൂടുക.\n5. ബന്ധപ്പെട്ട കുടുംബാംഗങ്ങള്, കര്‍മ്മശാസ്ത്രമുറകള് പാലിച്ച് കൊണ്ട്, മയ്യിതിനെ കുളിപ്പിക്കുകയും വുളു എടുപ്പിക്കുകയും അതിന് ശേഷം സുഗന്ധം പുരട്ടുകയും ചെയ്യുക. കുളിപ്പിക്കുമ്പോള് മൂന്ന് പേരില് കൂടുതലുണ്ടാവുന്നത് അഭിഗാമ്യമല്ല.\n6. കുളിപ്പിച്ചതിന് ശേഷം മയ്യതിനെ, വെള്ള വസ്ത്രം കഫന് പുടവയായി ധരിപ്പിക്കുക. അതിന്‍റെ ചിലവ് അദ്ദേഹത്തിന്‍റെ സമ്പാദ്യത്തില് നിന്ന് എടുക്കുകയൊ ഒരു പുണ്യകര്‍മ്മമെന്ന നിലയില് മറ്റുള്ളവര് വഹിക്കുകയൊ ചെയ്യാം. പുരുഷന്മാര്‍ക്ക് മൂന്നും സ്ത്രീകള്‍ക്ക് അഞ്ച് കഷ്ണം തുണികള് കൊണ്ടാണ് കഫന് പുടവ ധരിപ്പിക്കേണ്ടത്.\n7. പരേതന്‍റെ ബന്ധുക്കളെ സന്ദര്‍ശിക്കുകയും അവരെ ആശ്വസിപ്പിക്കുകയും ചെയ്യുന്നത് വലിയ പുണ്യമുള്ള കാര്യമാണ്.\n8. മരിച്ച വ്യക്തിക്ക് വേണ്ടി മയ്യത് നമസ്കരിക്കുക. നമസ്കാരത്തിന് അടുത്ത ബന്ധു നേതൃത്വം കൊടുക്കുന്നതാണ് ഉത്തമം. മറമാടുമ്പോള് അവിടെ സന്നിഹിതരായവര് പ്രാര്‍ത്ഥനയോട് കൂടി മൂന്ന് പിടി മണ്ണ് ഇടുക. അതിന് ശേഷം തസ്ബീത് ചൊല്ലുക.\n9. മരിച്ച വ്യക്തി നമ്മോട് വിടപറഞ്ഞ് പോയെങ്കിലൂം അവരുടെ അന്ത്യാഭിലാഷമായി എഴുതിവെച്ച വസിയ്യത് നടപ്പാക്കുക.\n10. മറ്റു പല ആചാരങ്ങളും നമ്മുടെ പ്രദേശത്ത് പ്രചാരത്തിലുണ്ടാവുമെങ്കിലും, ഇസ്ലാമുമായി അതിനുള്ള ബന്ധം പരിശോധിച്ച ശേഷം നടപ്പാക്കുകയും അല്ലാത്തവ നിരാകരിക്കുക.\nഇത്തരം ഉദാത്തമായ കര്‍മ്മങ്ങള്‍ക്ക് പകരം ചാവടിയന്തരവും മറ്റ് അനാചാരങ്ങളും നടത്തി എന്തൊക്കെയൊ കര്‍മ്മങ്ങള് നമ്മുടെ നാടുകളില് ചെയ്ത് വരുന്നുണ്ട്. ഇക്കാര്യത്തില് നാട്ടുകാരെ ബോധവല്‍കരിക്കേണ്ടത് അനിവാര്യമാണ്. മുകളില് സൂചിപ്പിച്ച നബി (സ) യുടെ മാതൃക പിന്‍ന്തുടര്‍ന്ന്, അവരുടെ മരണാനന്തര ജീവിതത്തിന് പ്രയോജനകരമായ കാര്യങ്ങള് ചെയ്യുക.\nAlso read: ആഇശയുടെ വിവാഹപ്രായവും വിമർശകരുടെ ഇരട്ടത്താപ്പും – 1\nഖബറ് വിശാലമാക്കികൊടുക്കാന് നാം പ്രാര്‍ത്ഥിക്കാറുണ്ട്. എന്നാല് ഏറ്റവും ഇടുങ്ങിയ ഖബറുകളാണ് നമ്മുടെ നാടുകളില് കണ്ട് വരുന്നത്. അറബ് രാജ്യങ്ങളിലെ ഖബറുകള് വിശാലമായാണ് നിര്‍മ്മിക്കുന്നത്. മലക്കുകള് വന്ന് ചോദ്യം ചെയ്യുന്ന രംഗമൊക്കെ ഓര്‍ക്കുമ്പോള്, ഖബര് വിശാലമായി നിര്‍മ്മിക്കുന്നതാണ് ഉത്തമം. രണ്ടര വര്‍ഷത്തിന് ശേഷം അവശേഷിച്ച ഭാഗങ്ങള് മണ്ണില് മൂടിയ ശേഷം വീണ്ടും അതേ ഖബറുകള് ഉപയോഗിക്കുന്ന രീതിയാണ് അറബ് രാജ്യങ്ങളില് കാണുന്നത്.\nസാമൂഹ്യമാറ്റത്തിനാവട്ടെ നമ്മുടെ ദൃശ്യമാധ്യമങ്ങള്


ജഗന്‍മോഹന് റെഡ്ഡിയുടെ പിതൃസഹോദരന് മരിച്ച നിലയില് ; മൃതദേഹം രക്തത്തില് കുളിച്ച നിലയില് ബാത്‌റൂമി - Samakalika Malayalam\nജഗന്‍മോഹന് റെഡ്ഡിയുടെ പിതൃസഹോദരന് മരിച്ച നിലയില് ; മൃതദേഹം രക്തത്തില് കുളിച്ച നിലയില് ബാത്‌റൂമില്, ദുരൂഹത\nBy സമകാലിക മലയാളം ഡെസ്‌ക് | Published: 15th March 2019 02:41 PM |\nLast Updated: 15th March 2019 02:41 PM | A+A A- |\nഹൈദരാബാദ് : വൈഎസ്ആര് കോണ്‍ഗ്രസ് അധ്യക്ഷന് ജഗന്‍മോഹന് റെഡ്ഡിയുടെ പിതൃസഹോദരനും ആന്ധ്രപ്രദേശ് മുന് മന്ത്രിയുമായ വൈ എസ് വിവേകാനന്ദ റെഡ്ഡി മരിച്ച നിലയില് കണ്ടെത്തി. കഡപ്പ ജില്ലയിലെ വീട്ടിലെ കുളിമുറിയില് മരിച്ചുകിടക്കുന്ന നിലയിലാണ് മൃതദേഹം കണ്ടെത്തിയത്. ആന്ധ്രപ്രദേശ് മുന് മുഖ്യമന്ത്രി വൈ എസ് രാജശേഖര് റെഡ്ഡിയുടെ ഇളയ സഹോദരനാണ് വിവേകാനന്ദ റെഡ്ഡി.\nജഗന്‍മോഹന് റെഡ്ഡിയുമായി ലോക്‌സഭാ തെരഞ്ഞെടുപ്പുമായി ബന്ധപ്പെട്ട ചര്‍ച്ചകള്‍ക്ക് ശേഷം വീട്ടില് തിരിച്ചെത്തിയതായിരുന്നു വിവേകാനന്ദ റെഡ്ഡി. രാവിലെ വീട്ടുജോലിക്കാര് എത്തിയപ്പോഴാണ് മൃതദേഹം കണ്ടത്. ബാത്‌റൂമിലും ബെഡ്‌റൂമിലും രക്തം കട്ടപിടിച്ച് കിടപ്പുണ്ടായിരുന്നുവെന്നും ഇവര് പൊലീസിനോട് പറഞ്ഞു.\nസംഭവത്തില് ദുരൂഹതയുണ്ടെന്നും, വിശദമായ അന്വേഷണം വേണമെന്നും വിവേകാനന്ദറെഡ്ഡിയുടെ പേഴ്‌സണല് അസിസ്റ്റന്റ് എംവി കൃഷ്ണ റെഡ്ഡി പൊലീസില് പരാതി നല്‍കി. വിവേകാനന്ദയുടെ തലയുടെ മുന്നിലും പിന്നിലും രണ്ട് മുറിവുണ്ട്. ഇത് കൊലപാതകമാണ്. സംഭവത്തിന് പിന്നിലെ ഗൂഡാളോചന വെളിച്ചത്ത് കൊണ്ടുവരണമെന്ന് വിവേകാനന്ദ റെഡ്ഡിയുടെ അനന്തരവനും മുന് എംഎല്‍എയുമായ വൈ എസ് അവിനാശ് റെഡ്ഡി ആവശ്യപ്പെട്ടു.\nഐക്യ ആന്ധ്രയിലെ കിരണ്‍കുമാര് റെഡ്ഡിയുടെ നേതൃത്വത്തിലുള്ള അവസാന കോണ്‍ഗ്രസ് സര്‍ക്കാരില് കൃഷി മന്ത്രിയായിരുന്നു വിവേകാനന്ദ റെഡ്ഡി. രണ്ട് തവണ കഡപ്പയില് നിന്നും പാര്‍ലമെന്റംഗമായിരുന്നിട്ടുണ്ട്. 2011 ല് ജഗന്റെ അമ്മ വിജയമ്മയോട് തോറ്റു. ജഗന്‍മോഹന് റെഡ്ഡി വൈഎസ്ആര് കോണ്‍ഗ്രസ് രൂപീകരിച്ചപ്പോഴും വിവേകാനന്ദ കോണ്‍ഗ്രസില് തുടര്‍ന്നു. പിന്നീട് പിണക്കങ്ങള് മറന്ന് അടുത്തകാലത്ത് വിവേകാനന്ദ റെഡ്ഡി വൈഎസ്ആര് കോണ്‍ഗ്രസില് ചേരുകയായിരുന്നു.\nമരിച്ച നിലയില് ജഗന്‍മോഹന് റെഡ്ഡി വിവേകാനന്ദ റെഡ്ഡി വൈ എസ് രാജശേഖര് റെഡ്ഡി


ജാഗ്രത: വേണം മാധ്യമസാക്ഷരത: പിണറായി\nവേണം മാധ്യമസാക്ഷരത: പിണറായി\nകോഴിക്കോട്: കാലഘട്ടത്തിനനുസരിച്ച് മാധ്യമങ്ങളെ വായിച്ചെടുക്കാനും വാര്‍ത്തകള് തിരിച്ചറിയാനും മാധ്യമസാക്ഷരത രൂപപ്പെടുത്തേണ്ടതുണ്ടെന്ന് സിപിഐ എം സംസ്ഥാന സെക്രട്ടറി പിണറായി വിജയന് പറഞ്ഞു. ചിന്ത സുവര്‍ണജൂബിലിയുടെ ഭാഗമായി ടൗണ്‍ഹാളില് സംഘടിപ്പിച്ച പുസ്തകോത്സവം ഉദ്ഘാടനം ചെയ്യുകയായിരുന്നു അദ്ദേഹം.\nനിഷ്പക്ഷമെന്ന് പറയുന്ന മാധ്യമങ്ങളൊന്നും നിഷ്പക്ഷമല്ല. എല്ലാവര്‍ക്കും വര്‍ഗതാല്‍പര്യമുണ്ട്. അത്കൊണ്ടാണ്് മാധ്യമങ്ങള് സിപിഐ എമ്മിനും സംഘടിത പ്രസ്ഥാനങ്ങള്‍ക്കുമെതിരായ നിലപാട് സ്വീകരിക്കുന്നത്. ഇത് തിരിച്ചറിയാന് വാര്‍ത്തകള് വായിക്കാന് മാത്രമറിഞ്ഞാല് പോര, വരികള്‍ക്കിടയില് വായിക്കാനും ലക്ഷ്യം തിരിച്ചറിഞ്ഞ് വിമര്‍ശിക്കാനുള്ള മാധ്യമ സാക്ഷരത കൂടി നാം ആര്‍ജിക്കേണ്ടതുണ്ടെന്നും പിണറായി പറഞ്ഞു. വലതുപക്ഷത്തെ സഹായിക്കുന്നതിനായി മാധ്യമങ്ങള് ഇടതുപക്ഷത്തെ അപകീര്‍ത്തിപ്പെടുത്തുകയാണ്. ഇടതുപക്ഷം എത്ര വലിയ പ്രക്ഷോഭം സംഘടിപ്പിച്ചാലും അത് അവഗണിക്കും. എന്നാല് ചില ഒറ്റയാന് പരിപാടികള് നടന്നാല് ഇതാ ഒരു മഹാമേരു ഉയര്‍ന്നുവന്നിരിക്കുന്നു എന്നാണ് പ്രചരിപ്പിക്കുക. കണ്‍മുന്നില് കണ്ട തെറ്റായ കാര്യങ്ങള്‍ക്കുനേരെയും കണ്ണടയ്ക്കുകയാണ്. എല്‍ഡിഎഫും യുഡിഎഫും തമ്മില് വാക്കുകളിലല്ല വ്യത്യാസം നയപരമായ കാര്യങ്ങളിലാണെന്ന വസ്തുത ബോധപൂര്‍വം വിസ്മരിച്ച് വാര്‍ത്തകള് മെനയുകയാണ്.\nകേരളത്തിലെ പൊതുവിദ്യാഭ്യാസത്തെയും ഉന്നത വിദ്യാഭ്യാസ മേഖലയെയും തകര്‍ക്കുമ്പോള് കണ്ടില്ലെന്നു നടിക്കുകയാണ് മാധ്യമങ്ങള്. പൊതുവിദ്യാഭ്യാസം തകര്‍ന്നാല് പ്രതീക്ഷിക്കാത്ത രീതിയിലുള്ള ദുരന്തമായിരിക്കും നമ്മുടെ സമൂഹത്തില് വന്നുചേരുകയെന്നും പിണറായി പറഞ്ഞു. സ്വകാര്യ ശക്തികള് വിദ്യാഭ്യാസത്തെ ലാഭം കൊയ്യാനുള്ള മേഖലയായി മാത്രം കാണുകയാണ്. എന്നാല് നേരത്തെ അങ്ങനെയായിരുന്നില്ല. അവരവര്‍ക്ക് ചെയ്യാവുന്ന സഹായം നാടിനുചെയ്യുക എന്നുള്ളതായിരുന്നു വിദ്യാഭ്യാസ മേഖലയില് സ്വകാര്യശക്തികള് സ്വീകരിച്ച നിലപാട്. നാടിന്റെ മതനിരപേക്ഷതയെ തകര്‍ക്കാനുള്ള നീക്കത്തിന്റെ ഭാഗമാണ് പ്രത്യേക വിഭാഗത്തിന് പ്രത്യേക സ്കൂള് വേണമെന്ന ആവശ്യത്തിന് പിന്നില്. പ്രൊഫഷണല് കോളേജുകളില് പഠിക്കുന്നവരോടുപോലും അന്യമതസ്ഥരോട് സംസാരിക്കരുതെന്നാണ് മതമേധാവികള് പറയുന്നത്. ഇത്തരം കാര്യങ്ങള് യഥാര്‍ത്ഥ്യത്തോടെ തുറന്നുകാട്ടാന് മാധ്യമങ്ങള് തയ്യാറാവുന്നില്ല. മാധ്യമങ്ങളുടെ നിയന്ത്രണം കോര്‍പറേറ്റുകളുടെ കൈയിലായതുകൊണ്ട് സാമ്രാജ്യത്വത്തിന്റെ താല്‍പര്യങ്ങള് സംരക്ഷിക്കുന്നതിനാണ് മിക്ക മാധ്യമങ്ങളും വാര്‍ത്തകള് നല്‍കുന്നത്. ആഗോളവല്‍ക്കരണ നയങ്ങള് ശക്തമായി നടപ്പാക്കുമ്പോള് ജനങ്ങള് അനുഭവിക്കുന്ന ഒട്ടേറെ വിഷമതകളുണ്ട്. ഇവക്കെതിരെ വിവിധ ജനവിഭാഗങ്ങളുടെ യോജിച്ചുള്ള പ്രക്ഷോഭങ്ങള് ഉയര്‍ന്നുവരുമ്പോള് കണ്ടില്ലെന്നു നടിക്കുന്നു. സംഘടിത പ്രസ്ഥാനം ശക്തിപ്പെടുന്നത്ഇടതുപക്ഷത്തിന് ഗുണംചെയ്യുമെന്ന് മറ്റാരെക്കാളും കോര്‍പറേറ്റ് ശക്തികള്‍ക്കറിയാമെന്നും പിണറായി പറഞ്ഞു.


ട്രയംഫ് സ്പീഡ് ട്രിപ്പിള് 1200 ആര്‍എസ് ഇന്ത്യയില് | Future Kerala\nട്രയംഫ് സ്പീഡ് ട്രിപ്പിള് 1200 ആര്‍എസ് ഇന്ത്യയില്\nഎക്‌സ് ഷോറൂം വില 16.95 ലക്ഷം രൂപ\nട്രയംഫ് സ്പീഡ് ട്രിപ്പിള് 1200 ആര്‍എസ് ഇന്ത്യന് വിപണിയില് അവതരിപ്പിച്ചു. 16.95 ലക്ഷം രൂപയാണ് എക്‌സ് ഷോറൂം വില. ട്രയംഫ് സ്പീഡ് ട്രിപ്പിള് 1050 മോട്ടോര്‍സൈക്കിളിന് പകരമായി ജനുവരി 26 നാണ് ഓള് ന്യൂ മോഡലായ സ്പീഡ് ട്രിപ്പിള് 1200 ആര്‍എസ് ആഗോള അരങ്ങേറ്റം നടത്തിയത്. സഫയര് ബ്ലാക്ക്, മാറ്റ് സില്‍വര് ഐസ് എന്നീ രണ്ട് കളര് ഓപ്ഷനുകളില് ലഭിക്കും.\nകൂടുതല് ശേഷിയുള്ള 1160 സിസി എന്‍ജിനാണ് മോട്ടോര്‍സൈക്കിളിന് കരുത്തേകുന്നത്. ഈ മോട്ടോര് 178 ബിഎച്ച്പി കരുത്ത് പുറപ്പെടുവിക്കും. മുന് മോഡലിനേക്കാള് 30 ബിഎച്ച്പി കൂടുതല്. പരമാവധി ടോര്‍ക്ക് 125 ന്യൂട്ടണ് മീറ്ററാണ്. അല്‍പ്പം വര്‍ധിച്ചു. ഇപ്പോള് 650 ആര്‍പിഎം കൂടുതലാണ്. പുതുതായി സ്ലിപ്പ് ആന്‍ഡ് അസിസ്റ്റ് ക്ലച്ച്, ബൈഡയറക്ഷണല് ക്വിക്ക്ഷിഫ്റ്റര് എന്നിവ സ്റ്റാന്‍ഡേഡായി നല്‍കി. ശേഷി വര്‍ധിച്ചപ്പോഴും 1050 സിസി എന്‍ജിനേക്കാള് പുതിയ മോട്ടോറിന് ഏഴ് കിലോഗ്രാം ഭാരം കുറവാണ്. മാത്രമല്ല, മോട്ടോര്‍സൈക്കിളിന്റെ ആകെ ഭാരം പത്ത് കിലോഗ്രാം കുറച്ചു. ഇതോടെ എക്കാലത്തെയും ഏറ്റവും ഭാരം കുറഞ്ഞ ട്രയംഫ് സ്പീഡ് ട്രിപ്പിളാണ് സ്പീഡ് ട്രിപ്പിള് 1200 ആര്‍എസ്.\nപുതുതായി ഭാരം കുറഞ്ഞ ഷാസി, കൂടുതല് അഗ്രസീവ് റൈഡിംഗ് എര്‍ഗണോമിക്‌സ് എന്നിവ സ്പീഡ് ട്രിപ്പിള് 1200 ആര്‍എസ് മോട്ടോര്‍സൈക്കിളിന് ലഭിച്ചു. ആര്‍എസ് മോട്ടോര്‍സൈക്കിള് ആയതിനാല് ട്രാക്കുകളില് ഉപയോഗിക്കാന് കഴിയും. മുന്നില് പൂര്‍ണമായും ക്രമീകരിക്കാവുന്ന ഒഹ്ലിന്‍സ് 43 എംഎം നിക്‌സ്30 യുഎസ്ഡി ഫോര്‍ക്കുകളും പിന്നില് ഒഹ്ലിന്‍സ് ടിടിഎക്‌സ്36 മോണോഷോക്കും സസ്‌പെന്‍ഷന് നിര്‍വഹിക്കും. ടോപ് സ്‌പെക് ബ്രെംബോ സ്‌റ്റൈല്‍മ കാലിപറുകളാണ് മുന്നില് നല്‍കിയത്. മെറ്റ്‌സെലര് റേസ്‌ടെക് ആര്‍ആര് ടയറുകള് ഉപയോഗിക്കുന്നു.\nകോര്‍ണറിംഗ് എബിഎസ്, സ്വിച്ചബിള് കോര്‍ണറിംഗ് ട്രാക്ഷന് കണ്‍ട്രോള്, അഞ്ച് റൈഡിംഗ് മോഡുകള് (റെയ്ന്, റോഡ്, സ്‌പോര്‍ട്ട്, ട്രാക്ക്, റൈഡര് കോണ്‍ഫിഗറബിള്), ക്രൂസ് കണ്‍ട്രോള്, വീലീ കണ്‍ട്രോള് എന്നിവ ഇലക്ട്രോണിക് ഫീച്ചറുകളാണ്. ബ്ലൂടൂത്ത് ബന്ധിത5ഇഞ്ച് ടിഎഫ്ടി സ്‌ക്രീന് (രണ്ട് വ്യത്യസ്ത തീമുകള് സഹിതം), പൂര്‍ണ കീലെസ് സംവിധാനം എന്നിവ ഫീച്ചറുകളാണ്. ട്രയംഫ് മോഡലുകളുടെ സവിശേഷതയായ ‘ഗോപ്രോ’ കണക്റ്റിവിറ്റി നല്‍കി.\nകൂടുതല് അഗ്രസീവ് ലുക്ക് ലഭിക്കുംവിധം മോട്ടോര്‍സൈക്കിളിന്റെ സ്‌റ്റൈലിംഗ് പരിഷ്‌കരിച്ചു. ഹെഡ്‌ലാംപ് യൂണിറ്റുകള് ഇപ്പോള് മുമ്പോട്ട് ഉന്തിനില്‍ക്കുന്നതും അഗ്രസീവുമാണ്. മാത്രമല്ല, പൂര്‍ണമായും എല്‍ഇഡി ലൈറ്റിംഗ് നല്‍കി. പുതിയ ചക്രങ്ങള്, ഒരു വശത്തായി എക്‌സോസ്റ്റ് എന്നിവ കാണാം. മുന് മോഡലില് സീറ്റിനുതാഴെയാണ് എക്‌സോസ്റ്റ് പൈപ്പുകള് ഉണ്ടായിരുന്നത്.\nNext ഡെല്‍ഹി സ്‌ഫോടനം: പിന്നില് ഇറാനെന്ന് സംശയം; അന്വേഷണത്തിന് ഇസ്രയേലും


പുട്ട് തയ്യാറാക്കുന്നത് അരിപ്പൊടി ഉപയോഗിച്ച് ആവും. എന്നാൽ നുറുക്ക് ഗോതമ്പ് കൊണ്ട് വളരെ എളുപ്പത്തിൽ നല്ല സോഫ്റ്റ് പുട്ട് തയ്യാറാക്കാം… എല്ലാവരും ട്രൈ ചെയ്തു നോക്കൂ തീർച്ചയായും നിങ്ങൾക്ക് എല്ലാവർക്കും വളരെയധികം ഇഷ്ടമാകും… | Recipeapp.in\nHome Break fast പുട്ട് തയ്യാറാക്കുന്നത് അരിപ്പൊടി ഉപയോഗിച്ച് ആവും. എന്നാൽ നുറുക്ക് ഗോതമ്പ് കൊണ്ട് വളരെ എളുപ്പത്തിൽ നല്ല...\nപുട്ട് തയ്യാറാക്കുന്നത് അരിപ്പൊടി ഉപയോഗിച്ച് ആവും. എന്നാൽ നുറുക്ക് ഗോതമ്പ് കൊണ്ട് വളരെ എളുപ്പത്തിൽ നല്ല സോഫ്റ്റ് പുട്ട് തയ്യാറാക്കാം… എല്ലാവരും ട്രൈ ചെയ്തു നോക്കൂ തീർച്ചയായും നിങ്ങൾക്ക് എല്ലാവർക്കും വളരെയധികം ഇഷ്ടമാകും…\nപുട്ടും പഴവും, പുട്ടും കടലയും, പുട്ടും പപ്പടവും എല്ലാം മലയാളികളുടെ പ്രിയപ്പെട്ട വിഭവങ്ങളാണ്.\nവലിയ തരികൾ ഉള്ള നുറുക്കുഗോതമ്പ് ആണെങ്കിൽ മിക്സിയിലിട്ട് തരി തരിയായി പൊടിച്ചെടുക്കുക. ഒരുപാട് പൊടിഞ്ഞു പോവരുത്.\nപൊടിച്ച ഗോതമ്പ് ചുവടു കട്ടിയുള്ള ഒരു പാത്രത്തിൽ ചെറിയ തീയിൽ വറുക്കുക.\nതീ ഓഫ് ചെയ്ത ശേഷം ചൂട് ഗോതമ്പിലേക്ക് വെള്ളം ഒഴിക്കുക. ഈ വെള്ളം ഊറ്റിക്കളഞ്ഞ ശേഷം വീണ്ടും വെള്ളത്തിൽ ഒരു മണിക്കൂർ കുതിർത്ത് വയ്ക്കുക.\nനന്നായി കുതിർന്ന ഗോതമ്പ് കൈകൊണ്ട് പിഴിഞ്ഞ് എടുക്കുക. പറ്റുന്ന അത്രയും വെള്ളം പിഴിഞ്ഞു കളയണം.\nഇതിലേക്ക് ആവശ്യത്തിന് ഉപ്പു ചേർത്ത് യോജിപ്പിക്കുക.\nപുട്ടുകുറ്റിയിൽ തേങ്ങയും, ഗോതമ്പും ലെയറുകൾ ആക്കി ആവിയിൽ വേവിച്ചെടുക്കുക. രുചികരമായ നുറുക്ക് ഗോതമ്പു പുട്ട് തയ്യാർ.\nPrevious articleഉരുളക്കിഴങ്ങു കൊണ്ട് ബോണ്ട വീട്ടിൽ എങ്ങനെ വളരെ എളുപ്പത്തിൽ തയ്യാറാക്കാം എന്ന് നോക്കാം… എല്ലാവരും ട്രൈ ചെയ്തു നോക്കു തീർച്ചയായും നിങ്ങൾക്ക് എല്ലാവർക്കും വളരെയധികം ഇഷ്ടമാകും….\nNext articleവളരെ ടേസ്റ്റി ആയ പൂരി മസാല വീട്ടിൽ എങ്ങനെ വളരെ എളുപ്പത്തിൽ തന്നെ നമ്മൾക്ക് തയ്യാറാക്കി എടുക്കാം എന്ന് നോക്കാം… എല്ലാവരും ട്രൈ ചെയ്തു നോക്കൂ തീർച്ചയായും നിങ്ങൾക്ക് എല്ലാവർക്കും വളരെയധികം ഇഷ്ടമാകും…\nഹായ് ഫ്രണ്ട്സ് ഇനി നമുക്ക് കറുമുറെ തിന്നാനൊരു നാലുമണി പലഹാരം തയ്യാറാക്കി നോക്കിയാലോ എല്ലാവരും ട്രൈ ചെയ്തു...\n10 മിനിറ്റ് കൊണ്ട് ചോറിൻ്റെ കൂടെ കൂട്ടാൻ എളുപ്പത്തിൽ2വിഭവങ്ങൾ. ചോറിന് വേറെ ഒരു കറി ഇല്ലെങ്കിൽ...


മലപ്പുറം ബ്യുറോ – Kairali News | Kairali News Live\nമലപ്പുറത്ത് മുൻ അധ്യാപകനെതിരായ പീഡനപരാതിയിൽ സ്കൂളിനെതിരെയും അന്വേഷണമുണ്ടാകുമെന്ന് സിഡബ്ല്യുസി ചെയർമാൻ ഷാജേഷ് ഭാസ്കർ. കുറ്റകൃത്യം പോലെ ശിക്ഷാർഹമാണ് കുറ്റം മൂടിവെക്കുന്നതും എന്നിരിക്കെ, പരാതി ലഭിച്ചിട്ടും സ്കൂൾ അധികൃതർ...\nവയനാട് ബത്തേരിയിലെ ( Bathery) വെറുമൊരു ഓട്ടോ ഡ്രൈവറായിരുന്ന ഷൈബിൻ അഷ്റഫ് ( shybin Ashraf ) 300 കോടി രൂപയുടെ ഉടമയായത് എങ്ങനെയാണ് . വൈദ്യന്റെ...\nSanthosh Trophy : സന്തോഷ് ട്രോഫിയില് സെമി ലൈനപ്പായി\nസന്തോഷ് ട്രോഫി ( santhosh trophy ) ഫുട്ബോൾ (football ) ചാമ്പ്യൻഷിപ്പിൽ സെമി ലൈനപ്പായി . 28ന് നടക്കുന്ന ആദ്യ സെമിയിൽ ആതിഥേയരായ കേരളം (kerala)...\nകരിപ്പൂര് വിമാനത്താവള വികസനത്തിന് ഭൂമി ഏറ്റെടുക്കുന്നതുമായി ബന്ധപ്പെട്ട പരിശോധന ഉടൻ ആരംഭിക്കുമെന്ന് മന്ത്രി വി അബ്ദുറഹിമാൻ. ഭൂമി വിട്ടുനൽകുന്നവർക്ക് അർഹമായ നഷ്ടപരിഹാരം ഉറപ്പാക്കുമെന്നും ജനങ്ങളുടെ സഹകരണത്തോടെ മാത്രമെ...\nബൈക്ക് മോഷണക്കേസിൽ അഞ്ചു പേർ പിടിയിൽ\nബൈക്ക് മോഷണക്കേസിൽ മലപ്പുറത്ത് അഞ്ചു പേർ പിടിയിൽ. എക്സൈസ് ഉദ്യോഗസ്ഥന്റെ ബൈക്ക് മോഷ്ടിച്ച കേസിൽ നിലമ്പൂർ പൊലീസാണ് പ്രതികളെ പിടികൂടിയത് .നിലമ്പൂർ വെളിയംതോട് എക്സൈസ് റേഞ്ച് ഓഫീസിനു...\nവീണ്ടും കുഴൽപ്പണവേട്ട; പിടികൂടിയത് ഒന്നരക്കോടിയോളം രൂപ\nമലപ്പുറത്ത് വീണ്ടും കുഴൽപ്പണവേട്ട. ഒന്നരക്കോടിയോളം രൂപ പിടികൂടി. ഒരാഴ്ചകൊണ്ട് നാലരക്കോടി രൂപയാണ് ജില്ലയിൽ പിടികൂടിയത്. ജില്ലാ പൊലീസ് മേധാവിയ്ക്ക് ലഭിച്ച രഹസ്യ വിവരത്തിന്റെ അടിസ്ഥാനത്തിൽ നടത്തിയ പരിശോധനയിലാണ്...\nസയ്യിദ് ഹൈദരലി ശിഹാബ് തങ്ങള്‍ക്ക് വിട നല്‍കി രാഷ്ട്രീയ കേരളം\nസയ്യിദ് ഹൈദരലി ശിഹാബ് തങ്ങള്‍ക്ക് രാഷ്ട്രീയ കേരളം വിട നല്‍കി. ഔദ്യോഗിക ബഹുമതികളോടെ പാണക്കാട് ജുമാഅത്ത് പള്ളിയില് ഖബറടക്കി. തിരക്ക് നിയന്ത്രണാതീതമായതോടെ ഖബറക്കം നേരത്തെയാക്കുകയായിരുന്നു. മുഖ്യമന്ത്രി പിണറായി...\nസംസ്ഥാനത്ത് അന്തർദേശീയ നിലവാരത്തിലുള്ള വിദ്യാഭ്യാസം ഉറപ്പാക്കും: മുഖ്യമന്ത്രി\nസംസ്ഥാനത്ത് അന്തർദേശീയ നിലവാരത്തിലുള്ള വിദ്യാഭ്യാസം ഉറപ്പാക്കാനുള്ള ശ്രമത്തിലാണ് സർക്കാരെന്ന് മുഖ്യമന്ത്രി പിണറായി വിജയൻ. ഉന്നത വിദ്യാഭ്യാസ രംഗത്ത് ലോകോത്തര നിലവാരമുള്ള കൂടുതൽ സംരംഭങ്ങൾ വരണം . വിദേശ രാജ്യങ്ങളിൽ...\n5 ലക്ഷം പാരിതോഷികം പ്രഖ്യാപിച്ച പിടികിട്ടാപ്പുള്ളി മലപ്പുറത്ത് പിടിയിൽ\nപിടികിട്ടാപ്പുള്ളി മലപ്പുറത്ത് പിടിയിൽ . അസം പൊലീസ്5ലക്ഷം പാരിതോഷികം പ്രഖ്യാപിച്ച പ്രതിയാണ് അറസ്റ്റിലായത് . സോനിത്പൂർ സ്വദേശി അസ്മത്ത് അലി, സഹായി അമീർ കുസ്മു എന്നിവരാണ്...\nഹണിട്രാപ്പിലൂടെ പണം തട്ടാൻ ശ്രമിച്ച കേസിൽ സ്ത്രീ ഉൾപ്പെടെ ഏഴുപേർ അറസ്റ്റിൽ\nമലപ്പുറം കോട്ടക്കലിൽ ഹണിട്രാപ്പിലൂടെ പണം തട്ടാൻ ശ്രമിച്ച കേസിൽ സ്ത്രീ ഉൾപ്പെടെ ഏഴുപേർ അറസ്റ്റിൽ. അപമാനിക്കുമെന്ന് ഭീഷണിപ്പെടുത്തി അഞ്ച് ലക്ഷം രൂപ ആവശ്യപ്പെട്ട സംഘമാണ് അറസ്റ്റിലായത്. മലപ്പുറം...\nമലപ്പുറത്ത് കള്ളപ്പണവുമായി യുവാവ് അറസ്റ്റിൽ\nമലപ്പുറം കുറ്റിപ്പുറത്ത് അറുപത്തിയേഴര ലക്ഷം രൂപയുടെ കള്ളപ്പണവുമായി യുവാവ് അറസ്റ്റിൽ . മേലാറ്റൂര് സ്വദേശി മുഹമ്മദലിയാണ് പൊലീസിന്റെ പിടിയിലായത്. കുറ്റിപ്പുറം റയില്‍വേസ്റ്റേഷനില് വന്നിറങ്ങിയ യാത്രക്കാരനില്‍നിന്നാണ് കാര്‍ബോഡ് പെട്ടിയില്...\nസി പി ഐ എം മലപ്പുറം ജില്ലാ സമ്മേളനം: 38 അംഗ ജില്ലാ കമ്മിറ്റിയെ തെരഞ്ഞെടുത്തു\nസി പി ഐ എം മലപ്പുറം ജില്ലാ സെക്രട്ടറിയായി ഇ എൻ മോഹൻ ദാസിനെ വീണ്ടും തെരഞ്ഞെടുത്തു. 38 അംഗ ജില്ലാ കമ്മിറ്റിയെയും സമ്മേളനം ഐക്യകണ്ഠേന തെരഞ്ഞെടുത്തു....\nമലപ്പുറം സിപിഐഎം ജില്ലാ സെക്രട്ടറിയായി ഇ എൻ മോഹൻദാസ് തുടരും\nസിപിഐ എം മലപ്പുറം ജില്ലാ സെക്രട്ടറിയായി ഇ എന് മോഹന്‍ദാസിനെ വീണ്ടും തെരഞ്ഞെടുത്തു. തിരൂരില് ചേര്‍ന്ന സമ്മേളനം 38 അംഗ ജില്ലാ കമ്മിറ്റിയെയും തെരഞ്ഞെടുത്തു. വിദ്യാർഥി, യുവജന...\nവർഗീയ സംഘടനകളുമായി നേരത്തെ സഖ്യം ചേർന്ന ലീഗ് ഇപ്പോൾ അവരുടെ ആശയങ്ങൾ ഏറ്റെടുക്കുന്നു: മുഖ്യമന്ത്രി\nവർഗീയ സംഘടനകളുമായി നേരത്തെ സഖ്യം ചേർന്ന ലീഗ് ഇപ്പോൾ അവരുടെ ആശയങ്ങൾ ഏറ്റെടുക്കുന്നുവെന്ന് മുഖ്യമന്ത്രി പിണറായി വിജയൻ. മലപ്പുറം ജില്ലാ സമ്മേളനത്തിന്റെ ഭാഗമായി പ്രതിനിധി സമ്മേളനം ഉദ്ഘാടനം...\nആവേശത്തിന്റെ അലകടല് തീര്‍ത്ത് സിപിഐഎം മലപ്പുറം ജില്ലാസമ്മേളനത്തിന് ഇന്നലെ കൊടിയുയര്‍ന്നു\nആവേശത്തിന്റെ അലകടല് തീര്‍ത്ത് സിപിഐഎം മലപ്പുറം ജില്ലാസമ്മേളനത്തിന് ഇന്നലെ കൊടിയുയര്‍ന്നു. പൊതുസമ്മേളനം നടക്കുന്ന കെ പി മൊയ്തീന്‍കുട്ടി നഗറില് സ്വാഗതസംഘം ചെയര്‍മാന് മന്ത്രി വി അബ്ദുറഹ്‌മാന് പതാക...\nവഖഫ് നിയമന വിഷയത്തിൽ പരസ്യ പ്രക്ഷോഭം പ്രഖ്യാപിച്ചെങ്കിലും കോഡിനേഷൻ കമ്മിറ്റിയിലെ അനൈക്യം മുസ്ലിം ലീഗിന് തലവേദനയാവുന്നു.നിലവിൽ ഹുസൈൻ മടവൂരിന്റെ നേതൃത്വത്തിലുള്ള മുജാഹിദ് വിഭാഗം മാത്രമാണ് മുസ്ലിം ലീഗിന്റെ...\nജലസേചന വകുപ്പ് പൊളിയ്ക്കുന്ന റോഡുകൾ പൂർവസ്ഥിതിയിലാക്കാതെ കിടക്കുന്നുവെന്ന് മന്ത്രി പി എ മുഹമ്മദ് റിയാസ്. ഇത് അടിയന്തിരമായി നന്നാക്കണം. ഇക്കാര്യം ശ്രദ്ധയിൽപ്പെട്ടിട്ടുണ്ടെന്ന് മന്ത്രി റോഷി അഗസ്റ്റിനും പ്രതികരിച്ചു....\nസ്‌കൂട്ടറില് യാത്രചെയ്ത യുവതിയെ പിന്തുടര്‍ന്ന് പീഡനം; പ്രതി പിടിയില്\nസ്‌കൂട്ടറില് യാത്രചെയ്ത യുവതിയെ പിന്തുടര്‍ന്ന് ഉപദ്രവിച്ച സംഭവത്തില് പ്രതി പിടിയില്. മലപ്പുറം എടക്കര ആലങ്ങാടന് ശ്രീജിത്തിനെയാണ് വഴിക്കടവ് പൊലീസ് അറസ്റ്റ് ചെയ്തത്. ജോലികഴിഞ്ഞ് സ്‌കൂട്ടറില് വീട്ടിലേക്ക് മടങ്ങുകയായിരുന്ന...\nയൂത്ത് ലീഗ് ഭാരവാഹിത്വം; വനിതകളെയും പുതുമുഖങ്ങളെയും തഴഞ്ഞതിൽ അമർഷം രൂക്ഷം\nഭാരവാഹിത്വത്തിൽ പുതുമുഖങ്ങളെയും വനിതകളെയും തഴഞ്ഞതിൽ യൂത്ത് ലീഗിൽ അമർഷം. ടി പി അഷറഫലിയെ ഒഴിവാക്കിയതിൽ സമൂഹമാധ്യമങ്ങളിലും പ്രതിഷേധം ശക്തമാണ്. നാൽപ്പത് വയസ്സാണ് യൂത്ത് ലീഗിലെ പ്രായപരിധിയെങ്കിലും നാൽപ്പതിന്...\nപൊന്നാനിയില് മീന്‍പിടിത്തത്തിനിടെ വള്ളം അപകടത്തില്‍പെട്ട് കടലില് കാണാതായ മത്സ്യത്തൊഴിലാളികളില് ഒരാളുടേത് എന്ന് കരുതുന്ന മൃതദേഹം കണ്ടെത്തി. നേവിയും കോസ്റ്റ് ഗാര്‍ഡും നടത്തിയ തിരച്ചിലിലാണ് സംഘത്തിന് മൃതദേഹം ലഭിച്ചത്.കഴിഞ്ഞ...\nകരിപ്പൂര് വിമാനത്താവളത്തില് റണ്‍വേ നവീകരണത്തിന് പ്രധാന്യം നല്‍കിയാകണം ഇനിയുളള വികസനമെന്ന് എയര്‍പോര്‍ട്ട് വികസനസമിതി യോഗം\nകരിപ്പൂര് വിമാനത്താവളത്തില് റണ്‍വേ നവീകരണത്തിന് പ്രധാന്യം നല്‍കിയാകണം ഇനിയുളള വികസനമെന്ന് എയര്‍പോര്‍ട്ട് വികസനസമിതി യോഗം. പൊതുമരാമത്ത്, കായിക വകുപ്പ് മന്ത്രിമാരുടെ നേതൃത്വത്തില് ചേര്‍ന്ന യോഗത്തിലാണ് തീരുമാനം. വിമാനത്താവളനവീകരണത്തിന്...\nജാതക ദോഷം മാറ്റാമെന്ന് പറഞ്ഞ് പണം തട്ടിയ സംഭവം; ഒളിവിലായിരുന്ന പ്രതി പിടിയില്\nമലപ്പുറം വണ്ടൂരിൽ ജാതകദോഷം മാറ്റാമെന്ന് പറഞ്ഞ് പണം തട്ടിയെന്ന സംഭവത്തിൽ ഒളിവിലായിരുന്ന പ്രതി പിടിയിൽ. കൊല്ലം പുനലൂരിൽ നിന്നാണ് പ്രതി നിലമ്പൂർ പൊലീസിന്റെ പിടിയിലായത്. വയനാട് ലക്കിടി...\nകാത്തിരിപ്പിനൊടുവില് നിലമ്പൂര് – ഷൊര്‍ണൂര് പാതയില് ട്രെയിന് വീണ്ടും ഓടിത്തുടങ്ങി\nകാത്തിരിപ്പിനൊടുവില് നിലമ്പൂര് ഷൊര്‍ണൂര് പാതയില് ട്രെയിന് സര്‍വീസ് പുനരാരംഭിച്ചു. വിവിധ സംഘടനകളും നിലമ്പൂര് നഗരസഭാ പ്രതിനിധികളും ചേര്‍ന്നാണ് ഒന്നരവര്‍ഷത്തിന് ശേഷമെത്തിയ നിലമ്പൂര്- കോട്ടയം പാസഞ്ചര് സ്വീകരിച്ചത് 2020...\nവ്യാപാര പങ്കാളിത്തം വാഗ്ദാനം ചെയ്ത് ലക്ഷങ്ങള് തട്ടിയ സംഭവത്തില് പ്രതി അറസ്റ്റില്\nമലപ്പുറം കുറ്റിപ്പുറത്ത് വ്യാപാര പങ്കാളിത്തം വാഗ്ദാനം ചെയ്ത് ലക്ഷങ്ങള് തട്ടിയ സംഭവത്തില് പ്രതി അറസ്റ്റില്. നിരവധി സാമ്പത്തിക തട്ടിപ്പു കേസുകളില് പ്രതിയായ ചെല്ലൂര് കാളിയാടന് ലത്തീഫാണ് അറസ്റ്റിലായത്....\nപരസ്യമായി വിഴുപ്പലക്കുന്നത് മുന്നണി സംവിധാനത്തെ ബാധിക്കും: കോണ്‍ഗ്രസ് പുനഃസംഘടനയെച്ചൊല്ലിയുള്ള ഭിന്നതകളില് മുസ്ലീംലീഗിന് അമര്‍ഷം\nകോണ്‍ഗ്രസ് പുനഃസംഘടനയെച്ചൊല്ലിയുള്ള ഭിന്നതകളില് മുസ്ലീംലീഗിന് അമര്‍ഷം. പരസ്യമായി വിഴുപ്പലക്കുന്നത് മുന്നണി സംവിധാനത്തെ ബാധിക്കുമെന്ന് സാദിഖലി ശിഹാബ് തങ്ങള്. കോണ്‍ഗ്രസ്സിലെ സമവാക്യങ്ങള് മാറുന്നത് മുസ്ലിംലീഗും കരുതലോടെയാണ് വീക്ഷിയ്ക്കുന്നത്. മുന്നണി...\nഫാത്തിമ തഹ്ലിയക്കെതിരെ നടപടിക്ക് നീക്കം. എം എസ് എഫ് ദേശീയ വൈസ് പ്രസിഡന്റ് ഫാത്തിമ തഹ്ലിയക്കെതിരെ പാർട്ടി നടപടിക്ക് നീക്കം. ഹരിത വിഷയത്തില് നടത്തിയ വാർത്താ സമ്മേളനം...\nകരിപ്പൂര് വിമാന അപകടം; നാടിനെ നടുക്കിയ ദുരന്തത്തിന് ഇന്ന് ഒരാണ്ട്\nകരിപ്പൂർ വിമാന അപകടം നടന്നിട്ട് ഇന്നത്തേക്ക് ഒരു വർഷം. 2020 ഓഗസ്റ്റ്7ന്റെ രാത്രി 7:41നാണ് രാജ്യത്തെ നടുക്കിയ ആ ദുരന്ത വാർത്ത നമ്മെ തേടി...\nചന്ദ്രികയുടെ പ്രശ്നം പരിഹരിക്കാന് ചുമതല ഏല്‍പ്പിച്ചത് മുഈനലി തങ്ങളെ; ഹൈദരലി തങ്ങള് സ്വന്തം കൈപ്പടയിലെഴുതി ഒപ്പുവെച്ച കത്ത് കൈരളി ന്യൂസിന്\nമുഈനലി തങ്ങളുടെ ചന്ദ്രികയിലെ ഇടപെടലുകള് ഹൈദരലി തങ്ങളുടെ പിന്തുണയോടെ. ആദ്യ ഇ ഡി അന്വേഷണത്തിന് പിന്നാലെയാണ് മുഈനലി തങ്ങളെ ചുമതലപ്പെടുത്തിയിരുന്നത്. സാമ്പത്തിക ക്രമക്കേടുകളെക്കുറിച്ച് ഹൈദരലി തങ്ങളെയും പിന്നീട്...\nഅതിശയിപ്പിക്കുന്ന വേഗത്തിലാണ് മലപ്പുറം മഞ്ചേരിയില് ഓക്‌സിജന് ജനറേറ്റര് പ്ലാന്റ് നിര്‍മാണം. പ്രഖ്യാപനം വന്നതിനുപിന്നാലെ നിര്‍മാണ പ്രവൃത്തികള് ആരംഭിച്ചു. ഒരു മാസത്തിനകം മഞ്ചേരിയിലെ പ്ലാന്റില്‍നിന്ന് ഓക്‌സിജന് വിതരണം തുടങ്ങാനാവും....\nപി കെ കുഞ്ഞാലിക്കുട്ടിക്കെതിരായ വാട്‌സ്ആപ്പ് സ്റ്റാറ്റസില് വെട്ടിലായി മഞ്ചേരി മുന് എംഎല്‍എ എം ഉമ്മര്. കുഞ്ഞാലിക്കുട്ടിയെ ബിജെപി അനുകൂലിയാക്കി ചിത്രീകരിച്ചു കൊണ്ടുള്ള ചിത്രമാണ് ഉമ്മര് സ്റ്റാറ്റസാക്കിയത്. ബിജെപി...\nമലപ്പുറത്ത് യുഡിഎഫ് ഭരിക്കുന്ന എആര് നഗര് സര്‍വീസ് സഹകരണ ബാങ്കില് 110 കോടി രൂപയുടെ അനധികൃത നിക്ഷേപം\nമലപ്പുറം എആര് നഗര് സര്‍വീസ് സഹകരണ ബാങ്കില് 110 കോടി രൂപയുടെ അനധികൃത നിക്ഷേപം. ആദായ നികുതി വകുപ്പ് നടത്തിയ പരിശോധനയിലാണ് വന് ക്രമക്കേട് കണ്ടെത്തിയത്. ബാങ്ക്...\n110 കോടി രൂപയുടെ അനധികൃത നിക്ഷേപം; മലപ്പുറം എ ആർ നഗർ സർവീസ് സഹകരണ ബാങ്കിൽ ആദായ നികുതി വകുപ്പ് പരിശോധന നടത്തി\nകേരളത്തിലെ യു ഡി എഫ് അന്നം മുടക്കികളാണെന്ന് സിപിഐഎം പോളിറ്റ്ബ്യൂറോ അംഗം എസ് രാമചന്ദ്രൻ പിള്ള. അവർ എന്നും ജനങ്ങളുടെ ക്ഷേമ പ്രവർത്തനങ്ങൾക്കെതിരാണെന്നും അതുകൊണ്ടാണ് കേരളത്തിൽ തുടർന്നു...\nമലപ്പുറത്ത് ആവേശം പകർന്ന് മുഖ്യമന്ത്രിയുടെ തിരഞ്ഞെടുപ്പ് പ്രചരണ പര്യടനം പൂർത്തിയായി. ജില്ലയിലെ അഞ്ചു പൊതുയോഗങ്ങളിലും ആയിരങ്ങളാണ് പങ്കെടുത്തത്. രാജ്യം ഉറ്റുനോക്കുന്ന സര്‍ക്കാരായി കേരളത്തിലെ ഇടതുസര്‍ക്കാര് മാറിയെന്ന് മുഖ്യമന്ത്രി...\nഅഴിമതിക്കാര്‍ക്കും ആരോപണ വിധേയര്‍ക്കും സീറ്റ് നല്‍കി ലീഗിന്റെ സ്ഥാനാര്‍ത്ഥി പട്ടിക\nഅഴിമതിക്കാര്‍ക്കും ആരോപണ വിധേയര്‍ക്കും സീറ്റ് നല്‍കി മുസ്ലിം ലീഗിന്റെ സ്ഥാനാര്‍ത്ഥി പട്ടിക. 27 സീറ്റുകളിലാണ് ലീഗ് മത്സരിക്കുന്നത്. ഇബ്രാഹിം കുഞ്ഞിന്റെ മകന് വി ഇ ഗഫൂറും കെ...\nനിലമ്പൂരിൽ ടി സിദ്ദീഖിനെ സ്ഥാനാർഥിയാക്കാനുള്ള നീക്കത്തിനെതിരെ പ്രതിഷേധം ഉയരുന്നു. ഡിസിസി പ്രസിഡൻ് വി വി പ്രകാശിനെ അവസാന നിമിഷം മാറ്റി നിർത്താനുള്ള നീക്കത്തിന് എതിരെയാണ് പ്രതിഷേധം ഉയരുന്നത്....\nകെ എം ഷാജി വേണ്ടെന്നു കാസർകോട് മണ്ഡലം കമ്മറ്റി. മണ്ഡലം കമ്മറ്റി നൽകിയ പരിഗണനാ പട്ടികയിൽ കെ എം ഷാജിയുടെ പേരില്ല. സിറ്റിംഗ് എംഎൽഎ NA നെല്ലിക്കുന്നിന്...\nസീറ്റിനായി സമ്മര്‍ദം ശക്തം; മുസ്ലിം ലീഗിന്റെ സ്ഥാനാര്‍ത്ഥി നിര്‍ണയം വൈകുന്നു\nസീറ്റിനായി നേതാക്കള് സമ്മര്‍ദം ശക്തമാക്കിയതോടെ മുസ്ലിം ലീഗിന്റെ സ്ഥാനാര്‍ത്ഥി നിര്‍ണയം വൈകുന്നു. കൊണ്ടോട്ടി, ഏറനാട്, കോട്ടയ്ക്കല്, വേങ്ങരെ സീറ്റുകളൊഴികെ എല്ലാമണ്ഡലങ്ങളിലും ഒന്നിലധികം പേര് രംഗത്തുണ്ട്.\nകെ എം ഷാജിയെ കാസര്‍കോഡ് മത്സരിപ്പിക്കരുതെന്നാവശ്യപ്പെട്ട് ജില്ലാനേതാക്കള് പാണക്കാടെത്തി\nകെ എം ഷാജിയെ കാസര്‍കോഡ് മത്സരിപ്പിക്കരുതെന്നാവശ്യപ്പെട്ട് ജില്ലാനേതാക്കള് പാണക്കാടെത്തി. കാസര്‍കോഡ് ജില്ലയ്ക്ക് പുറത്തുനിന്നുള്ളവരെ അംഗീകരിക്കില്ലെന്നറിയിച്ചാണ് നേതാക്കള് ദേശീയ അധ്യക്ഷന് ഹൈദരലി തങ്ങളെ കണ്ടത്.\nമുസ്ലിം ലീഗ് സ്ഥാനാര്‍ത്ഥി നിര്‍ണയം അന്തിമഘട്ടത്തില്. അഴിമതിക്കേസുകളില് അറസ്റ്റിലായ വി കെ ഇബ്രാഹിം കുഞ്ഞിനും എം സി കമറുദ്ദീനും സീറ്റില്ല. അതേസമയം കളമശ്ശേരി സീറ്റില് ഇബ്രാംഹിംകുഞ്ഞിന്റെ മകന്...\nമലപ്പുറത്ത് പതിനാലുകാരിക്ക് മയക്ക് മരുന്ന് നൽകി പീഡനം; രണ്ട് പേർ അറസ്റ്റിൽ\nമലപ്പുറത്ത് പതിനാലുകാരിക്ക് മയക്ക് മരുന്ന് നൽകി പീഡനം. ഏഴ് പ്രതികൾ ഉൾപ്പെട്ട പോക്സോ കേസിൽ രണ്ട് പേർ അറസ്റ്റിൽ. കേസിലെ മുഖ്യ പ്രതി സാമൂഹ്യമാധ്യമം വഴി പരിചയപെട്ട...\nമുസ്ലിം ലീഗ് സ്ഥാനാര്‍ത്ഥി നിര്‍ണയം; തീരുമാനമെടുക്കാന് പാണക്കാട് ഹൈദരലി തങ്ങളെ ചുമതലപ്പെടുത്തി\nമുസ്ലിം ലീഗ് സ്ഥാനാര്‍ത്ഥി നിര്‍ണയം സംബന്ധിച്ച തീരുമാനമെടുക്കാന് പാണക്കാട് ഹൈദരലി തങ്ങളെ ചുമതലപ്പെടുത്തി. സംസ്ഥാന പ്രവര്‍ത്തക സമിതിയില് ജയില് മോചിതനായ എം സി ഖമറുദ്ദീന് എംഎല്‍എയും പങ്കെടുത്തു....\nകോഴിക്കോട് കൊടുവള്ളിയിൽ കസ്റ്റംസ് കമ്മിഷണര് സുമിത് കുമാറിനെ അപായപ്പെടുത്താന് ശ്രമം. കല്‍പ്പറ്റയില് നിന്ന് മടങ്ങുംവഴിയാണ് ആക്രമണശ്രമമുണ്ടായത്. കസ്റ്റംസിന്‍റെ പ്രിവന്‍റീവ് യൂണിറ്റ് കൽപ്പറ്റയിൽ സുമിത് കുമാർ ഉദ്ഘാടനം ചെയ്തിരുന്നു....\nമലപ്പുറം മമ്പാട് ആറും നാലും വയസുള്ള കുട്ടികളെ വാടക മുറിയില് പൂട്ടിയിട്ട ദമ്പതികള് അറസ്റ്റില്. കുട്ടികള്‍ക്ക് ഭക്ഷണം നല്‍കാതെ പതിവായി മര്‍ദിക്കുന്നത് ശ്രദ്ധയില് പെട്ടതോടെ നാട്ടുകാര് ഇടപെടുകയായിരുന്നു....\nമങ്കടയിൽ സ്വകാര്യ ബസും ഗുഡ്‌സ് ഓട്ടോയും കൂട്ടിയിടിച്ച് മൂന്ന് പേർ മരിച്ചു\nമലപ്പുറം മങ്കടയിൽ സ്വകാര്യ ബസും ഗുഡ്‌സ് ഓട്ടോയും കൂട്ടി ഇടിച്ചു മൂന്ന് പേർ മരിച്ചു. വൈകിട്ട് 3.30 ഓടെയാണ് സംഭവം. മഞ്ചേരിയിൽ നിന്ന് പെരിന്തൽമണ്ണയിലേക്ക് വരികയായിരുന്ന സ്വകര്യ...\nമലപ്പുറത്തെ സിപിഐഎം കർഷക സമരവേദി എം.എസ് എഫ് പ്രവർത്തകർ ആക്രമിച്ചു. എസ്എഫ്ഐ അഖിലേന്ത്യ പ്രസിഡന്‍റ് വി.പി.സാനു പ്രസംഗിക്കുന്നതിനിടെയായിരുന്നു ആക്രമണം. തുടര്‍ന്ന് സിപിഐഎം- എംഎസ്എഫ് പ്രവർത്തകർ തമ്മിൽ സംഘർഷം...\nകത്വ ഫണ്ട് തട്ടിപ്പിന് പിന്നാലെ മുസ്ലിം ലീഗ് പ്രളയ ഫണ്ടിലും തട്ടിപ്പ്. പ്രളയദുരിതാശ്വാസത്തിന്‍റെ പേരില് മുസ്ലിം ലീഗ് പിരിച്ച പണത്തിനും കണക്കില്ല. ജില്ലാ പഞ്ചായത്തുമായി സഹകരിച്ച് കര്‍മപദ്ധതിയുണ്ടാക്കുമെന്ന്...\nപാണ്ടിക്കാട് കൊലപാതകം: കൈരളി ന്യൂസ് ലോഗോ ഉപയോഗിച്ച് വ്യാജപ്രചാരണം\nകൈരളി ന്യൂസിന്റെ ലോഗോ ഉപയോഗിച്ച് വ്യാജപ്രചരണം. സോഷ്യല് മീഡിയ വ‍ഴിയാണ് കൈരളി ന്യൂസിന്‍റേതായി വ്യാജവാര്‍ത്ത പ്രചരിക്കുന്നത്. മലപ്പുറം കീഴാറ്റൂരില് യുവാവ് കൊല്ലപ്പെട്ട സംഭവത്തില് എസ്എസ്എഫ് പ്രവര്‍ത്തകന് അറസ്റ്റിലായെന്നാണ്...


നാസികളിൽ നിന്നും പ്രചോദനം ഉൾക്കൊണ്ട്, 1925ല് നിലവിൽ വന്ന ആർ.എസ്.എസിൽ നിന്നുമാണ് ഇന്ത്യയുടെ പ്രധാനമന്ത്രി നരേന്ദ്ര മോദി വരുന്നത്.\n19 Sep, 2019 at 05:30 PM\nപ്രധാനമന്ത്രി നരേന്ദ്ര മോദിക്കും ആർ.എസ്.എസിനുമെതിരെ കടുത്ത വിമർശനവുമായി യു.എസ് മാധ്യമപ്രവർത്തകൻ പീറ്റർ ഫ്രെഡറിക്. ഇന്ത്യയിൽ ഹിന്ദുത്വ രാഷ്ട്രത്തിനായി പ്രവർത്തിക്കുന്ന ആർ.എസ്.എസും, അതിന്റെ ഉത്പന്നമായ മോദിയും ലോകത്തെ വലതുപക്ഷ തീവ്രവാദത്തിന് പ്രചോദനമേകുകയുണ്ടായി എന്നാണ് പീറ്റർ ഫ്രഡറിക് പറഞ്ഞത്. യു.എസിലെ ഹൂസ്റ്റൺ സിറ്റി കൗൺസലിൽ സംസാരിക്കുകയായിരുന്നു ഫ്രെഡറിക്.\nലോകത്തെ ഞെട്ടിച്ച 2011ലെ നോർവെ കൂട്ടക്കുരുതി, തുടർന്നിങ്ങോട്ട് നിരവധി വലതുപക്ഷ ഭീകരവാദത്തിന് വഴിമരുന്നിടുകയുണ്ടായി. അമേരിക്കയിലെ ടെസ്കസിലും, ന്യൂസിലാന്റിലെ ക്രെെസ്റ്റ് ചർച്ചിലും ആക്രമണങ്ങള് നടന്നത് നോർവേ കൂട്ടക്കുരുതിയുടെ ആവേശമുൾക്കൊണ്ടാണ്. 77 പേരെ കൊന്ന ആൻഡേഴ്സ് ബ്രെവിക് അദ്ദേഹത്തിന്റെ മാനിഫെസ്റ്റോയിൽ, ലോകത്തെ വിവിധയിടങ്ങളിലെ വലതുപക്ഷ ആശയങ്ങൾ തന്നെ സ്വാധീനിച്ചതായി പറയുന്നു. ഇന്ത്യയിലെ ആർ.എസ്.എസിനെയും അതിന്റെ പ്രത്യയശാസ്ത്രത്തേയും ബ്രവിക് പ്രശംസിക്കുന്നത് നമുക്ക് കാണാവുന്നതാണെന്നും പീറ്റർ ഫ്രെഡറിക് പറയുന്നു.\nഒരു ഹിന്ദു രാഷ്ട്രം രൂപീകരിക്കുന്നതിനായി പ്രവർത്തിക്കുന്ന ആർ.എസ്.എസിനെ പ്രകീർത്തിക്കുന്ന ബ്രെവവിക്, തെരുവുകളിൽ ഭീതി പടർത്തി കലാപമുണ്ടാക്കി മുസ്‍ലിം വിരോധം ആളിക്കത്തിക്കുന്നതടക്കമുള്ള പ്രവർത്തനങ്ങളെ അനുമോദിച്ചിരുന്നതായും ഫ്രെഡറിക് ചൂണ്ടിക്കാട്ടി.\nനാസികളിൽ നിന്നും പ്രചോദനം ഉൾക്കൊണ്ട് 1925ല് നിലവിൽ വന്ന ആർ.എസ്.എസിൽ നിന്നുമാണ് ഇന്ത്യയുടെ പ്രധാനമന്ത്രി നരേന്ദ്ര മോദി വരുന്നത്. 2002 ഗുജറാത്ത് കലാപത്തിൽ രണ്ടായിരത്തിലധികം മുസ്‍ലിങ്ങളെ കൊന്ന കേസിൽ ആരോപണവിധയനാണ് മോദി. കലാപത്തിൽ പങ്കെടുത്ത പലരും ക്യാമറക്ക് മുന്നിൽ മോദിയുടെ പങ്ക് വ്യക്തമാക്കുകയും ചെയ്തതാണ്. ഇക്കാരണത്താൽ, പത്ത് വർഷം മോദിക്ക് വിസ നിഷേധിച്ച രാജ്യമാണ് അമേരിക്ക.\nഇന്ന് മോദിയുടെയും ആർ.എസ്.എസിന്റെയും ഏകാധിപത്യത്തിൽ ഇന്ത്യയിലെ കൃസ്ത്യൻ, മുസ്‍ലിം, ദലിത് വിഭാഗങ്ങളും, ആർ.എസ്.എസിനെ എതിർക്കുന്നവരും ഭീതിയോടെയാണ് കഴിയുന്നത്. രക്ത പങ്കിലമാണ് മോദിയുടെ കെെകൾ. മോദിക്ക് ചുവന്ന പരവതാനി വിരിക്കുന്നവർ ഈ കൂട്ടക്കൊലകളിൽ അക്രമികളുടെ പക്ഷത്താണെന്നും ഫ്രെഡറിക് പറഞ്ഞു.


Australia vs Pakistan Live Cricket Score Online, World Cup 2019 Live Score: Pakistan win toss, ask Australia to bat-ICC World Cup 2019: ടോസ് പാക്കിസ്ഥാന്; ഓസ്ട്രേലിയ ആദ്യം ബാറ്റ് ചെയ്യും\nAustralia Vs Pakistan Live Cricket Score Online Aus Vs Pak Scorecard\nഓസ്‌ട്രേലിയന് ടീമിൽ സ്റ്റോയിനിസിന് പകരം ഷോണ് മാര്‍ഷും ആദം സാംപയ്‌ക്ക് പകരം കെയ്‌ൻ റിച്ചാര്‍ഡ്‌സണും എത്തി\nJune 12, 2019 11:00:18 pm\nലോകകപ്പിൽ പാക്കിസ്ഥാനെതിരായ മത്സരം 41 റൺസിന് സ്വന്തമാക്കി വിജയവഴിയെ തിരിച്ചെത്തി ഓസ്ട്രേലിയ. വാർണറുടെയും ഫിഞ്ചിന്റെയും ബാറ്റിങ് പ്രകടനത്തിൽ മികച്ച സ്കോർ കണ്ടെത്തിയ ഓസ്ട്രേലിയക്ക് വേണ്ടി പാറ്റ് കമ്മിൻസും മിച്ചൽ സ്റ്റാർക്കും ചേർന്ന് പാക്കിസ്ഥാനെ എറിഞ്ഞ് കൂടി വീഴ്ത്തിയതോടെ ടൂർണമെന്റിൽ കങ്കാരുപ്പടയ്ക്ക് മൂന്നാം ജയം. ഓസ്ട്രേലിയ ഉയർത്തിയ 308 റൺസ് വിജയലക്ഷ്യം പിന്തുടർന്ന പാക്കിസ്ഥാൻ ഇന്നിങ്സ് 266 റൺസിന് അവസാനിച്ചു.\nAlso Read: ഫോബ്സ് പട്ടിക: ഏറ്റവും കൂടുതല് പ്രതിഫലം വാങ്ങുന്ന ഏക ക്രിക്കറ്റ് താരമായി വിരാട് കോഹ്ലി\nവാർണറുടെ സെഞ്ചുറിയും ഫിഞ്ചിന്റെ അർധസെഞ്ചുറിയും കൂടിയായതോടെ പാക്കിസ്ഥാനെതിരെ മികച്ച സ്കോറിലേക്ക് ഓസ്ട്രേലിയ എത്തിയത്. 49 ഓവറിൽ പത്ത് വിക്കറ്റ് നഷ്ടത്തിലാണ് 307 റൺസെന്ന സ്കോറിലെത്തിയത്. മികച്ച സ്കോറിലേക്ക് നീങ്ങിയ ഓസിസിനെ അവസാന ഓവറുകളിൽ മുഹമ്മദ് അമീറും സംഘവും പിടിച്ചുകെട്ടുകയായിരുന്നു.\nടോസ് നഷ്ടപ്പെട്ട് ബാറ്റിങ്ങിനിറങ്ങിയ ഒസ്ട്രേലിയ തുടക്കം മുതൽ അടിച്ചുകളിച്ചു. മികച്ച ഓപ്പണിങ് കൂട്ടുകെട്ട് ഓസ്ട്രേലിയ്ക്ക് ഉറപ്പുള്ള അടിത്തറ നൽകി. ഒന്നാം വിക്കറ്റിൽ സെഞ്ചുറി കൂട്ടുകെട്ട് തീർത്ത ശേഷമാണ് നായകൻ ആരോൺ ഫിഞ്ച് ക്രീസ് വിട്ടത്. മുഹമ്മദ് അമീറാണ് കൂട്ടുകെട്ട് പൊളിച്ചത്. ടീം സ്കോർ 146ൽ നിൽക്കെയാണ് ഫിഞ്ചിന്റെ മടക്കം. 84 പന്തിൽ 82 റൺസായിരുന്നു നായകന്റെ സമ്പാദ്യം, ഇതിൽ ആറ് ഫോറും നാല് സിക്സും ഉൾപ്പെടുന്നു.\nAlso Read: നീ എനിക്കിപ്പോള് കൂടുതല് പ്രിയപ്പെട്ടവനെന്ന് ദാദ; ‘നന്ദി ദാദി’ എന്ന് യുവി\nഫിഞ്ചിന് പിന്നാലെ എത്തിയ സ്മിത്തും ഗ്ലെൻ മാക്സ്‌വെല്ലും അതിവേഗം മടങ്ങിയെങ്കിലും വാർണർ ക്രീസിൽ തന്നെ നിലയുറപ്പിച്ചു. സ്മിത്ത് പത്ത് റൺസുമായി മടങ്ങിയപ്പോൾ പത്ത് പന്തിൽ 20 റൺസ് നേടിയ ശേഷമാണ് ഗ്ലെൻ മാക്സ്‌വെൽ പുറത്തായത്. എന്നാൽ വാർണർ സെഞ്ചുറി തികച്ച ശേഷമാണ് കൂടാരം കയറിയത്. 111 പന്തിൽ 11 ഫോറിന്റെയും ഒരു സിക്സിന്റെയും അകമ്പടിയോടെ 107 റൺസാണ് വാർണർ അടിച്ചുകൂട്ടിയത്.\nഎന്നാൽ വാർണർ മടങ്ങിയതോടെ ഓസ്ട്രേലിയയുടെ റൺറേറ്റ് കുത്തനെ ഇടിഞ്ഞു. ഷോൺ മാർഷ് പൊരുതി നോക്കിയെങ്കിലും അധികം ആയുസുണ്ടായില്ല. 23 റൺസിന് മാർഷും പുറത്തായി. ഉസ്മാൻ ഖ്വാജയെ അമിറും പുറത്താക്കിയതോടെ ഓസ്ട്രേലിയ വീണ്ടും തകർച്ചയിലേക്ക്. 18 റൺസുമായാണ് ഖ്വാജ മടങ്ങിയത്. ഏഴമാനായി എത്തിയ അലക്സ് ക്യാരിയുടെ ചെറുത്തുനിൽപ്പും ഫലം കണ്ടില്ല. വാലറ്റം ചീട്ടുകൊട്ടാരം പോലെ തകർന്നടിഞ്ഞതോടെ ഓസ്ട്രേലിയൻ ഇന്നിങ്സ് 307 റൺസിന് അവസാനിച്ചു.\nപാക്കിസ്ഥാന് വേണ്ടി മുഹമ്മദ് അമിർ അഞ്ച് വിക്കറ്റ് വീഴ്ത്തി. ഷാഹിൻ അഫ്രീദി രണ്ടും ഹസൻ അലി വഹാബ് റിയാസ് മുഹമ്മദ് ഹഫീസ് എന്നിവർ ഒരോ വിക്കറ്റും സ്വന്തമാക്കി.\nAlso Read: 1999 ലെ ലാന്‍സ് ക്ലൂസ്‌നര്‍ക്ക് തുല്യനാണ് ഹാര്‍ദ്ദിക്, എതിരാളികള് വിറയ്ക്കും; പ്രശംസ ചൊരിഞ്ഞ് സ്റ്റീവ് വോ\nമറുപടി ബാറ്റിങ്ങിൽ പാക്കിസ്ഥാന് തുടക്കം തന്നെ പിഴച്ചു. മൂന്നാം ഓവറിന്റെ ആദ്യ പന്തിൽ ഫഖർ സമാനെ പുറത്താക്കി പാറ്റ് കമ്മിൻസ് ഓസ്ട്രേലിയക്ക് ബോളിങ്ങിലും മേൽക്കൈ നൽകി. ടീം സ്കോർ 56 എത്തിയപ്പോഴേക്കും മൂന്നാമൻ ബാബർ അസമും പുറത്ത്. 30 റൺസെടുത്ത ബാബറിനെ പുറത്താക്കിയത് കോൾട്ടർനിൽ.\nഎന്നാൽ മൂന്നാം വിക്കറ്റിൽ ഒത്തുചേർന്ന മുഹമ്മദ് ഹഫീസ് – ഇമാം ഉൾ ഹഖ് സഖ്യം പാക്കിസ്ഥാൻ പ്രതീക്ഷകൾക്ക് വീണ്ടും ജീവൻ നൽകി. കൂട്ടുകെട്ടും ഇമാം ഉൾ ഹഖും അർധസെഞ്ചുറി കൂട്ടുകെട്ട് തീർത്തതിന് പിന്നാലെ ഓപ്പണറെ മടക്കി ഓസ്ട്രേലിയയുടെ മൂന്നാം പ്രഹരം. 75 പന്തിൽ 53 റൺസെടുത്ത ഇമാം ഉൾ ഹഖിനെയും പുറത്താക്കിയത് പാറ്റ് കമ്മിൻസ് ആയിരുന്നു.\nഇമാമിന് പിന്നാലെ എത്തിയ നായകൻ ബാറ്റിങ് ഉത്തരവാദിത്വം ഏറ്റെടുക്കുമ്പോഴേക്കും ഹഫീസും മടങ്ങി. 49 പന്തിൽ 46 റൺസുമായി അർധസെഞ്ചുറിക്ക് നാല് റൺസ് അകലെയാണ് താരത്തിന് ക്രീസ് വിടേണ്ടി വന്നത്. പിന്നാലെ എത്തിയ ഷോയ്ബ് മാലിക്കിനും ആസിഫ് അലിക്കും ഒന്നും ചെയ്യാൻ സാധിക്കാതെ വന്നതോടെ പാക്കിസ്ഥാൻ വീണ്ടും കൂട്ടതകർച്ചയിലേക്ക് എന്ന് ഉറപ്പിച്ചു.\nഎന്നാൽ എട്ടാമനായി എത്തിയ ഹസൻ അലി 15 പന്തിൽ 32 റൺസുമായി പാക്കിസ്ഥാന്റെ തുടിപ്പ് നിലനിർത്തി. അതേസമയം ലക്ഷ്യം പൂർത്തികാരിക്കാൻ ഹസന് സാധിച്ചതുമില്ല. ആ ദൗത്യം വഹാബ് റിയാസിനാണെന്ന് തോന്നിച്ച നിമിഷങ്ങളായിരുന്നു പിന്നീട്. സർഫ്രാസ് അഹമ്മദും വഹാബ് റിയാസും ചേർന്ന് പാക്കിസ്ഥാന്റെ റൺറേറ്റ് കുത്തനെ കൂട്ടി. 45-ാം ഓവറിൽ വഹാബ് റിയാസിനെ സ്റ്റാർക്ക് പുറത്താക്കുകയും അടുത്ത് ഓവറിൽ സർഫ്രാസിനെ മാക്സ്‌വെൽ റൺഔട്ടാക്കുകയും ചെയ്തതോടെ പാക്കിസ്ഥാൻ പതനം പൂർത്തിയായി. ഓസ്ട്രേലിയക്ക് 41 റൺസ് ജയം. പാക്കിസ്ഥാന് പൊരുതി തോറ്റു എന്ന ആശ്വാസവും.\nഓസിസ് നിരയിൽ പാറ്റ് കമ്മിൻസ് മൂന്ന് വിക്കറ്റ് വീഴ്ത്തി. മിച്ചൽ സ്റ്റാർക്കിന്റെയും കെയ്ൻ റിച്ചാർഡ്സണിന്റെയും സമ്പാദ്യം രണ്ട് വിക്കറ്റാണെങ്കിൽ കോൾട്ടർനില്ലും നായകൻ ഫിഞ്ചും ഓരോ വിക്കറ്റും സ്വന്തമാക്കി.


OTHERS NEWS MALAYALAM | മറ്റുള്ളവ - MALAYALIVARTHA.COM Widgets Magazine\nപ്രതിഷേധം, പ്രചോദനം; യു.എസ് ഓപ്പണിന് കിരീടം നേടിയ ഒസാക്കയും തോല്‍വിയിലും നിരാശയില്ലാത്ത അസരാങ്കയും; കറുത്ത വര്‍ഗ്ഗക്കാര്‍ക്കെതിരെ ടൂര്‍ണമെന്റിന് ഉടനീളം പ്രതിഷേധം രേഖപ്പെടുത്തി നവോമി ഒസാക്കി; അമ്മമാരുടെ കരുത്ത് കാട്ടിയ അസരാങ്ക\n13 SEPTEMBER 2020 01:01 PM ISTമലയാളി വാര്‍ത്ത\nഇത്തവണത്തെ യു.എസ് ഓപ്പണിനെ വ്യത്യസ്തമാക്കിയത് ഒസാക്കയുടെ പ്രതിഷേധവും അസരാങ്കയുടെ പോരാട്ട വിര്യവും തന്നെയാണെന്ന കാര്യത്തില് സംശയമില്ല. യുഎസ് ഓപ്പണ് വനിതാ സിംഗിള്‍സില് ചാമ്പ്യനായത് ജാപ്പനീസ് താരം നവോമി ഒസാക്കയാണ്. കരിയറിലെ മൂന്നാമത്തെ ഗ്രാന്‍ഡ്സ്ലാമാണ് ഒസാക്ക യുഎസ് ഓപ്പണിലൂടെ സ്വന്തമാക്കിയത്. ഒസാക്...\nസാനിയ മിര്‍സ ഡബിള്‍സ് റാങ്കിങ്ങില് ഒന്നാം സ്ഥാനത്ത്\nഇന്ത്യയുടെ സാനിയ മിര്‍സ വനിതകളുടെ ടെന്നീസ് ഡബിള്‍സ് റാങ്കിങ്ങില് ഒന്നാം സ്ഥാനത്തെത്തി. ലോക ടെന്നീസ് റാങ്കിങ്ങില് ഒന്നാം സ്ഥാനത്തെത്തുന്ന ആദ്യ ഇന്ത്യക്കാരിയാണ് സാനിയ. സാനിയ മാര്‍ട്ടിന ഹിംഗിസ് സഖ്യം ഡ...\nടെന്നീസ് താരം ആന്‍ഡി മുറെ വിവാഹിതനായി\nടെന്നീസ് താരം ആന്‍ഡി മുറെ വിവാഹിതനായി. കാമുകി കിം സീസി നെയാണ് മുറെ ജീവിത സഖിയാക്കിയത്. ദീര്‍ഘകാലത്തെ പ്രണയത്തിന് ഒടുവിലാണ് ഇരുവരൂം വിവാഹം കഴിച്ചത്. സ്റ്റിര്‍ലിംഗിന് സമീപമുള്ള ഡണ്‍ബ്ലെയിന് കത്തീഡ്രലില...\nറിയോ ഒളിംമ്പികസില് സ്വര്‍ണമെഡല് നേടണമെന്ന ലക്ഷ്യവുമായി സൈന നെഹ്‌വാള്\n2016 റിയോ ഒളിംമ്പിക്‌സില് സ്വര്‍ണമെഡല് നേട്ടത്തിലെത്തുകയാണ് തന്റെ ലക്ഷ്യമെന്ന് ഇന്ത്യന് ബാഡ്മിന്റണ് താരം സൈന നെഹ്‌വാള്. കോച്ച് വിമല് കുമാറിന്റെ കീഴിലുള്ള തീവ്രപരിശീലനം വളരെയധികം സഹായിക്കുന്നുണ്ട...\nടെന്നിസില് ലോക ഒന്നാം നമ്പര് നിരയിലേക്ക് സാനിയ കുതിക്കുന്നു. മാര്‍ട്ടിന ഹിന്‍ജിന്‍സിനൊപ്പം മിയാമി ഓപ്പണ് കിരീടം നേടിയ ഇന്ത്യയുടെ സാനിയ മിര്‍സ ടെന്നിസ്സില് ലോക ഒന്നാം നമ്പര് പദവിയിലേക്ക്. മിയാമി ഓ...\nലോകത്തിന്റെ നെറുകയില് സൈന\nഒടുവില് അത് സാധിച്ചു. പ്രകാശ് പദുക്കോണിനുശേഷം ലോക ബാഡ്മിന്റണില് ഒന്നാമതെത്തുന്ന ഇന്ത്യന് താരം. ബാഡ്മിന്റണ് ലോക ഒന്നാം നമ്പര് സ്ഥാനത്തെത്തിയതിനു പിന്നാലെ ഇന്ത്യയുടെ സൈന നെഹ്‌വാള് ഇന്ത്യന് ഓപ്പണ്...\nപരിക്ക്: ഡാനിയേല് സ്റ്റര്‍റിഡ്ജ് യൂറോ യോഗ്യതാ മത്സരത്തിനില്ല\nപരിക്കേറ്റ ഇംഗ്ലീഷ് താരം ഡാനിയേല് സ്റ്റര്‍റിഡ്ജിന് യൂറോകപ്പ് യോഗ്യതാ മത്സരങ്ങള് നഷ്ടമാകും. വെള്ളിയാഴ്ച ലിത്വാനിയുമായുള്ള മത്സരത്തിനുള്ള ഇംഗ്ലണ്ട് ടീമില് നിന്ന് സ്റ്റര്‍റിഡ്ജിനെ ഒഴിവാക്കി. വരുന്ന ചൊ...\nകെ.ശ്രീകാന്തിന് സ്വിസ് ഓപ്പണ് കിരീടം\nഇന്ത്യയുടെ പുതിയ ബാഡ്മിന്റണ് താരോദയം കിടംബി ശ്രീകാന്തിന് സ്വിസ് ഓപ്പണ് ഗ്രാന്ര് പ്രിക്‌സ് കിരീടം. ഇത് ആദ്യമായാണ് ഒരു ഇന്ത്യക്കാരന് സ്വിസ് ഓപ്പണ് കിരീടം നേടുന്നത്. ഞായറാഴ്ച നടന്ന ഫൈനലില് ഡെന്‍മാര...\nകൊല്ലത്ത് ഹോക്കി അക്കാഡമി ആരംഭിക്കാന് ശ്രമം\nഹോക്കിയിലേയ്ക്ക് കൂടുതല് കുട്ടികളെയും യുവാക്കളെയും ആകര്‍ഷിക്കാന് ഹോക്കി കേരള തയ്യാറെടുപ്പുകള് നടത്തുന്നു. അന്താരാഷ്ട്രനിലവാരത്തിലുള്ള അസ്‌ട്രോ ടര്‍ഫ് സ്‌റ്റേഡിയം സ്ഥിതി ചെയ്യുന്ന കൊല്ലത്ത് സംസ്ഥാന...\nദേശീയ ഗെയിംസ്: സജന് പ്രകാശ് മികച്ച പുരുഷതാരം\nദേശീയ ഗെയിംസില് മികച്ച പുരുഷതാരമായി കേരളത്തിന്റെ സജന് പ്രകാശിനെ തെരഞ്ഞെടുത്തു. ആറു സ്വര്‍ണവും രണ്ട് വെള്ളിയും ഉള്‍പ്പെടെ എട്ടു മെഡലുകളാണു സജന് നീന്തല്‍ക്കുളത്തില്‍നിന്നു വാരിയെടുത്തത്. മഹാരാഷ്ട്രയു...\nദേശീയ ഗെയിംസില് കേരളം 54 സ്വര്‍ണത്തോടെ രണ്ടാമത്; സര്‍വ്വീസസ് കിരീടം നിലനിര്‍ത്തി\nദേശീയ ഗെയിംസ് മല്‍സരയിനങ്ങള് സമാപിച്ചപ്പോള് 91 സ്വര്‍ണവുമായി സര്‍വ്വീസസ് ഓവറോള് കിരീടം നിലനിര്‍ത്തി. 54 സ്വര്‍ണവുമായി കേരളം രണ്ടാമതും 40 സ്വര്‍ണവുമായി ഹരിയാന മൂന്നാമതുമാണ്. ട്രാക്കിലും ഫീല്‍ഡിലും ...\nദേശീയ ഗെയിംസില് കേരളത്തിന്റെ ഒ.പി ജെയ്ഷയ്ക്ക് ഇരട്ട സ്വര്‍ണം: കേരളത്തിന്റെ സ്വര്‍ണ നേട്ടം 37\nദേശീയ ഗെയിംസില് കേരളത്തിന്റെ ഒപി ജെയ്ഷയ്ക്ക് ഇരട്ട സ്വര്‍ണം. പതിനായിരം മീറ്ററില് ഗെയിംസ് റെക്കോര്‍ഡോടെയാണ് ജെയ്ഷ സ്വര്‍ണം നേടിയത്. ഈ ഇനത്തില് വെള്ളി നേടിയ പ്രീജാ ശ്രീധരന് ദേശീയ ഗെയിംസിനോട് വിടപറഞ...\nദേശീയ ഗെയിംസ് : കേരളം രണ്ടാം സ്ഥാനത്ത്\nദേശീയ ഗെയിംസ് മെഡല് പട്ടികയില് ഹരിയാനയെ പിന്തള്ളി കേരളം രണ്ടാം സ്ഥാനത്ത്. വനിതകളുടെ സൈക്ലിങ് പോയിന്റ് റേസില് മഹിത മോഹന്റെ സ്വര്‍ണ നേട്ടത്തോടെയാണ് കേരളം രണ്ടാമതെത്തിയത്. ഇന്നു ഇതുവരെ കേരളത്തിന് മൂന...\nസൈക്ലിംഗില് വീണ്ടും സ്വര്‍ണ്ണം; കേരളം മൂന്നാം സ്ഥാനത്ത്\nസൈക്കിളില് പറപറന്നു നാലാംവട്ടവും സ്വര്‍ണം കരസ്ഥമാക്കിയ പെണ്‍കരുത്തില് കേരളം മെഡല് പട്ടികയില് മൂന്നാം സ്ഥാനത്ത്. രാവിലെ നടന്ന സൈക്ലിംഗില് വനിതകളുടെ ടീം പഴ്‌സ്യൂട്ട് വിഭാഗത്തില് പൊന്നണിഞ്ഞാണു മഹാ...\nഅത്‌ലറ്റിക്‌സ് : വനിതകളുടെ 400 മീറ്ററിലും ലോങ്ജമ്പിലും സ്വര്‍ണവും വെള്ളിയും കേരളത്തിന്\nവനിതകളുടെ 400 മീറ്ററിലും ലോങ്ജമ്പിലും സ്വര്‍ണവും വെള്ളിയും കേരളത്തിന്. 400 മീറ്ററില് കേരളത്തിന്റെ അനില്‍ഡ തോമസ് മീറ്റ് റെക്കോഡോടെ സ്വര്‍ണം നേടിയപ്പോള് ലോങ് ജമ്പില് നീന വി ആണ് കേരളത്തിനായി സ്വര്‍ണം...\nദേശീയ ഗെയിംസ്: സൈക്ലിങ്ങില് അഞ്ജിതയ്ക്ക് സ്വര്‍ണം\nദേശീയ ഗെയിംസില് കേരളത്തിന് 22-ാം സ്വര്‍ണം. സൈക്ലിങ് വനിത വിഭാഗം വ്യക്തിഗത പര്‍സ്യൂട്ടില് ടി.പി. അഞ്ജിതയാണ് സ്വര്‍ണം നേടിയത്. കേരളത്തിന്റെ ഇന്നത്തെ ആദ്യ സ്വര്‍ണമാണിത്. വനിതകളുടെ 500 മീറ്റര് ടൈം ട്ര...\n‹ First<4849505152>Last ›


VATTEKKAD: 40 ലക്ഷവും അമ്പത് പവനും അടിച്ചയാള് കുഴഞ്ഞുവീണു മരിച്ചു\n40 ലക്ഷവും അമ്പത് പവനും അടിച്ചയാള് കുഴഞ്ഞുവീണു മരിച്ചു\n40 ലക്ഷവും അമ്പത് പവനും അടിച്ചയാള് കുഴഞ്ഞുവീണു മരിച്ചുശാസ്‌താംകോട്ട: ഭാഗ്യദേവത കനിഞ്ഞയാള് ഹൃദയംപൊട്ടി മരിച്ചു. ശൂരനാട്‌തെക്ക് കിടങ്ങയം വടക്ക് മീനത്തേതില് തെക്കതില് രവിചന്ദ്രനാണ്(35) ഭാഗ്യക്കുറി ലഭിച്ചതറിഞ്ഞ് ഹൃദയ സ്‌തംഭനംമൂലം മരിച്ചത്. സംസ്‌ഥാന സര്‍ക്കാരിന്റെ വിന്-വിന് ഭാഗ്യക്കുറിയുടെ ഒന്നാം സമ്മാനമായ 40 ലക്ഷം രൂപയും 50 പവനുമാണു ദരിദ്രകുടുംബാംഗമായ രവിചന്ദ്രനു ലഭിച്ചത്. തിങ്കളാഴ്‌ച രാവിലെ 11-നു സമ്മാനം ലഭിച്ച ടിക്കറ്റ് ഭരണിക്കാവ് എസ്.ബി.ഐ. ശാഖയില് ഏല്‍പ്പിക്കാനായി അയല്‍ക്കാരന്റെ ബൈക്കിനുപിന്നില് പോകുമ്പോള് രവിചന്ദ്രനു ശാരീരിക അസ്വാസ്‌ഥ്യം അനുഭവപ്പെടുകയായിരുന്നു.\nസുഹൃത്ത് ബൈക്ക് നിര്‍ത്തിയപ്പോഴേക്കും രവിചന്ദ്രന് കുഴഞ്ഞുവീണു. നാട്ടുകാരുടെ സഹായത്തോടെ ശാസ്‌താംകോട്ട താലൂക്കാശുപത്രിയിലെത്തിച്ചു. മരുന്നും വാങ്ങി മടങ്ങിയ രവിചന്ദ്രനു വീണ്ടും തലകറക്കവും ഛര്‍ദ്ദിയും അനുഭവപ്പെട്ടതിനെത്തുടര്‍ന്ന് കരുനാഗപ്പള്ളി താലൂക്കാശുപത്രിയിലേക്കു കൊണ്ടുപോയി. ആരോഗ്യസ്‌ഥിതി വഷളായതോടെ അവിടെനിന്നു ആലപ്പുഴ മെഡിക്കല് കോളജ് ആശുപത്രിയില് പ്രവേശിപ്പിച്ചു. ഇന്നലെ രാവിലെ 10-നായിരുന്നു അന്ത്യം. ഭാര്യ:ശാലിനി. മക്കള്: ആരതി, അദ്വൈത്.\nPosted by സക്കാഫ് vattekkad at 5/04/2011


Washington D.C., First Published 22, Jul 2019, 10:27 PM IST\nഇറാന്‍റെ സമ്പദ് വ്യവസ്ഥ പൂര്‍ണമായും തകര്‍ന്നെന്നും ഇനിയും കൂടുതല് തകര്‍ച്ചയിലേക്കാണ് ഇറാന് പോകുന്നതെന്നും ട്രംപ് ട്വിറ്ററില് കുറിച്ചു.\nവാഷിങ്ടണ്: അമേരിക്കന് രഹസ്യാന്വേഷണ ഏജന്‍സിയായ സിഐഎയുടെ 17 ചാരന്മാരെ ഇറാന് പിടികൂടിയെന്ന റിപ്പോര്‍ട്ട് തള്ളി യുഎസ് പ്രസിഡന്‍റ് ഡോണള്‍ഡ് ട്രംപ്. ട്വിറ്ററിലൂടെയാണ് ട്രംപ് വാര്‍ത്ത നിഷേധിച്ചത്. അമേരിക്കന് ചാരന്മാരെ ഇറാന് പിടികൂടിയെന്ന റിപ്പോര്‍ട്ട് പൂര്‍ണമായും തെറ്റാണ്. ഇത്തരത്തില് പ്രചരിപ്പിക്കുന്ന ഓരോ കള്ളങ്ങളും പരാജയപ്പെടുകയാണെന്നും ട്രംപ് പറഞ്ഞു.\nസിഐഎയുടെ 17 ചാരന്മാരെ ഇറാന് പിടികൂടിയതായും അതില് ചിലരെ വധശിക്ഷയ്ക്ക് വിധിച്ചതായും ഇറാന് സര്‍ക്കാറിന്‍റെ നിയന്ത്രണത്തിലുള്ള മാധ്യമമാണ് റിപ്പോര്‍ട്ട് ചെയ്തത്. ഇറാനിയന് കലണ്ടര് പ്രകാരം മാര്‍ച്ച് 31ന് അവസാനിച്ച വര്‍ഷത്തെ കണക്കുകളാണ് പുറത്തുവിട്ടിരിക്കുന്നത്. ചാരവൃത്തിക്ക് പിടിക്കപ്പെട്ടവരില് പ്രധാനപ്പെട്ട മേഖലകളില് ജോലി ചെയ്തിരുന്നവരാണ്. സാമ്പത്തികം, ആണവം, അടിസ്ഥാന വികസനം, സൈനികം, സൈബര് എന്നീ സ്വകാര്യ മേഖലകളില് ജോലി ചെയ്താണ് ചാരവൃത്തി നടത്തിയതെന്നാണ് റിപ്പോര്‍ട്ട്. ഇതില് സുപ്രധാന വിവരങ്ങള് ചോര്‍ത്തിയതായി കണ്ടെത്തിയെന്നും റിപ്പോര്‍ട്ടില് പറയുന്നു.\nLast Updated 11:15 PM IST


എനിക്ക് നിന്നെ ഓര്‍മ വരുന്നില്ല !\nനീ ഓര്‍മയ്ക്കപ്പുറം !\nമറന്നു എന്ന് പറയാന് എനിക്ക് മടി\nഞാന് മനസ്സില് ചിക്കി ചികഞ്ഞു\nനിനക്ക് രൂപം മാത്രം !\nപേരില്ല വയസ്സില്ല !\nമറവി എന്താണെന്ന് എനിക്കിനിയും\nഓര്‍മ്മകള് സൂക്ഷിച്ചു വയ്ക്കാന്\nഒരു പുസ്തകം വേണം !\nഞാന് അതും മറന്നു !\nസൂചി കൊണ്ട് കോര്‍ത്ത് ഞാന്\nഎന്നെയും അതില് സൂക്ഷിയ്ക്കാം\nപോസ്റ്റ് ചെയ്തത് Anitha sreejith ല് 3:50 AM ഈ പോസ്റ്റിലേക്കുള്ള ലിങ്കുകള്


സിനിമാച്ചിരികള് | MalluJokes.com\nസിനിമാലോകത്ത് സംഭവിച്ച ചില നുറുങ്ങുകള് വായിക്കാം.\nമമ്മൂട്ടി അഭിനയിക്കുന്ന ഒരു ചിത്രത്തിന്റെ ലൊക്കേഷനില് മലപ്പുറത്തു നിന്നൊരു ആരാധകന് വന്നു.\nആരാധനയെന്നാല് ചില്ലറയൊന്നുമല്ല, ഭ്രാന്തോളം മൂത്ത ആരാധനയാണയാള്‍ക്ക്. മമ്മൂട്ടിയെ നേരിട്ടൊന്നു കാണണം, ഒന്നു തൊടണം. ഇത്രയുമാണ് അയാളുടെ ജീവിതത്തിലെ ഏറ്റവും വലിയ അഭിലാഷം. കൂടെ നിന്നൊരു ഫോട്ടോ എടുക്കാന് കഴിഞ്ഞാല് സ്വര്‍ഗം കിട്ടുന്നതിനു തുല്യമായി.\nജീവിതാഭിലാഷം സാധിക്കാന് അയാള് പലവട്ടം ശ്രമിച്ചതാണ്. ഇതുവരെയും കഴിഞ്ഞില്ല. പക്ഷേ, ഇത്തവണ ഭാഗ്യക്കുറി അടിച്ചു. ഇഷ്ടനായകന് അതാ ഒരു മരത്തണലില് വിശ്രമിക്കുന്നു. കൂടെ പരിവാരവും ബഹളവുമൊന്നുമില്ലതാനും.\nആരാധകന് നേരെ മമ്മൂട്ടിയുടെ അടുത്തുചെന്നു. കണ്ടു, തൊഴുതു, തൊട്ടു.\nമമ്മൂട്ടി നല്ല മൂഡിലായിരുന്നു. അയാളുടെ ആത്മാര്‍ഥമായ സ്‌നേഹപ്രകടനങ്ങള് മമ്മൂട്ടിയില് മതിപ്പുളവാക്കി.\nഉച്ചഭക്ഷണത്തിനുള്ള സമയമായിരുന്നു അപ്പോള്. ഭക്ഷണം കഴിക്കാന് മമ്മൂട്ടി ക്ഷണിച്ചെങ്കിലും വിനയപൂര്‍വം ആരാധകന് ഒഴിഞ്ഞുമാറി. എങ്കിലും, എന്തൊക്കെയാണ് മമ്മൂട്ടി കഴിക്കുന്നത് എന്നറിയാന് അയാള്‍ക്ക് കൗതുകമുണ്ടായിരുന്നു. നല്ല ഭക്ഷണം കഴിക്കുന്നതുകൊണ്ടാണ് മമ്മൂട്ടിക്ക് ഇത്രയും ഗ്ലാമറെന്ന് ആരോ പറഞ്ഞുകേട്ടിട്ടുണ്ട്.\nഎന്തൊക്കെയാവും മമ്മുക്ക കഴിക്കുക?\nബിരിയാണി എന്തായാലും ഉണ്ടാവും. കോഴിയിറച്ചി, പോത്ത് വരട്ടിയത്, മീന് പൊള്ളിച്ചത്, ചെമ്മീന് ഫ്രൈ… ഇങ്ങനെ പല വിഭവങ്ങളും കാണും. രാജകീയമായ ആ ശാപ്പാടൊന്നു കാണാന് ആരാധകന് ജനലിലൂടെ അകത്തേക്കു നോക്കി.\nമമ്മൂട്ടിക്കു മുന്‍പില് നിരത്തിയ വിഭവങ്ങള് കണ്ടപ്പോള് അക്ഷരാര്‍ഥത്തില് അയാള് ഞെട്ടിപ്പോയി. രണ്ടുമൂന്ന് കുഞ്ഞ് സോസറുകളില് വാട്ടിയ ഇലകളും പച്ചക്കറികളും. ഒരു ചപ്പാത്തി, അരക്കപ്പ് ചോറ്, ഒരു സ്പൂണ് തൈര്… തീര്‍ന്നു,\nഭക്ഷണം കഴിഞ്ഞ് കൈ കഴുകുന്ന മമ്മൂട്ടിക്കരികിലേക്ക് നിറകണ്ണുകളോടെ ചെന്ന് ഗദ്ഗദകണ്ഠനായി അയാള് പറഞ്ഞു:\n‘മമ്മൂക്കാ, ഇത് കഷ്ടമായിപ്പോയി. പാവപ്പെട്ടവനായ ഈ ഞാന് പോലും രണ്ടു ബിരിയാണി ദിവസവും തിന്നും. ഇത്ര വലിയ സൂപ്പര്‍സ്റ്റാറായിട്ട് വയറ് നിറച്ച് ഭക്ഷണം കഴിക്കാന് പറ്റില്ലാച്ചാല്…’\nഒന്നു നിര്‍ത്തി അയാള് തുടര്‍ന്നു:\n‘ഇങ്ങനെയാണെങ്കില് നിങ്ങള് സൂപ്പര്‍സ്റ്റാറാവേണ്ടിയിരുന്നില്ല മമ്മൂക്കാ…’\nനിഷ്‌കളങ്കമായ ആ വാക്കുകള് കേട്ടപ്പോള് മമ്മൂട്ടി പൊട്ടിച്ചിരിച്ചുപോയി.\nകുറച്ചുകാലം മുന്‍പ് നടന് ദിലീപ്, താന് പഠിച്ച ഒരു സ്‌കൂള് സന്ദര്‍ശിച്ചു. ഏറെക്കാലത്തിനുശേഷം ആ വിദ്യാലയമുറ്റത്ത് ചവിട്ടി നിന്നപ്പോള് ഒരുപാട് ഓര്‍മകള് അദ്ദേഹത്തിന്റെ മനസ്സില് തുടികൊട്ടിയുണര്‍ന്നു.\nഹൃദ്യമായ സ്വീകരണമാണ് സ്‌കൂളില്‍നിന്നും ദിലീപിനു ലഭിച്ചത്. അധ്യാപകരും വിദ്യാര്‍ഥികളുമെല്ലാം സ്‌നേഹംകൊണ്ട് വീര്‍പ്പുമുട്ടിച്ചുകളഞ്ഞു. ആ സ്‌നേഹപ്രകടനത്തില് ദിലീപിന്റെ മനസ്സു നിറഞ്ഞു.\nസ്വീകരണത്തിനിടെ, താന് പഠിക്കുന്ന കാലത്ത് സ്‌കൂള് ഇത്രയൊന്നും വലുതായിരുന്നില്ലെന്ന് ദിലീപ് അനുസ്മരിച്ചു. കുറേ കെട്ടിടങ്ങള് ഉണ്ടായെന്നല്ലാതെ വേണ്ടത്ര അടിസ്ഥാനസൗകര്യങ്ങളൊന്നും ഇപ്പോഴുമില്ലെന്നായിരുന്നു ഹെഡ്മാസ്റ്ററുടെ പരാതി. ലൈബ്രറിയിലേക്ക് പുസ്തകങ്ങള്, കുറേക്കൂടി അലമാരകള്, കമ്പ്യൂട്ടറുകള് ഇങ്ങനെ ഒരുപാടു കാര്യങ്ങള് ഇനിയും വേണ്ടതായിട്ടുണ്ട്. സര്‍ക്കാരിന്റെ ഗ്രാന്റിന് കാത്തിരുന്നാല് ഒന്നും ശരിയാവില്ലെന്നുകൂടി അദ്ദേഹം സൂചിപ്പിച്ചു.\nഇറങ്ങുന്നതിനു മുന്‍പ് ദിലീപ് ഒരു ചെക്കെഴുതി ഹെഡ്മാസ്റ്ററെ ഏല്‍പ്പിച്ചു. സാമാന്യം നല്ലൊരു തുക എഴുതിയിട്ടുണ്ട്. ‘സ്‌കൂളിന്റെ വികസനത്തിനുവേണ്ടി ഇതുപയോഗിക്കാം. ഇതുകൊണ്ടെന്തു ചെയ്യണമെന്ന് സാറൊക്കെക്കൂടി തീരുമാനിച്ചാല് മതി.’\nഅറിവിന്റെ മധുരം പകര്‍ന്നുതന്ന സ്‌കൂളിന്റെ വികസനത്തിന് തന്നാല്\nകഴിയാവുന്ന സഹായം ചെയ്തതിലുള്ള ചാരിതാര്‍ഥ്യത്തോടെ ദിലീപ് യാത്രപറഞ്ഞിറങ്ങി.\nപിന്നീടൊരിക്കല് റെയില്‍വേ സ്റ്റേഷനില് വണ്ടി കാത്തുനില്‍ക്കുമ്പോള് ആ സ്‌കൂളിലെ ഒരു ടീച്ചര് ദിലീപിന്റെ അടുത്തെത്തി. അന്നു നല്‍കിയ സംഭാവനയുടെ കാര്യം അനുസ്മരിച്ചുകൊണ്ട് ടീച്ചര് പറഞ്ഞു: ‘ഞങ്ങള് ദിവസവും രണ്ടു നേരമെങ്കിലും ദിലീപിനെ ഓര്‍ക്കും. ദിലീപ് കാശു തന്നതുകൊണ്ടല്ലേ അത് നടന്നത്…’\nദിലീപിന്റെ മനസ്സ് അഭിമാനത്താല് വിജൃംഭിതമായി. ‘എന്താ, നിങ്ങള് വാങ്ങിച്ചത്? കമ്പ്യൂട്ടറോ അതോ പുസ്തകങ്ങളോ?’ കൗതുകത്തോടെ അദ്ദേഹം\nകാല്‍വിരലുകൊണ്ട് നിലത്തെഴുതിയ ശകുന്തളയെപ്പോലെ നാണം\nകുണുങ്ങിക്കൊണ്ട് ടീച്ചര് പറഞ്ഞു:\n‘ഹേയ് അതൊന്നുമല്ല, ഞങ്ങള് ആ കാശുകൊണ്ട് ഒരു മൂത്രപ്പുരയാ പണിഞ്ഞത്…’\nകീരി, പാമ്പിനെ പിടിക്കുന്ന സൂത്രം അറിയില്ലേ?\nപാമ്പിന്റെ ചുറ്റും വട്ടത്തില് മൂത്രമൊഴിച്ചുവെക്കും. അതിനെ മറികടന്നുപോകാന് പാമ്പിനു കഴിയില്ലത്രേ!\nചില ആരാധകരും അങ്ങനെയാണ്. ഇഷ്ടതാരങ്ങളെ ഒത്തുകിട്ടിയാല് വിടില്ല. വര്‍ത്തമാനം പറഞ്ഞായിരിക്കും വധമെന്നുമാത്രം.\nഈയിടെ ഒരു ഷൂട്ടിങ് ലൊക്കേഷനില് ഇത്തമൊരു കക്ഷിയെത്തി.\nഗള്‍ഫില് വലിയ ബിസിനസ്സൊക്കെയുള്ള പാര്‍ട്ടിയാണ്്. ഈ പടത്തിന്റെ പ്രൊഡ്യൂസറുടെ വേണ്ടപ്പെട്ടയാള്. മാത്രമല്ല, സ്വന്തമായി പടം പിടിക്കാനും താത്പര്യമുണ്ട്. പക്ഷേ, വാചകമടി അസഹ്യം. സെറ്റിലുള്ള നടീനടന്മാരെ ഒന്നൊന്നായി കക്ഷി കൊന്നുകൊലവിളിച്ചുകൊണ്ടിരിക്കുകയാണ്. ഇറങ്ങിപ്പോകാന് പറയാനും ആര്‍ക്കും ധൈര്യമില്ല. പ്രൊഡ്യൂസറുടെ സ്വന്തക്കാരനല്ലേ!\nഒടുവില് ഇയാള് ശ്രീനിവാസന്റെ അടുത്തെത്തി.\n‘ങ്ങടെ ഒരു പടം ഞമ്മക്ക് പെരുത്ത് ഇഷ്ടായി.’ മഹാകാര്യമെന്ന മട്ടില് അയാള് പറഞ്ഞു.\n‘ഏതു പടം?’ ശ്രീനിവാസന് ചോദിച്ചു.\n‘അത്… അത്…’ കക്ഷി തല ചൊറിഞ്ഞു. ‘ങാ… കിട്ടിപ്പോയി. തലയണയന്ത്രം, തലയണയന്ത്രം. ബെസ്റ്റ് പടാണ്.’\nതലയണമന്ത്രത്തിന്റെയും വടക്കുനോക്കിയന്ത്രത്തിന്റെയും സ്രഷ്ടാവായ സാക്ഷാല് ശ്രീനിവാസന് ഞെട്ടിപ്പോയി. ഇതേതപ്പാ നമ്മളറിയാത്തൊരു യന്ത്രം!\nഒരൊറ്റ ചിരികൊണ്ട് ആരെയും ‘ആസാ’ക്കാന് അസാമാന്യ കഴിവുണ്ട് ശ്രീനിവാസന്. ചിരിക്കിടയിലൂടെ ശ്രീനിവാസന് അയാളോടു പറഞ്ഞു:\n‘അതിനേക്കാള് നല്ലൊരു പടം ഞാന് ചെയ്തിട്ടുണ്ട്. അതു കണ്ടോ?’\n‘ശ്യാമളയാണ് താരം’-മുഖത്ത് യാതൊരു ഭാവമാറ്റവുമില്ലാതെ ശ്രീനിവാസന് പറഞ്ഞതുകേട്ടപ്പോള് സെറ്റില് കൂട്ടച്ചിരി മുഴങ്ങി.\nഒരു സിദ്ദിഖ്-ലാല് ചിത്രത്തിന്റെ ഷൂട്ടിങ്.\nകഥയ്ക്ക് യോജിച്ച ഒരു വീട് സംഘടിപ്പിക്കാനുള്ള ശ്രമത്തിലാണ് അതിന്റെ അണിയറപ്രവര്‍ത്തകര്. കിട്ടുന്ന വീടൊന്നും സംവിധായകര്‍ക്ക് പറ്റുന്നില്ല, പറ്റുന്ന വീടൊന്നും കിട്ടുന്നുമില്ല.\nഅങ്ങനെയിരിക്കെയാണ് നല്ലൊരു വീട് പ്രൊഡക്ഷന് മാനേജര് കണ്ടു\nപിടിച്ചത്. എല്ലാംകൊണ്ടും അനുയോജ്യം, പക്ഷേ, ഒരേയൊരു കുഴപ്പം മാത്രം. ഉടമസ്ഥന് ഷൂട്ടിങ്ങിന് വീട് വിട്ടുകൊടുക്കില്ല.\n‘ചോദിക്കുന്ന കാശ് കൊടുക്കാമെന്ന് പറ’ സിദ്ദിഖ് പറഞ്ഞു.\n‘അയാള്‍ക്ക് കാശിനോട് ഒരാര്‍ത്തിയുമില്ല. അത്രയും വലിയ കോടീശ്വരനല്ലേ… മാത്രമല്ല, അഞ്ചു മക്കള് അമേരിക്കയിലും.’ പ്രൊഡക്ഷന് മാനേജര് അറിയിച്ചു.\n‘എങ്കില് സിനിമയില് ചെറിയൊരു വേഷം കൊടുക്കാമെന്ന് പറ. അതില് വീഴാത്തവരില്ല.’ ലാലിന്റെ ഉപായം ഇതായിരുന്നു.\n‘സിനിമ എന്നു കേട്ടാലേ അയാള്‍ക്ക് കലിപ്പാണ്. ഇതുവരെ ഒറ്റ സിനിമ പോലും കണ്ടിട്ടില്ലത്രേ.’\nആ വഴിയും അടഞ്ഞു. ഇനിയെന്ത് വഴി?\n‘എല്ലാ മനുഷ്യര്‍ക്കും എന്തെങ്കിലും ദൗര്‍ബല്യങ്ങള് കാണും. കള്ളു\nകുടി, മറ്റ് വശപ്പിശകുകള് അങ്ങനെയെന്തെങ്കിലും ഇയാള്‍ക്കുമുണ്ടോ?’ ചോദ്യം കൊച്ചിന് ഹനീഫയുടേതാണ്.\n‘നല്ല കാര്യമായി. 916 മാറ്റുള്ള സത്യകൃസ്ത്യാനിയാണയാള്. ബൈബിളും പള്ളിയും വിട്ടൊരു കളിയില്ല. കടുത്ത മതവിശ്വാസിയാണ് കക്ഷി. മതപരമായ കാര്യങ്ങള് സംസാരിച്ച് മെരുക്കിയെടുത്താലേ കാര്യം നടക്കൂ…’ പ്രൊഡക്ഷന് മാനേജര് അറിയിച്ചു.\n‘അത്രേയുള്ളോ കാര്യം? എങ്കില് ഞാനേറ്റു.’ കൊച്ചിന് ഹനീഫ ചാടിയെണീറ്റു.\n‘അങ്ങനെയാണെങ്കില് ലാല് പോട്ടെ. ഒന്നുമില്ലെങ്കിലും ഒരു കൃസ്ത്യാനിയാണല്ലോ’. സിദ്ദിഖ് നിര്‍ദേശിച്ചു.\n‘ഛേ, എന്നെ അത്രയും വിശ്വാസമില്ലേ? ഞാന് വേറൊരു നമ്പര് കണ്ടുവെച്ചിട്ടാ പറയുന്നത്, ചുമ്മാതല്ല.’ കൊച്ചിന് ഹനീഫയുടെ ആത്മവിശ്വാസത്തിനു മുന്നില് എല്ലാവരും കീഴടങ്ങി.\nഹനീഫയും സിദ്ദിഖും ലാലും ഉടന് വീട്ടുടമസ്ഥനെ കാണാന് പുറപ്പെട്ടു. മറ്റുള്ളവരെ കാറില് ഇരുത്തി ഹനീഫ വീട്ടിനുള്ളിലേക്ക് കയറിപ്പോയി.\nഅഞ്ചു മിനിറ്റ് കഴിഞ്ഞില്ല, ശരവേഗത്തില് ഹനീഫ പുറത്തേക്ക് വന്ന് പറഞ്ഞു: ‘അത് ശരിയാവൂല ആശാനേ, അയാള് പരമബോറനാ.’\nഅവസാന കൈയെന്ന നിലയ്ക്ക് ഒന്നു ശ്രമിച്ചുനോക്കാം എന്നു പറഞ്ഞുകൊണ്ട് സിദ്ദിഖും ലാലും വീട്ടുടമസ്ഥന്റെ മുന്നിലെത്തി. തങ്ങളുടെ അവസ്ഥ വിവരിച്ചു.\nഅപ്പോള് വീട്ടുടമസ്ഥന് അറിയിച്ചു:\n‘ഷൂട്ടിങ്ങിന് വീട് തന്നേക്കാമെന്ന് ഞാനേതാണ്ട് തീരുമാനിച്ചിരിക്കുകയായിരുന്നു. അപ്പോഴാണ് ദേ ആ തടിയന് കയറിവന്നത്. വന്നപാടെ അയാള്\nചെയ്തതെന്തെന്നോ, ദേ ഈ പടത്തിനു മുന്നില് നിന്ന് കുരിശുവരച്ചു.’\nസിദ്ദിഖും ലാലും അയാള് ചൂണ്ടിക്കാട്ടിയ പടത്തിലേക്കുനോക്കി.\nമഹാകവി രവീന്ദ്രനാഥ ടാഗോറിന്റെ ഒരു മുഴുനീള ചിത്രം! ടാഗോറിനെ യേശുക്രിസ്തുവായി ഹനീഫ തെറ്റിദ്ധരിച്ചതാണെന്ന് സിദ്ദിഖിനും ലാലിനും\nഅവര്‍ക്കെന്തെങ്കിലും പറയാന് കഴിയുന്നതിനു മുന്‍പ് വീട്ടുടമസ്ഥന് അറുത്തുമുറിച്ചു പറഞ്ഞു:\n‘ഇത്രയും കടുത്ത മതനിന്ദ കാണിച്ച നിങ്ങള്‍ക്ക് വീടുതരുന്ന പ്രശ്‌നമേയില്ല. നിങ്ങള്‍ക്ക് പോകാം…’\nസിനിമയുണ്ടാക്കുന്നതിനേക്കാള് പാടാണ് അതിനു നല്ലൊരു പേരിടാന്. പേര് നന്നായതുകൊണ്ടു മാത്രം പടം ഓടില്ലെങ്കിലും പേരു മോശമായതുകൊണ്ട് ശ്രദ്ധിക്കാതെപോയ സിനിമകള് നിരവധിയാണ്. ഓരോ സിനിമയുടെയും ഉള്ളടക്കത്തെ സൂചിപ്പിക്കുന്നതും കൗതുകകരവും അര്‍ഥവത്തുമായിരിക്കണം പേരുകള്. ഇങ്ങനെയൊരു പേരു കണ്ടെത്താന് രാവും പകലും കുത്തിയിരുന്നു തലപുണ്ണാക്കി ആലോചിക്കുന്നതും സുഹൃത്തുക്കളോടും മറ്റും ചര്‍ച്ച ചെയ്യുന്നതും സിനിമാരംഗത്തെ പതിവു കാഴ്ചകളാണ്.\nയശഃശരീരനായ സംവിധായകന് പവിത്രന്റെ ശ്രദ്ധേയമായ സിനിമയായിരുന്നു ഉപ്പ്. ഈ പേര് തീരുമാനിക്കുന്നതിനു മുന്‍പ് ഒരുദിവസം പേരിനെച്ചൊല്ലി ചര്‍ച്ച നടക്കുകയാണ്.\nപ്രശസ്ത സംവിധായകന് രവീന്ദ്രന്, നിര്‍മാതാവായ റഹീം വക്കീല്, നടനും പിന്നെ എം.എല്.എ.യുമായ പി.ടി. കുഞ്ഞുമുഹമ്മദ് തുടങ്ങിയവരെല്ലാം പവിത്രനോടൊപ്പമുണ്ട്. എങ്ങനെയുള്ള പേരായിരിക്കണം എന്നതിനെക്കുറിച്ച് എല്ലാവര്‍ക്കും വ്യക്തമായ കാഴ്ചപ്പാടും ധാരണയുമുണ്ട്.\nകഥ മുസ്‌ലിംപശ്ചാത്തലത്തിലുള്ളതായതിനാല് മുസ്‌ലിംസ്പര്‍ശമുള്ള പേരായിരിക്കണം. എങ്കിലും നേരിട്ട് മതവുമായി ബന്ധപ്പെട്ടതാവരുത്. എല്ലാ വിഭാഗത്തില്‍പ്പെട്ടവര്‍ക്കും ഇഷ്ടപ്പെടുന്നതായിരിക്കുകയും വേണം.\nഇക്കാര്യത്തിലൊന്നും ആര്‍ക്കും തര്‍ക്കമില്ല. പക്ഷേ, എല്ലാവര്‍ക്കും തൃപ്തികരമായ പേരുമാത്രം കിട്ടുന്നില്ല. ഒരാള് പറഞ്ഞാല് മറ്റൊരാള് ഉടക്കും. ഇതിങ്ങനെ നീണ്ടുപോയപ്പോള് പവിത്രന് പ്രഖ്യാപിച്ചു:\n‘എങ്കില് ഞാനൊരു പേരു പറയാം. മുസ്‌ലിം ഗന്ധമുണ്ട്. മതേതരവുമാണ്. എല്ലാവര്‍ക്കും ഇഷ്ടപ്പെടുകയും ചെയ്യും.’\nമറ്റുള്ളവര് അക്ഷമരായി. നീട്ടിവളര്‍ത്തിയ താടി തടവി, ഗൗരവം ഒട്ടും വിടാതെ വിദൂരതയില് കണ്ണുംനട്ട് പവിത്രന് പ്രഖ്യാപിച്ചു:\n(ജോക്‌സ് ഓണ് കണ്‍ട്രി എന്ന പുസ്തകത്തില് നിന്ന്)


പ്രവർത്തകരിൽ നിന്ന് ലഭിക്കുന്ന വിവരം ഷോക്കിങ്, മഞ്ചേശ്വരത്തെ ഫലത്തില് ആശങ്കയുണ്ടെന്ന് മുല്ലപ്പള്ളി | k surendran|Mullappally Ramachandran|manjeswaram\nപ്രവർത്തകരിൽ നിന്ന് ലഭിക്കുന്ന വിവരം ഷോക്കിങ്, മഞ്ചേശ്വരത്തെ ഫലത്തില് ആശങ്കയുണ്ടെന്ന് മുല്ലപ്പള്ളി\nമഞ്ചേശ്വരത്ത് ബി ജെ പി ജയിച്ചാല് ഉത്തരവാദി പിണറായി വിജയനാണെന്നും മുല്ലപ്പള്ളി പറഞ്ഞു.\nകോഴിക്കോട്: പോളിംഗ് കഴിഞ്ഞപ്പോള് മഞ്ചേശ്വരത്തെ ഫലത്തില് തനിക്ക് ആശങ്കയുണ്ടെന്ന് കെ പി സി സി പ്രസിഡന്റ് മുല്ലപ്പള്ളി രാമചന്ദ്രന്. മഞ്ചേശ്വരത്ത് ബി ജെ പിക്ക് ജയിക്കാന് സി പി എം അവസരം ഒരുക്കി. പ്രവര്‍ത്തകരില് നിന്ന് ലഭിക്കുന്ന വിവരം പരിഭ്രാന്തി സൃഷ്ടിക്കുന്നു. മഞ്ചേശ്വരത്ത് ബി ജെ പി ജയിച്ചാല് ഉത്തരവാദി പിണറായി വിജയനാണെന്നും മുല്ലപ്പള്ളി പറഞ്ഞു.\nഅതേസമയം കേരളത്തിൽ പോളിംഗ് കഴിഞ്ഞപ്പോള് യു ഡി എഫിന് തികഞ്ഞ ആത്മവിശ്വാസമാണുള്ളതെന്ന് കെ പി സി സി പ്രസിഡന്റ് മുല്ലപ്പള്ളി രാമചന്ദ്രന്. താന് നേരത്തെ പറഞ്ഞ നൂറ് സീറ്റിന് അടുത്ത് എത്തുമെന്നും മുല്ലപ്പള്ളി കൂട്ടിച്ചേര്‍ത്തു. നേരത്തെ കേന്ദ്ര രഹസ്യാന്വേഷണ വിഭാഗവും മഞ്ചേശ്വരത്ത് കെ സുരേന്ദ്രന്റെ ജയം ഉറപ്പിച്ചിരുന്നു. സുരേന്ദ്രന് 2000 വോട്ടിന് ജയിക്കുമെന്ന് അമിത് ഷാ ആവിഷ്കരിച്ച ശക്തികേന്ദ്രയുടെ വിലയിരുത്തല്.\nബൂത്തുതലത്തില് നിന്നുള്ള ശക്തികേന്ദ്ര പ്രവര്‍ത്തകരാണ് ഇതുസംബന്ധിച്ച യോഗത്തില് വിജയം ഉറപ്പ് നല്‍കിയത്. വോട്ടെടുപ്പിന് തൊട്ടുമുമ്ബായിരുന്നു വിലയിരുത്തല്.\nread also: മഞ്ചേശ്വരത്ത് ഇക്കുറി സുരേന്ദ്രന് തന്നെ ജയിക്കും, രഹസ്യാന്വേഷണ റിപ്പോർട്ട്\nഅതിര്‍ത്തിയില് ഉള്‍പ്പെടെ ബി.ജെ.പി കേന്ദ്രങ്ങളില് രാവിലെ മുതലുണ്ടായ കനത്ത പോളിംഗും ഈ സൂചനയാണ് നല്‍കുന്നത്. സി.പി.എം ഇത്തവണ യു.ഡി.എഫിന് വോട്ടുമറിക്കില്ലെന്നതാണ് വിജയസാദ്ധ്യതയ്ക്ക് പിന്നിലുള്ള പ്രധാന കാരണമായി പ്രവര്‍ത്തകര് ചൂണ്ടിക്കാട്ടുന്നത്.\nk surendran Mullappally Ramachandran manjeswaram\nകാർ പാർക്ക് ചെയ്യാൻ ബുദ്ധിമുട്ടായത് കൊണ്ടാണ് സൈക്കിളിൽ വോട്ട് ചെയ്യാൻ പോയതെന്ന് വിജയ് പബ്ലിസിറ്റി വിഭാഗം\nറയലിന്റെ തട്ടകത്തിൽ ലിവർപൂളിന് തോൽവി\nJan 16, 2022, 11:18 pm IST


യുവാക്കള് സഞ്ചരിച്ചിരുന്ന ബൈക്കില് ഇന്നോവ കാര് ഇടിക്കുകയായിരുന്നു\n02 Oct, 2018 at 01:58 PM\nമലപ്പുറം വാഴക്കാട് വാഹനാപകടത്തില് യുവാവ് മരിച്ച സംഭവം കൊലപാതകമാണെന്ന് നാട്ടുകാര്. അപകടത്തില് പരിക്കേറ്റ കുറ്റ്യോട്ട് മുബഷിറും ഇന്നോവ ഡ്രൈവര് ഖാദറും തമ്മില് നേരത്തെ വാക്കേറ്റമുണ്ടായിരുന്നു. മകനെ കൊന്നതാണെന്ന് മരിച്ച ആസിഫിന്‍റെ പിതാവും പറഞ്ഞു. തിരുവാലൂര് സ്വദേശി ഖാദറിനായി പൊലീസ് തെരച്ചില് ആരംഭിച്ചു. കാലത്ത് പത്തരക്ക് വാഴക്കാട് പൊലീസ് സ്റ്റേഷനു മുന്നില് വെച്ചാണ് അപകടമുണ്ടായത്. യുവാക്കള് സഞ്ചരിച്ചിരുന്ന ബൈക്കില് ഇന്നോവ കാര് ഇടിക്കുകയായിരുന്നു.\nബൈക്ക് യാത്രികനായ തിരുവാലൂര് സ്വദേശി ചീനിക്കുഴി ആസിഫ് കോഴിക്കോട് മെഡിക്കല് കോളജിലേക്കുള്ള വഴിമധ്യേ മരിച്ചു. അപകടത്തില് പരിക്കുകളോടെ രക്ഷപ്പെട്ട കുറ്റ്യോട്ട് മുബഷിര് ചികിത്സയിലാണ്. പരിക്കേറ്റ മുബഷിറും ഇന്നോവ ഡ്രൈവര് തിരുവാലൂര് സ്വദേശി ഖാദറും തമ്മില് നേരത്തെ വാക്കുതര്‍ക്കമുണ്ടായിരുന്നതായും സംഭവത്തില് ദുരൂഹതയുണ്ടെന്നും നാട്ടുകാര് പറയുന്നു. ഗള്‍ഫില് നിന്നെത്തിയ മുബഷിര് ഖാദറിനെ അടിച്ച കേസില് ഇന്നലെയാണ് ജാമ്യത്തില് ഇറങ്ങിയത്.\nമുബഷിറിനെ വധിക്കാന് ലക്ഷ്യമിട്ട ആക്രമണത്തില് തന്‍റെ മകന് ഇരയാവുകയായിരുന്നെന്ന് മരിച്ച ആസിഫിന്‍റെ പിതാവ് പ്രതികരിച്ചു. സംഭവ സ്ഥലത്തു നിന്ന് രക്ഷപ്പെട്ട ഇന്നോവ ഡ്രൈവര് ഖാദറിനായി പൊലീസ് തെരച്ചില് ആരംഭിച്ചിട്ടുണ്ട്. വാഴക്കാട്ടെ മുടക്കുവഴി മലമുകളിലും സമീപ പ്രദേശങ്ങളായ ഒളവട്ടൂര് അനന്തായൂര് എന്നിവിടങ്ങളിലുമാണ് പ്രതിക്കായി തെരച്ചില് നടക്കുന്നത്. സാധാരണ വാഹനാപകടമായി സംഭവത്തെ കാണരുതെന്നും കൊലക്കുറ്റത്തിന് കേസെടുക്കണമെന്നുമാണ് നാട്ടുകാരുടെ ആവശ്യം.\nMalappuram Vazhakkad Accident


Prithviraj about Amithab Bachchan - Malayalam Filmibeat\n58 min ago ബിജു മേനോന് പറഞ്ഞു, മഞ്ജു വാര്യര് പിന്തുണച്ചു, മധു വാര്യര് സാധ്യമാക്കി, ലളിത സുന്ദരനിമിഷം വൈറല്\n| Published: Sunday, November 4, 2018, 13:24 [IST]\nസിനിമയുമായി മുന്നേറുന്നതിനിടയില് ക്യാമറയ്ക്ക് പിന്നിലെ കാര്യങ്ങളെക്കുറിച്ചും പൃഥ്വിരാജ് ശ്രദ്ധിക്കാറുണ്ട്. ലൈറ്റിങ്ങിനെക്കുറിച്ചും ക്യാമറ മൂവ്‌മെന്റിനെക്കുറിച്ചുമൊക്കെ അദ്ദേഹം ശ്രദ്ധിക്കാറുണ്ടെന്ന് പല സംവിധായകരും പറഞ്ഞിരുന്നു. അഭിനേതാവായി മുന്നേറുന്നതിനിടയില്‍ത്തന്നെ സംവിധാന മോഹത്തെക്കുറിച്ച് താരം തുറന്നുപറഞ്ഞിരുന്നു. നീണ്ട നാളത്തെ കാത്തിരിപ്പിനൊടുവിലാണ് താരം ലൂസിഫറിനെക്കുറിച്ച് പ്രഖ്യാപിച്ചത്. ആശീര്‍വാദ് സിമിനാസിന്റെ ബാനറില് ആന്റണി പെരുമ്പാവൂരാണ് ചിത്രം നിര്‍മ്മിക്കുന്നത്. മുരളി ഗോപിയാണ് ചിത്രത്തിന് തിരക്കഥയൊരുക്കിയത്. മഞ്ജു വാര്യര്, മോഹന്‍ലാല്, വിവേക് ഒബ്‌റോയ്, ഇന്ദ്രജിത്ത്, ടൊവിനോ തോമസ് തുടങ്ങി വന്‍താരനിരയാണ് ചിത്രത്തിനായി അണിനിരക്കുന്നത്. സിനിമയുടെ ചിത്രീകരണം പുരോഗമിച്ച് വരികയാണ്.\nസൂപ്പര് സ്റ്റാര് മോഹന്‍ലാലും യുവ സൂപ്പര് സ്റ്റാറായ പൃഥ്വിയും ഒരുമിച്ചെത്തുന്ന ലൂസിഫര് പൊളിറ്റിക്കല് ത്രില്ലര് ചിത്രമാണ്. സ്റ്റീഫന് കുന്നമ്പിള്ളി ന്നെ രാഷ്ട്രീയക്കാരനായാണ് താരമെത്തുന്നത്. സിനിമയുടെ ലൊക്കേഷന് ചിത്രങ്ങളും വീഡിയോയുമൊക്കെ സോഷ്യല് മീഡിയയിലൂടെ വൈറലായിരുന്നു. സൂപ്പര് താരമായ പൃഥ്വിരാജിനെ ആ ലൊക്കേഷനില് കാണാനാവുന്നില്ലെന്നും സംവിധായകനെന്ന നിലയില് അനായാസേനയാണ് അദ്ദേഹം ആ ഉത്തരവാദിത്തം ഏറ്റെടുത്തിട്ടുള്ളതും. ഇടയ്ക്ക് ക്ഷോഭിതനായാണ് താരത്തെ കണ്ടതെന്നും സംവിധായകനെന്ന നിലയില് അത് അത്യാവശ്യമാണെന്നും മോഹന്‍ലാല് പറഞ്ഞിരുന്നു. പൃഥ്വിയുടെ സംവിധാനത്തില് പ്രതീക്ഷയുണ്ടെന്നും അതാണ് ചെറിയ കഥാപാത്രമാണെന്നറിഞ്ഞിട്ടും ആ വേഷം ഏറ്റെടുത്തതെന്ന് ടൊവിനോയും പറഞ്ഞിരുന്നു.\nമാര്‍ച്ചില് ലൂസിഫര് തിയേറ്ററുകളിലേക്കെത്തുമെന്ന റിപ്പോര്‍ട്ടുകളാണ് ഇപ്പോള് പുറത്തുവന്നിട്ടുള്ളത്. അവസരം ലഭിച്ചാല് താന് ബോളിവുഡിലേക്ക് വീണ്ടുമെത്തുമെന്ന് പൃഥ്വിരാജ് പറയുന്നു. ടൈംസ് ഓഫ് ഇന്ത്യയ്ക്ക് നല്‍കിയ അഭിമുഖത്തിനിടയിലായിരുന്നു താരം ഇക്കാര്യത്തെക്കുറിച്ച് വ്യക്തമാക്കിയത്. ബിഗ് ബിയുടെ കടുത്ത ഫാനാണ് താനെന്നും അദ്ദേഹത്തോടൊപ്പം പ്രവര്‍ത്തിക്കാന് അവസരം ലഭിച്ചാല് സന്തോഷമാണെന്നും താരം പറയുന്നു. അയ്യ, ഔറംഗസീബ്, നാം ശബാന തുടങ്ങിയ ചിത്രങ്ങളിലൂടെ ബോളിവുഡില് സാന്നിധ്യം അറിയിച്ചിട്ടുണ്ട് പൃഥ്വിരാജ്.\nRead more about: mohanlal lucifer prithviraj murali gopi amithab bachchan അമിതാഭ് ബച്ചന് പൃഥ്വിരാജ് ഫേസ്ബുക്ക് ലൂസിഫര് മോഹന്‍ലാല് മുരളി ഗോപി\nPrithviraj about Amithab Bachchan.\nStory first published: Sunday, November 4, 2018, 13:24 [IST]


adoor bhasi ചിരിപ്പിച്ചും ചിന്തിപ്പിച്ചും അടൂര് ഭാസി കടന്നുപോയിട്ട് 31 വര്‍ഷം\nചിരിപ്പിച്ചും ചിന്തിപ്പിച്ചും അടൂര് ഭാസി കടന്നുപോയിട്ട് 31 വര്‍ഷം\nമലയാളിയുടെ പ്രിയപ്പെട്ട ഹാസ്യനടന് അടൂര്‍ഭാസിയുടെ ഓര്‍മദിനമാണിന്ന്. ചിരിപ്പിച്ചും ചിന്തിപ്പിച്ചും ഭാസിയെന്ന അതുല്യകലാകാരന് കടന്നുപോയിട്ട് 31 വര്‍ഷം. മലയാള സിനിമയിലെ ഹാസ്യ രംഗങ്ങള്‍ക്ക് പുതിയ മാനം നല്‍കിയ നടനാണ് അടൂര് ഭാസി എന്ന കെ. ഭാസ്‌ക്കരന് നായര്. ഹാസ്യത്തെ അടുക്കളയില് നിന്ന് പൂമുഖത്തേക്ക് കൊണ്ടു വന്ന നടന്‍മാരില് പ്രധാനി.\nകേവലം ഹാസ്യനടനല്ല, ഉള്‍ക്കരുത്തുള്ള കഥാപാത്രങ്ങള്‍ക്ക് ജീവന് നല്‍കിയ അഭിനയ പ്രതിഭയായിരുന്നു അടൂര് ഭാസി. എഴുത്തുകാരനും പത്രപ്രവര്‍ത്തകനും ഗായകനും സംവിധായകനുമായിരുന്നു അടൂര് ഭാസി. പ്രശസ്ത ഹാസ്യ സാഹിത്യകാരന് ഇ.വി. കൃഷ്ണപ്പിള്ളയുടേയും കെ. മഹേശ്വരി അമ്മയുടേയും മകന്. തനി മധ്യതിരുവിതാംകൂര് ഭാഷ ഉപയോഗിച്ച് ഹാസ്യം ചമച്ച നടന്.\nതിരമാലയാണ് ആദ്യ സിനിമ. മുടിയനായ പുത്രന് എന്ന ചിത്രത്തിലൂടെ ഭാസി സിനിമയില് ചുവടുറപ്പിച്ചു. പിന്നീട് ചെറിയാച്ചന്റെ ക്രൂരകൃത്യങ്ങള്, ചട്ടക്കാരി, ലങ്കാദഹനം, നഗരമേ നന്ദി, ഉത്തരായനം, സ്ഥാനാര്‍ത്ഥി സാറാമ്മ തുടങ്ങി എഴുന്നൂറോളം ചിത്രങ്ങളിലൂടെ അടൂര് ഭാസി മലയാള സിനിമയിലെ നിറസാന്നിധ്യമായി.\nവെള്ളിത്തിരയില് മാത്രമല്ല, ചുറ്റും നില്‍ക്കുന്നവരെ ചിരിപ്പിക്കാനും ഭാസിക്ക് പ്രത്യക കഴിവുണ്ടായിരുന്നു .1990 മാര്‍ച്ച് 29 നാണ് അടൂര്‍ഭാസി വിടവാങ്ങിയത്.\nStory Highlights: Adoor Bhasi\nRead more on: adoor bhasi


ഉദ്ദവ് താക്കറെയ്‌ക്കെതിരായ പരാമര്‍ശത്തില് നടി കങ്കണയ്‌ക്കെതിരെ കേസ് – Chandrika Daily\nBy chandrika Thursday September 10, 2020 16:09 pm\nഉദ്ദവ് താക്കറെയ്‌ക്കെതിരായ പരാമര്‍ശത്തില് നടി കങ്കണയ്‌ക്കെതിരെ കേസ്\nമുംബൈ: മഹാരാഷ്ട്ര മുഖ്യമന്ത്രി ഉദ്ദവ് താക്കറെയ്‌ക്കെതിരായ പരാമര്‍ശത്തില് നടി കങ്കണയ്‌ക്കെതിരെ കേസ്. വിക്രോളി പൊലീസ് സ്റ്റേഷനിലാണ് കേസെടുത്തത്. കഴിഞ്ഞ ദിവസം മുംബൈയിലെ കങ്കണയുടെ ഓഫീസ് പൊളിച്ചിരുന്നു. മുംബൈയിലെ…\nമുംബൈ: മഹാരാഷ്ട്ര മുഖ്യമന്ത്രി ഉദ്ദവ് താക്കറെയ്‌ക്കെതിരായ പരാമര്‍ശത്തില് നടി കങ്കണയ്‌ക്കെതിരെ കേസ്. വിക്രോളി പൊലീസ് സ്റ്റേഷനിലാണ് കേസെടുത്തത്. കഴിഞ്ഞ ദിവസം മുംബൈയിലെ കങ്കണയുടെ ഓഫീസ് പൊളിച്ചിരുന്നു.\nമുംബൈയിലെ തന്റെ ഓഫീസ് പൊളിച്ച സംഭവത്തില് ഉദ്ദവ് താക്കറെയെ ട്വിറ്ററിലൂടെ കങ്കണ വെല്ലുവിളിച്ചിരുന്നു. ഇതിന് പിന്നാലെയാണ് കേസ് രജിസ്റ്റര് ചെയ്തത്. ‘ഇന്ന് എന്റെ വീട് തകര്‍ത്തു, നിങ്ങളുടെ അഹങ്കാരം നാളെ തകരുമെന്നായിരുന്നു’ കങ്കണയുടെ വെല്ലുവിളി.\nഅനുവദിച്ച പ്ലാനിന് അപ്പുറം നിര്‍മ്മാണങ്ങള് നടത്തിയെന്ന് കാണിച്ചാണ് മുംബൈ കോര്‍പ്പറേഷന് കങ്കണയുടെ മണികര്‍ണിക ഫിലിംസിന്റെ ഓഫീസ് കെട്ടിടത്തിന്റെ ഭാഗങ്ങള് പൊളിച്ചത്. 24 മണിക്കൂര് സാവകാശം നല്‍കിയിട്ടും അനുമതി രേഖകള് കങ്കണയ്ക്ക് ഹാജരാക്കാന് കഴിഞ്ഞില്ലെന്ന് കോര്‍പ്പറേഷന് വിശദീകരിക്കുന്നു. പൊളിക്കല് നടപടികള്‍ക്കെതിരെ കങ്കണ ബോംബെ ഹൈക്കോടതിയെ സമീപിച്ച് സ്റ്റേ വാങ്ങിയെങ്കിലും അനധികൃതമെന്ന് ചൂണ്ടിക്കാട്ടിയ ഭൂരിഭാഗവും അപ്പോഴേക്കും പൊളിച്ചിരുന്നു.


2000ത്തിലധികം ചോദ്യത്തരങ്ങള്; പത്താം ക്ലാസില് ഉന്നത വിജയം നേടാന് ദിക്ഷ ആപ്പ് | DIKSHA app for class ten students with more than 2000 questions and answers\nപത്താം ക്ലാസ് പരീക്ഷയ്ക്ക് തയ്യാറെടുക്കുന്നവര്‍ക്ക് രണ്ടായിരത്തിലധികം ചോദ്യങ്ങളും അവയുടെ ഉത്തരങ്ങളുമായി ദിക്ഷ ആപ്പ്.\nNew Delhi, First Published Feb 21, 2020, 12:41 PM IST\nദില്ലി: പത്താം ക്ലാസ് പരീക്ഷയ്ക്ക് ഒരുങ്ങുന്നവര്‍ക്ക് വിവിധ വിഷയങ്ങളില് രണ്ടായിരത്തിലധികം ചോദ്യോത്തരങ്ങളുമായി സിബിഎസ്ഇയുടെ ദിക്ഷ ആപ്പ്. ഇ-ലേണിങ് പ്രോത്സാഹിപ്പിക്കുക എന്ന ലക്ഷ്യമാണ് ദിക്ഷ ആപ്പിന് പിന്നില്.\nകണക്ക്, സയന്‍സ്, ഇംഗ്ലീഷ്, ഹിന്ദി, ജോഗ്രഫി, ഇക്കണോമിക്സ്, ഹിസ്റ്ററി തുടങ്ങിയ എല്ലാ പ്രധാന വിഷയങ്ങളിലും നിന്നുള്ള രണ്ടായിരത്തിലധികം ചോദ്യങ്ങളും അവയുടെ ഉത്തരങ്ങളുമാണ് ആപ്പിലൂടെ ലഭിക്കുക. വിദ്യാര്‍ത്ഥികള്‍ക്ക് വിഷയം തെരഞ്ഞെടുത്ത് അവയിലെ ചോദ്യങ്ങള്‍ക്ക് ഉത്തരം കണ്ടെത്താം. ശരിയുത്തരങ്ങള്‍ക്ക് വിദഗ്ധരായ അധ്യാപകരുടെ വിശദീകരണങ്ങള് ഉള്‍പ്പെടെ ലഭിക്കും.\nഓരോ വിഷയത്തിലെയും പ്രധാന പാഠഭാഗങ്ങള് ഫോള്‍ഡറുകളായി തിരിച്ച് ഓരോ പാഠഭാഗത്തു നിന്നും നാലുതരത്തിലുള്ള ചോദ്യങ്ങളാണ് ആപ്പിലുള്ളത്. കമ്പ്യൂട്ടറിലും മൊബൈല് ഫോണിലും ദിക്ഷ സേവനം ലഭ്യമാണ്. ഗൂഗിള് പ്ലേ സ്റ്റോറിലൂടെ ആപ്പ് ഡൗണ്‍ലോഡ് ചെയ്യാം.\nLast Updated Feb 21, 2020, 1:53 PM IST\nSEX : സ്‍കൂട്ടറിലെ 'സെക്സ്', പരിഹാസവുമായി അയല്‍ക്കാര്, പുലിവാല് പിടിച്ച് യുവതി!


ഭീഷണിപ്പെടുത്തിയിട്ടില്ല, വോട്ടറെ തടഞ്ഞപ്പോള് ഇടപെടുക മാത്രമാണ് ചെയ്തതെന്ന് കെ.കുഞ്ഞിരാമന് എം.എൽ.എ\nHomeNewsഭീഷണിപ്പെടുത്തിയിട്ടില്ല, വോട്ടറെ തടഞ്ഞപ്പോള് ഇടപെടുക മാത്രമാണ് ചെയ്തതെന്ന് കെ.കുഞ്ഞിരാമന് എം.എൽ.എ\nകാസര്‍കോട്: തിരഞ്ഞെടുപ്പ് ജോലിയിലുണ്ടായിരുന്ന പ്രിസൈഡിങ് ഓഫീസറെ താന് ഭീഷണിപ്പെടുത്തിയെന്ന ആരോപണത്തില് പ്രതികരണവുമായി കെ.കുഞ്ഞിരാമന് എംഎല്‍എ.[www.malabarflash.com]\nപ്രിസൈഡിങ് ഓഫീസറാണ് പ്രശ്‌നമുണ്ടാക്കിയതെന്ന് കെ.കുഞ്ഞിരാമന് എംഎല്‍എ പ്രതികരിച്ചു. ഈ ബൂത്തിന് തൊട്ടപ്പുറത്താണ് എനിക്ക് വോട്ടുള്ള ബൂത്ത്. രവികുമാര് എന്നയാളെ വോട്ട് ചെയ്യാന് സമ്മതിച്ചിരുന്നില്ല. അതുമായി ബന്ധപ്പെട്ട് തര്‍ക്കമുണ്ടായപ്പോഴാണ് താനങ്ങോട്ടേക്ക് പോയത്. ഒരു വോട്ടറുടെ അവകാശം നിഷേധിക്കാന് തുനിഞ്ഞപ്പോഴാണ് ഇടപ്പെട്ടത്. യഥാര്‍ത്ഥത്തില് വോട്ടറെ തടഞ്ഞ പ്രിസൈഡിങ് ഓഫീസറുടെ പേരിലാണ് കേസെടുക്കേണ്ടതെന്നും കെ.കുഞ്ഞിരാമന് പറഞ്ഞു.\nതന്നെ ഭീഷണിപ്പെടുത്തിയന്നാരോപിച്ച് പ്രിസൈഡിങ് ഓഫീസറായിരുന്ന കാര്‍ഷിക സര്‍വകലാശാല അധ്യാപകന് കെ.എം.ശ്രീകുമാറാണ് സംസ്ഥാന തിരഞ്ഞെടുപ്പ് കമ്മീഷന് പരാതി നല്‍കിയത്. ഫെയ്‌സ്ബുക്കിലൂടെയാണ് അദ്ദേഹം ആരോപണം ഉന്നയിച്ചത്.\nതിരഞ്ഞെടുപ്പ് ദിവസം രാവിലെ ബ്ലോക്ക് പഞ്ചായത്ത് സ്ഥാനാര്‍ഥിയായി മത്സരിക്കുന്ന കെ.മണികണ്ഠന്, കുഞ്ഞിരാമന് എംഎല്‍എ എന്നിവര് തന്നെ ഭീഷണിപ്പെടുത്തി. വോട്ടര്‍മാരുടെ തിരിച്ചറിയല് കാര്‍ഡ് പരിശോധിക്കുന്നതുമായി ബന്ധപ്പെട്ടായിരുന്നു ഭീഷണി. പറയുന്നത് അനുസരിച്ചില്ലെങ്കില് കാല്‍വെട്ടുമെന്ന് എംഎല്‍എ പറഞ്ഞുവെന്നും ശ്രീകുമാര് ആരോപിച്ചിട്ടുണ്ട്.\nCpim Kasaragod kv-kunhiraman Local-body-election News


palarivattom puttu advertisement gets viral in social media | 'തൊട്ടാല് പൊളിയുന്ന പാലാരിവട്ടം പുട്ട്': സാമൂഹ്യ മാധ്യമങ്ങളില് തരംഗമായി പലാരിവട്ടം പുട്ട് പരസ്യം - Malayalam Oneindia\n9 min ago മുഖ്യമന്ത്രിയും ഗവര്‍ണറും വ്യോമയാന മന്ത്രിയും കരിപ്പൂരിലെത്തും; വി മുരളീധരന് അപകട സ്ഥലത്തെത്തി\n50 min ago കരിപ്പൂര് വിമാനാപകടം; ദുരന്തത്തിന്റെ വ്യാപ്തി കുറച്ചത് സാഥെയുടെ പരിചയസമ്പത്തും മിടുക്കും\nPublished: September 22 2019, 12:02 [IST]\nകൊച്ചി: ഉദ്ഘാടനം കഴിഞ്ഞ് മൂന്ന് വര്‍ഷം പൂര്‍ത്തിയാവുന്നതിനുള്ളില് തന്നെ ബലക്ഷയം കാരണം പൊളിച്ചുമാറ്റാന് വിധിക്കപ്പെട്ട നിര്‍മ്മാണമാണ് പാലാരിവട്ടം മേല്‍പ്പാലം. സംസ്ഥാന ചരിത്രത്തില് തന്നെ ഇത്തരമൊരു വിധി മറ്റൊരു നിര്‍മ്മാണത്തിനും ഉണ്ടായിട്ടുണ്ടാവില്ല. പലാരിവട്ടം പാലം കേരളത്തിന്‍റെ പഞ്ചവടിപ്പാലമാകുമോയന്ന് ഹൈക്കോടതി പോലും ചോദിക്കുകയുണ്ടായി. ആവശ്യമായ തോതില് സിമന്‍റും കമ്പിയും ചേര്‍ക്കാതെ നിര്‍മ്മിച്ച പാലം ഇതിനോടകം തന്നെ നിരവധി ട്രോളുകള്‍ക്കും കഥാപാത്രമാവുകയം ചെയ്തു.\nഇപ്പോഴിതാ പാലാരിവട്ടം പാലത്തിന്‍റെ പേരില് കേരളീയരുടെ പ്രിയപ്പെട്ട ഭക്ഷണമായ പുട്ടും വിപണിയിലിറക്കിയിരിക്കുകയാണ് ഒരു ഹോട്ടല്. തലശ്ശേരിയിലെ ലാ ഫെയര് റെസ്റ്റോറന്‍റാണ് പാലാരിവട്ടം പുട്ടിന്‍റെ നിര്‍മ്മാതാക്കള്. തൊട്ടാല് പൊളിയുന്ന പുട്ട് എന്ന ടാഗ് ലൈനോടെ പുറത്തിറക്കിയ പുട്ടിന്‍റെ പരസ്യം ഇതിനോടകം തന്നെ സാമൂഹിക മാധ്യമങ്ങളില് വന് ഹിറ്റായിരിക്കുകയാണ്.\nപാലാരിവട്ടം പാലം പോലെ തൊട്ടാല് പൊളിയുന്ന പുട്ടിന്‍റെ പരസ്യം പ്രമുഖര് ഉള്‍പ്പടേയുള്ള നിരവധിയാളുകളാണ് സാമൂഹ്യ മാധ്യമങ്ങളില് ഷെയര് ചെയ്തിരിക്കുന്നത്. പലാരിവട്ടം പാലത്തിന്‍റെ പോലെ തന്നെ അത്രയം മൃദുലമാണ് തങ്ങളുടെ പുട്ടെന്നാണ് നിര്‍മ്മാതാക്കള് അവകാശപ്പെടുന്നത്. തൊട്ടാല് പൊളിയുന്ന പുട്ടില് പാലാരിവട്ടം പാലത്തിലെന്ന പോലെ ആവശ്യത്തിന് നിര്‍മ്മാണ വസ്തുകള് ചേര്‍ക്കാതെയുള്ള അഴിമതി വല്ലതും നടക്കുമോയെന്നതടക്കമുള്ള കമന്‍റുകളും സാമൂഹിക മാധ്യമങ്ങളില് നിറയുന്നുണ്ട്.\nപാലാരിവട്ടം പാലം അഴിമതി; ഇബ്രാഹിംകുഞ്ഞിനെ പ്രതിയാക്കും? എജിയെ വിളിച്ചു വരുത്തി ഗവർണർ!\nപാലാരിവട്ടം പാലം അതീവ ദുർബലം; 2183 വിള്ളലുകൾ,3മില്ലീമീറ്ററിൽ കൂടുതൽ വലുപ്പം...\npalarivattom bridge ebrahim kunju to sooraj corruption vigilance ഇബ്രാഹിം കുഞ്ഞ് ടിഒ സൂരജ് വിജിലന്‍സ്\npalarivattom puttu advertisement gets viral in social media\nStory first published: Sunday, September 22, 2019, 12:02 [IST]


ആപ്പിളിനെയും ഫെയ്സ്ബുക്കിനെയും മറികടന്ന് വേസ് ട്രാവല് നാവിഗേഷന് ആപ്പ് ഏറ്റെടുക്കാന് ഗൂഗിള് ഒരുങ്ങുന്നു - Tech Lokam\nആപ്പിളിനെയും ഫെയ്സ്ബുക്കിനെയും മറികടന്ന് വേസ് ട്രാവല് നാവിഗേഷന് ആപ്പ് ഏറ്റെടുക്കാന് ഗൂഗിള് ഒരുങ്ങുന്നു\nPosted on Jun, 10 2013,ByTechLokam Editor\nവേസ് (Waze) ട്രാവല് നാവിഗേഷന് മൊബൈല് അപ്ലിക്കേഷനു വേണ്ടിയുള്ള ‘യുദ്ധത്തില് ‘ അവസാനം ആപ്പിള് , ഫെയ്സ്ബുക്ക് തുടങ്ങിയ ആഗോള ഭീമന്മാരെ പിന്‍തള്ളി ഗൂഗിള് വിജയത്തോടടുക്കുന്നു. ഗ്ലോബ്സ് എന്ന ഇസ്രായേല് മാധ്യമം റിപ്പോര്‍ട്ട് ചെയ്തത്പ്രകാരം വേസ് എന്ന ട്രാവല് നാവിഗേഷന് കമ്പനിയെ ഏകദേശം 130 കോടി ഡോളറിന് ഗൂഗിള് വാങ്ങുന്നു. ഗൂഗിള് ഈയിടെ നടത്തിയതില് വച്ച് ഏറ്റവും വലിയ ഏറ്റെടുക്കല് ആണിത്. വേസ് ഇന്‍ക് (Waze Inc) ഒരു സ്റ്റാര്‍ട്ട്‌അപ്പ് കമ്പനി ആണ്. ഇസ്രായേല് ആയിരുന്നു അവരുടെ ആദ്യ ആസ്ഥാനം. എപ്പോള് അമേരിക്കയിലെ സിലിക്കോണ് വാലി കേന്ദ്രീകരിച്ചാണ് പ്രവര്‍ത്തിക്കുന്നത്.\nഗൂഗിളിനു പുറമേ ആപ്പിള് ഫെയ്സ്ബുക്ക് എന്നീ കമ്പനികളും വേസിനെ ഏറ്റെടുക്കാന് താല്‍പര്യം കാണിച്ചിരുന്നു. ഫെയ്സ്ബുക്ക് 100 കോടി ഡോളറും, അപ്പിള് 50 കോടി ഡോളറും ആണ് ഓഫര് ചെയ്തത്. പക്ഷേ ഇവരെ രണ്ടു പേരെയും മലര്‍ത്തിയടിച്ചു ഗൂഗിള് വേസിനെ കൈക്കലാക്കി.\nതത്സമയം ജിപിഎസ് സംവിധാനത്തില് പ്രവര്‍ത്തിക്കുന്ന ട്രാവല് നാവിഗേഷന് ആപ്ലിക്കേഷനാണ് വേസ്. വേസ് ഉപയോഗിച്ചാല് യാത്രാവേളകളില് മുന്നിലുള്ള ഗതാഗതകുരുക്കിനെക്കുറിച്ചും യാത്രാ ക്ളേശങ്ങളെക്കുറിച്ചും തത്സമയ വിവരങ്ങള് അറിയാന് സാധിക്കും എന്നതാണ് ഇതിന്‍റെ ഏറ്റവും വലിയ പ്രത്യേകത. പോയ്ക്കൊണ്ടിരിക്കുന്ന റോഡില് പോലീസുകാരുണ്ടോ, പോലീസുകാര് ഉണ്ടെങ്കില് അവര് ഒളിഞ്ഞു നിന്നാണോ വാഹനങ്ങളെ പിടിക്കുന്നത് എന്നൊക്കെ ഈ ആപ്ലിക്കേഷന് കാട്ടിത്തരും. കൂടാതെ മുന്നില് ഒരു അപകടമോ ദുരന്തമോ മോശം കാലാവസ്ഥയോ ഉണ്ടെങ്കില് അപ്പോള്‍തന്നെ മൊബൈലില് ഫോട്ടോയെടുത്ത് അത് പോസ്റ്റ് ചെയ്യുകയും ചെയ്യാം. മുന്‍പേ പോകുന്നവര് ഇത്തരത്തിലുള്ള എന്തെങ്കിലും തടസങ്ങള് കാണുകയാണെങ്കില് അത് വേസില് റിപ്പോര്‍ട്ട് ചെയ്തിട്ടുണ്ടെങ്കില് പിന്നില് വരുന്നവര്‍ക്ക് അത് കാണാനാകും. അതുകൊണ്ടുതന്നെ അവര്‍ക്ക് മറ്റ് മാര്‍ഗങ്ങളിലൂടെ സ്ഥലത്തെത്താന് സാധിക്കും. ഇങ്ങനെ കമ്മ്യൂണിറ്റി ബേസ്ഡ് ആപ്ലിക്കേഷന് ആണ് എന്ന പ്രത്യേകത കൂടെ ഇതിനുണ്ട്. ഇങ്ങനെ ഒട്ടേറെ സവിശേഷതകള് ഉള്ളത് കൊണ്ടാണ് സിലിക്കോണ് വാലി ഭീമന്മാര് വേസിന്റെ പിന്നാലെ കൂടിയത്.\nഅമേരിക്കന് സര്‍ക്കാറുമായി ചേര്‍ന്ന് റോഡ് ഗതാഗത സംവിധാനം മെച്ചപ്പെടുത്തുന്നതിനും ദുരന്ത നിവാരണത്തിനുമായി ഈ അപ്ലിക്കേഷന് ഉപയോഗിക്കുന്നുണ്ടെന്നും വേസ് വ്യക്തമാക്കി. അമേരിക്കയില് സാന്‍റി ചുഴലിക്കാറ്റ് നാശവിതച്ചപ്പോള് ഈ ആപ്ലിക്കേഷന് കാര്യമായി ഉപയോഗിക്കപ്പെട്ടിട്ടുണ്ട്. വേസ് തത്സമയ നാവിഗേഷന് വിവരങ്ങള് കാണിക്കുന്നത് അവരുടെ സ്വന്തം ഭൂപടത്തിലാണ്. ഗൂഗിളും വേസും മാത്രമാണ് ഇത്തരം കാര്യങ്ങള്‍ക്കായി സ്വന്തം മാപ്പ് ഉപയോഗിക്കുന്നതെന്നും വേസ് വൈസ് പ്രസിഡന്‍റ് ഡി ആന് ഇസ്നര് അവകാശപ്പെടുന്നു.\nഗൂഗിള് മാപ്പിന് പകരം ആപ്പിള് അവരുടെ സ്വന്തം മാപ്പ് അവരുടെ ഉപകരണങ്ങളില് അവതരിപ്പിച്ചിരുന്നു. പക്ഷേ അതൊരു വന്‍പരാജയമായിരുന്നു. ആ വേളയില് ആപ്പിള് സിഇഒ ടിം കുക്ക് വേസ് അപ്ലിക്കേഷന് ഉപയോഗിക്കാനായിരുന്നു നിര്‍ദേശിച്ചിരുന്നത്. അത് വേസിന് ഒരു വന് മുതല്‍കൂട്ടായിരുന്നു.\nഅങ്ങിനെ വേസ് കൂടെ ഗൂഗിളിന്റെ കയ്യിലാകുന്നതോടെ തത്സമയ നാവിഗേഷന് രംഗത്ത് ഗൂഗിളിനെ മറികടക്കാന് വേറാരും ഉണ്ടാകില്ല.\nലളിതമായ രൂപകല്‍പ്പനയോട് കൂടിയ ഒരു പുതിയ ലോഗോയുമായി ഗൂഗിള്; നാവിഗേഷന് ബാറിലും കാര്യമായ മാറ്റങ്ങള്\nആപ്പിള് മാപ്പിങ്ങ് സേവനങ്ങള് വാങ്ങി കൂട്ടുന്നു; ഹോപ്പ്സ്റ്റോപ്പ്, ലോകേഷനറി എന്നിവ ആപ്പിളിന്റെ കീശയില്


എറണാകുളം: കോവിഡ് രണ്ടാം തരംഗത്തിന്റെ വ്യാപനത്തിനിടയിൽ അതിഥി തൊഴിലാളികള്‍ക്ക് ആശ്വാസമായി തൊഴില് വകുപ്പിന്റെ ഇടപെടൽ തുടരുകയാണ്. നാൽപ്പതിനായിരത്തലധികം പേർക്കാണ് ജില്ലാ ഭരണകൂടത്തിന്റെയും തദ്ദേശ സ്വയംഭരണ സ്ഥാപനങ്ങളുടെയും സപ്ലൈകോയുടെയും സഹകരണത്തോടെയാണ് കിറ്റു വിതരണം നടത്തിയത്.\nനാൽപതിനായിരാമത്തെ ഭക്ഷ്യ കിറ്റ് ബീഹാർ സ്വദേശി ധർമ്മേന്ദ്രയ്ക്ക് കൈമാറിക്കൊണ്ട് ഞായറാഴ്ചത്തെ വിതരണ ഉത്ഘാടനം റൂറൽ എസ് പി കെ. കാർത്തിക് നിർവഹിച്ചു. ജില്ലാ ലേബർ ഓഫീസർ (എൻഫോസ്‌മെന്റ്) പി.എം. ഫിറോസ്, ആലുവ അസിസ്റ്റന്റ് ലേബർ ഓഫീസർ ഇ.ജി. രാഖി, വാർഡ് കൗൺസിലർ\nവി.എൻ. സുനീഷ് എന്നിവർ ഒപ്പമുണ്ടായിരുന്നു\nഇതര സംസ്ഥാനത്ത് നിന്നെത്തി കേരളത്തില് തൊഴിലെടുക്കുന്നവര്‍ക്ക് ലോക്ക് ഡൗൺ കാലത്ത് ഭക്ഷണമെത്തിക്കുക എന്ന സര്‍ക്കാര് നയം പൂര്‍ണ്ണ തോതില് നടപ്പാക്കുകയാണ് എറണാകുളം ജില്ലയിൽ തൊഴിൽ വകുപ്പ്.\nജില്ലയിൽ അസിസ്റ്റന്റ് ലേബര് ഓഫീസര്‍മാര് ഉള്‍പ്പെടെയുള്ള തൊഴില് വകുപ്പ് ഉദ്യോഗസ്ഥരുടെ നേതൃത്വത്തിലാണ് കിറ്റു വിതരണം. മുഖ്യമന്ത്രിയുടെ നിര്‍ദേശപ്രകാരം നടപ്പാക്കുന്ന പദ്ധതിയുടെ നടത്തിപ്പിന് ജില്ലയിൽ റീജണൽ ജോയിന്റ് ലേബർ കമ്മീഷണർ ഡി സുരേഷ് കുമാർ,ഡെപ്യൂട്ടി ലേബർ കമ്മീഷണർ ആർ ഹരികുമാർ ജില്ലാ ലേബർ ഓഫീസർമാരായ പി എം ഫിറോസ് ,പി .എസ് മാർക്കോസ് എന്നിവർ നേതൃത്വം നൽകുന്നു.\nലേബര് കമ്മീഷണര് ഡോ.എസ്.ചിത്ര അഡീഷണൽ ലേബർ കമ്മീഷണർ കെ. ശ്രീലാൽ എന്നിവരും ക്ഷേമ പ്രവർത്തനങ്ങൾ ഏകോപിപ്പിക്കാൻ മുന്നിലുണ്ട്..


കരുണാകരൻ പ്രതിനിധാനം ചെയ്ത രാഷ്ട്രീയ പ്രസ്ഥാനം തന്നെയാണ് മകന്റേതും: കെ കെ രമയ്ക്ക് പരോക്ഷ വിമർശനവുമായി ശാരദക്കുട്ടി |\nകരുണാകരൻ പ്രതിനിധാനം ചെയ്ത രാഷ്ട്രീയ പ്രസ്ഥാനം തന്നെയാണ് മകന്റേതും: കെ കെ രമയ്ക്ക് പരോക്ഷ വിമർശനവുമായി ശാരദക്കുട്ടി\nവടകര ലോക്‌സഭാ മണ്ഡലം യുഡിഎഫ് സ്ഥാനാർഥി കെ മുരളീധരന് പിന്തുണ പ്രഖ്യാപിച്ച ആർ എം പി നേതാവ് കെ കെ രമയെ പരോക്ഷമായി വിമർശിച്ച് എഴുത്തുകാരി എസ് ശാരദക്കുട്ടി. ഫേസ്ബുക്ക് പോസ്റ്റിലൂടെയാണ് വിമർശനം\n്‌സഖാവ് കെ കെ രമ കെ കരുണാകരന്റെ മകന് വേണ്ടി വോട്ട് ചോദിക്കും. അച്ഛൻ പ്രതിനിധാനം ചെയ്ത രാഷ്ട്രീയ പ്രസ്ഥാനമാണ് മകന്റേതും. രമയുടെ വേദനയോടൊപ്പം തന്നെ മലയാളി എക്കാലവും ഓർത്തിരിക്കുന്ന ഒന്നാണ് ഈച്ചരവാര്യരുടെയും ഭാര്യയുടെയും തോരത്ത കണ്ണീരെന്നും ശാരദക്കുട്ടി ഫേസ്ബുക്കിൽ കുറിച്ചു\n‘സഖാവ് കെ.കെ.രമ കെ.കരുണാകരന്റെ മകനു വേണ്ടി വോട്ടു ചോദിക്കും ഈ തിരഞ്ഞെടുപ്പിൽ. അച്ഛൻ പ്രതിനിധാനം ചെയ്ത രാഷ്ട്രീയ പ്രസ്ഥാനമാണ് മകന്റേതും.\nകെ.കെ.രമയുടെ വേദനയോടൊപ്പം തന്നെ മലയാളി എക്കാലവും ഓർത്തിരിക്കുന്ന ഒന്നാണ് ഈച്ചരവാര്യരുടെയും ഭാര്യയുടെയും തോരാത്ത കണ്ണുനീരും. എന്റെ പ്രിയപ്പെട്ടവനെ നിങ്ങൾ എന്തു ചെയ്തു എന്നാണ് രണ്ടു പേരും ചോദിക്കുന്നത്. മങ്ങിയ മിഴികൾ പടിക്കലേക്ക് ചായ്ച്ച് വരാന്തയിൽ ചടഞ്ഞിരിക്കുന്നുണ്ട് ഈച്ചരവാര്യരിപ്പോഴും. ഒരു സ്മാരകശില പോലെ. ചോദ്യങ്ങൾ ചോദിച്ചതിന്റെ പേരിൽ ഇല്ലാതാക്കപ്പെട്ട ആ മകനെക്കുറിച്ചോർമ്മിപ്പിച്ചു കൊണ്ട്.\nജീവിക്കുന്ന ജനതയോടും ജനിക്കാനിരിക്കുന്ന ജനതയോടും അവർ ചോദ്യങ്ങൾ ചോദിച്ചു കൊണ്ടേയിരിക്കും. ആർക്കുമവർ സ്വസ്ഥത തരില്ല.\n← ഗോവയിൽ പ്രമോദ് സാവന്ത് സർക്കാർ ഇന്ന് വിശ്വാസ വോട്ട് തേടും; ശക്തി തെളിയിക്കുമെന്ന് കോൺഗ്രസ്\nശ്രീധരൻ പിള്ളക്ക് സീറ്റില്ല, പത്തനംതിട്ടയിൽ കെ സുരേന്ദ്രൻ; കണ്ണന്താനം എറണാകുളത്ത് →\nശബരിമല കർമ സമിതിയുടെ നേതൃത്വത്തിൽ അയ്യപ്പ ജ്യോതി തെളിയിച്ചു\nമീ ടുവിൽ കുടുങ്ങി അലൻസിയറും; അയാൾക്കൊപ്പം ഇനിയൊരിക്കലും അഭിനയിക്കില്ലെന്ന് നടി


ഹര്‍ത്താലിനിടെ സംഘര്‍ഷം: - India News 24\nPosted on December 2, 2013 by PradeepMM\nകണ്ണൂര്: ആര്‍എസ്എസ് പ്രവര്‍ത്തകന്റെ കൊലപാതകത്തില് പ്രതിഷേധിച്ച് കണ്ണൂര് ജില്ലയില് ബിജെപി ആഹ്വാനം ചെയ്ത ഹര്‍ത്താലിനിടെ നേരിയ സംഘര്‍ഷം. ഹര്‍ത്താല് അനുകൂലികള് പോലീസിന് നേരെ ബോംബ് എറിഞ്ഞു. പോലീസ് ഗ്രനേഡ് പ്രയോഗിച്ചു. സ്ഥലത്ത് വന് പോലീസ് സംഘം ക്യാമ്പ് ചെയ്യുന്നുണ്ട്.\nഅഴീക്കോട് സിപിഎം വായനശാലയ്ക്ക് നേരെ കല്ലേറുണ്ടായി. കല്ലേറില് ജനല് ചില്ലുകള് തകര്‍ന്നു. വന്‍കുളത്തുവയലിലെ എടിഎം കൗണ്ടറിന്റെ ചില്ലുകളും കല്ലേറില് തകര്‍ന്നു. സംഭവത്തില് ഡിവൈഎഫ്‌ഐ മുന് ജില്ലാ പ്രസിഡന്റ് പി. സന്തോഷ്, എസ്എഫ്‌ഐ നേതാവ് സരിന് ശശി തുടങ്ങി കണ്ടാലറിയാവുന്ന 10 പേര്‍ക്കെതിരേ പയ്യന്നൂര് പോലീസ് കേസെടുത്തിട്ടുണ്ട്.


Producer Shibu G. Susheelan remembered Sukumaran - Malayalam Filmibeat\n| Published: Wednesday, June 17, 2020, 9:46 [IST]\nഒരുകാലത്ത് മലയാള സിനിമയില് തിളങ്ങി നിന്നിരുന്ന താരങ്ങളിലൊരാളായ സുകുമാരന്‍റെ 23ാം ചരമ വാര്‍ഷികമായിരുന്നു കഴിഞ്ഞ ദിവസം. നടനും അപ്പുറത്ത് നല്ലൊരു മനുഷ്യന് കൂടിയായിരുന്നു അദ്ദേഹമെന്നും അദ്ദേഹത്തോടുള്ള ബന്ധത്തെക്കുറിച്ചുമൊക്കെ പറഞ്ഞ് നിരവധി പേരാണ്. നിര്‍മ്മാതാവായ ഷിബു ജി സുശീലനും സുകുമാരനെക്കുറിച്ച് വാചാലനായി എത്തിയിരുന്നു. അദ്ദേഹത്തിന്‍റെ ഫേസ്ബുക്ക് കുറിപ്പിലൂടെ തുടര്‍ന്നുവായിക്കാം.\nനടനും നിർമ്മാതാവും ആയ സുകുമാരൻ ചേട്ടൻ വിട്ട് പിരിഞ്ഞിട്ട് ഇന്നേക്ക് 23വർഷം. മുന്നാറിൽ നിന്ന് വീട്ടിലേക്ക് പോകുംവഴി ശാരീരികഅസ്വസ്ഥത ഉണ്ടാകുകയും രാത്രി ഒരു മണിയോടെ എറണാകുളം ഇന്ദിരാഗാന്ധി ഹോസ്പിറ്റലിൽ അഡ്മിറ്റ് ചെയ്യുക ഉണ്ടായി . ആ രാത്രി മുതൽ ഡോക്ടർ മണി സാറും ,നേഴ്സ് മേരിചേച്ചിയും സുകുമാരൻ ചേട്ടന്റെ കാര്യങ്ങൾ നോക്കാൻ കൂടെ തന്നെ ഉണ്ടായിരുന്നു.\nജൂൺ 16ന് രാവിലെ വേറെ കുഴപ്പം ഒന്നും ഇല്ലാത്തതിനാൽ ഉച്ചകഴിഞ്ഞു നാട്ടിൽ പോകാൻ തയ്യാറാവുകയും അതിൽ സന്തോഷിച്ചു ചേട്ടൻ ഡോക്ടർ നേഴ്സ് ഇവർക്കൊക്കെ മധുരം നൽകുകയും ചെയ്തിരുന്നു . അത്രയും നേരം കൂടെ ഉണ്ടായിരുന്ന നടൻ ജനാർദ്ദനൻ ചേട്ടൻ ഒന്ന് വീട്ടിലേക്ക് പോയി വരാമെന്നു പറഞ്ഞു ഇറങ്ങി . ആ സമയത്ത് ഞാനും ഡയറക്ടർ പോൾസൺ ,റൈറ്റർ ആന്റണി കണ്ടംപറമ്പിൽ ആശുപത്രിക്ക് അടുത്തുള്ള സിനിമക്കാരുടെ താവളം ആയ കടവന്ത്ര ഓർക്കിഡ് ഹോട്ടലിൽ ആയിരുന്നു .\nപെട്ടെന്ന് ആന്റണി ചേട്ടന്റെ ആന്റി (നേഴ്സ് മേരി )ഹോസ്പിറ്റലിൽ നിന്ന് ഹോട്ടലിലേക്കു വിളിച്ചു . സുകുമാരൻ ചേട്ടന്റെ ആരോഗ്യനില പ്രശ്നം ആയി എന്ന് പറഞ്ഞു .ഉടനെ ഞാനും ആന്റണി ചേട്ടനും ,പോൾസൺ ചേട്ടനും ഓടി ഹോസ്പിറ്റലിൽ എത്തുകയും ചെയ്തു. ഞങ്ങൾ ചെന്ന് കുറച്ചു സമയം കഴിഞ്ഞപ്പോൾ സുകുമാരൻ ചേട്ടൻ യാത്രയായി. ഉടനെ ഞാൻ പുറത്ത് ഇറങ്ങി മല്ലിക ചേച്ചിയുടെ അമേരിക്കയിൽ ഉള്ള സഹോദരൻ ഉൾപ്പെടെ പലരെയുംവിയോഗ വാര്‍ത്ത അറിയിച്ചു. എറണാകുളം ടൗൺ ഹാളിൽ പൊതുദർശനത്തിന് സിനിമ ലോകം ഒഴുകി എത്തി. അവിടെ നിന്ന് മൃതദേഹം തിരുവന്തപുരത്തേക്ക് കൊണ്ട് പോയി.\nആദ്യമായി കണ്ട നടന്\nഎന്റെജീവിതത്തിൽ സുകുമാരൻ ചേട്ടൻ ചില നിമിത്തങ്ങളിൽ കൂടി കടന്ന് പോയിരുന്നു. ഞാൻ വാമനപുരം മുളവന ഹൈസ്കൂളിൽ പഠിക്കുന്ന സമയത്ത് സ്കൂളിൽ ഏറ്റവും കൂടുതൽ മാർക്ക് വാങ്ങിയതിന് സമ്മാനം നൽകാൻ വന്നത് സുകുമാരൻ ചേട്ടൻ ആയിരുന്നു .അപ്പോൾ ആണ് ഞാൻ ആദ്യമായി ഒരു സിനിമ നടനെ കാണുന്നത്.\nവർഷങ്ങൾ ക്ക് ശേഷം ഞാൻ സിനിമയിൽ വർക്ക് ചെയ്യാൻ വന്നെങ്കിലും ചേട്ടനോടൊപ്പം വർക്ക് ചെയ്തിരുന്നില്ല . പലപ്പോഴും കണ്ടിരുന്നു പല സെറ്റുകളിലും പിന്നെ ഡയറക്ടർ ബൈജു കൊട്ടാരക്കരക്കൊപ്പവും. ഞാൻ ആദ്യംകണ്ട സിനിമ നടനും എന്റെ ജീവിതത്തിലെ ആദ്യസമ്മാനം തന്ന വ്യക്തിയും മരിച്ചപ്പോൾ കൂടെ അവിടെ ഉണ്ടായിരുന്നു എന്നത് ഒരു നിമിത്തം പോലെ തോന്നി .\nമല്ലിക ചേച്ചിയോട് പറഞ്ഞു\nഇക്കാര്യങ്ങൾ ഈ അടുത്തകാലത്ത് തൃശൂർ പൂരത്തിന്റെ ഷൂട്ടിംഗ് സെറ്റിൽ വെച്ച് മല്ലിക ചേച്ചിയോട് സംസാരിക്കുക ഉണ്ടായി. ആ കൈകൾക്ക് വലിയ രാശി ഉണ്ടെന്ന് എനിക്ക് പിന്നെ മനസിലാക്കാൻ സാധിച്ചു. എന്നതാണ് സത്യം . ഞാൻ സിനിമയിൽ വരുകയും കാലങ്ങൾക്ക് ശേഷം ഒരു സിനിമ നിർമ്മിക്കാൻ വേണ്ടി ഇറങ്ങിയപ്പോൾ ചെന്നു നിന്നതും നായകൻ പൃഥ്വിരാജ് സുകുമാരനിൽ ആയിരുന്നു.\nഅങ്ങനെ സെവന്‍ത് ഡേ എന്ന സിനിമ യാഥാർഥ്യമായി .അങ്ങനെ മകൻ ആയിട്ടും വലിയ ഒരു സമ്മാനം എനിക്ക് തന്നു. സുകുമാരൻ ചേട്ടൻ തന്ന ആദ്യസമ്മാനത്തിന്റെ രാശി അവിടെ നിന്ന് ബഹുമാനപ്പെട്ട ഇന്ത്യൻ രാഷട്രപതിയിൽ നിന്ന് ദേശിയഅവാർഡ് വരെ വാങ്ങാൻ എനിക്ക് യോഗം ഉണ്ടായി. സുകുമാരൻ ചേട്ടന്റ ഓർമ്മദിവസത്തിൽ ഞാൻ ഓർമ്മപ്പൂക്കൾ അർപ്പിക്കുന്നു.\nRead more about: sukumaran mallika sukumaran സുകുമാരന് മല്ലിക സുകുമാരന്\nProducer Shibu G. Susheelan remembered Sukumaran\nStory first published: Wednesday, June 17, 2020, 9:46 [IST]


സാധാരണക്കാര് ആശങ്കയിലാണ്; മൊറട്ടോറിയം ഇളവിന് താമസമെന്തെന്ന് കേന്ദ്രസര്‍ക്കാരിനോട് കോടതി - Pathram Online\nന്യൂഡല്‍ഹി: മൊറട്ടോറിയം പ്രഖ്യാപിച്ച കാലത്തെ, രണ്ടുകോടി രൂപ വരെയുള്ള വായ്പകള്‍ക്ക് പലിശ ഇളവ് നല്‍കുന്നത് നടപ്പിലാക്കാന് ഒരുമാസം കൂടി വേണമെന്ന കേന്ദ്രത്തിന്റെ ആവശ്യം സുപ്രീം കോടതി തള്ളി. സാധാരണക്കാരന്റെ ദീപാവലി കേന്ദ്രത്തിന്റെ കയ്യിലാണെന്നും വിഷയം പരിഗണിക്കവേ കോടതി വാക്കാൽ പറഞ്ഞു.\nവിഷയത്തില് ഇതിനോടകം തീരുമാനം എടുത്ത പശ്ചാത്തലത്തില്, അത് നടപ്പാക്കാന് എന്തിനാണ് കൂടുതൽ സമയം എടുക്കുന്നതെന്നും കോടതി ആരാഞ്ഞു. പലിശ ഇളവ് നല്‍കുന്നതുമായി ബന്ധപ്പെട്ട തീരുമാനം എടുത്തിട്ടുണ്ടെന്നും നടപടിക്രമങ്ങള് പൂര്‍ത്തിയാക്കാന് നവംബര് 15 വരെ സമയം വേണ്ടിവരുമെന്നും ബാങ്കുകള്‍ക്കു വേണ്ടി ഹാജരായ ഹരീഷ് സാല്‍വേ കോടതിയെ അറിയിച്ചപ്പോഴായിരുന്നു കോടതി ഇക്കാര്യം ആരാഞ്ഞത്. ജസ്റ്റിസുമാരായ അശോക് ഭൂഷണ്, ആര്. സുഭാഷ് റെഡ്ഡി, എം.ആര്. ഷാ എന്നിവരുടെ ബെഞ്ചാണ് വിഷയം പരിഗണിച്ചത്.\nസാധാരണക്കാര് ആശങ്കയിലാണ്. രണ്ടുകോടി വരെ വായ്പയുള്ളവരുടെ കാര്യത്തില് ഞങ്ങള്‍ക്ക് ഉത്കണ്ഠയുണ്ട്- ബെഞ്ച് പറഞ്ഞു. കോവിഡ് ലോക്ക്ഡൗണ് മൂലം വായ്പ തിരിച്ചടവ് മുടങ്ങിയ ആളുകള്‍ക്ക് ആശ്വാസം നല്‍കുന്ന നടപടികള് ഉടൻ സ്വീകരിക്കണമെന്ന് സര്‍ക്കാരിനോട് കോടതി ആവശ്യപ്പെട്ടു . കേസ് നവംബർ രണ്ടിന് വീണ്ടും പരിഗണിക്കും. അപ്പോൾ തീരുമാനം അറിയിക്കണമെന്നും കോടതി ആവശ്യപ്പെട്ടു.\nവായ്പകള്‍ക്ക് മൊറട്ടോറിയം ഏര്‍പ്പെടുത്തിയ കാലയളവില് രണ്ടുകോടി രൂപ വരെയുള്ള വായ്പകള്‍ക്ക് കൂട്ടുപലിശ ഈടാക്കില്ലെന്ന് നേരത്തെ കേന്ദ്രസര്‍ക്കാര് സുപ്രീം കോടതിയില് വ്യക്തമാക്കിയിരുന്നു. എന്നാല് ഇതില് കൂടുതല് വ്യക്തത വരുത്തണമെന്ന് കോടതി ആവശ്യപ്പെട്ടു. ഇതിനു പിന്നാലെ കേന്ദ്രസര്‍ക്കാര് പുതിയ സത്യവാങ്മൂലം സമര്‍പ്പിക്കുകയായിരുന്നു.\nരണ്ടുകോടി രൂപ വരെ വായ്പ എടുത്തവര്‍ക്കാണ് കൂട്ടുപലിശ ഒഴിവായിക്കിട്ടുന്നത്. ചെറുകിട വ്യവസായങ്ങള്‍ക്ക് ആയുള്ള വായ്പ, വിദ്യാഭ്യാസ വായ്പ, ഭവന വായ്പ, ക്രെഡിറ്റ് കാര്‍ഡ് കുടിശ്ശിക, വാഹന വായ്പ, വ്യക്തിഗത വായ്പ, വീട്ടിലേക്ക് സാധനങ്ങള് വാങ്ങാന് വേണ്ടി എടുത്ത വായ്പ തുടങ്ങിയവയ്ക്കാണ് ഇളവ് ലഭിക്കുക.\nനിങ്ങള് സത്യസന്ധരാണോ…? എങ്കില് ഇനി എളുപ്പത്തില് വായ്പ ലഭിക്കും; പുതിയ പദ്ധതിയുമായി കേന്ദ്രസര്‍ക്കാര്


നടിയെ ആക്രമിച്ച സംഭവം; ദിലീപിനെ ന്യായീകരിച്ച ശ്രീനിവാസനെതിരെ രേവതി - Malayalam Daily News\nനടിയെ ആക്രമിച്ച സംഭവത്തില് ദിലീപിനെതിരെ കോടതിയില് കേസ് നിലനില്‍ക്കേ ദിലീപ് തെറ്റുകാരനല്ലെന്ന് ന്യായീകരിച്ച നടന് ശ്രീനിവാസനെതിരെ ഡബ്ല്യുസിസി. നടി ആക്രമിക്കപ്പെട്ട കേസില് ദിലീപ് നിരപരാധിയാണെന്നായിരുന്നു ശ്രീനിവാസന് പറഞ്ഞത്. നമ്മള് ആദരിക്കുന്ന താരങ്ങള് ഇങ്ങനെ സംസാരിക്കുന്നത് ഖേദകരമാണെന്ന് രേവതി.\nസെലിബ്രിറ്റികള് കൂടുതല് ഉത്തരവാദിത്തത്തോടെയല്ലേ സംസാരിക്കേണ്ടത്? ഇത്തരത്തിലുള്ള പ്രസ്താവനകള് അടുത്ത തലമുറയില് എങ്ങനെ പ്രതിഫലിപ്പിക്കുമെന്ന് അവര് ചിന്തിക്കേണ്ടതില്ലേയെന്നും രേവതി ട്വിറ്റ് ചെയ്തു.\nദിലീപിനെതിരായ കേസ് കെട്ടിച്ചമച്ച കഥയാണെന്നും ശ്രീനിവാസന് പറയുകയുണ്ടായി. കേസിലെ മുഖ്യപ്രതിയായ പള്‍സര് സുനിക്ക് ഒന്നര കോടി രൂപയ്ക്ക് ദിലീപ് ക്വട്ടേഷന് നല്‍കിയെന്നത് അവിശ്വസനീയമാണ്. തനിക്ക് അറിയുന്ന ദിലീപ് അങ്ങനെ ചെയ്യില്ല. വനിതാ താരസംഘടനയായ ഡബ്ല്യുസിസിയുടെ ആവശ്യവും ഉദ്ദേശവും എന്തെന്ന് ഇതുവരെ മനസിലായിട്ടില്ലെന്നും ശ്രീനിവാസന് പറയുകയുണ്ടായി.\nസിനിമാരംഗത്ത് സ്ത്രീകളെ ചൂഷണം ചെയ്യുന്നില്ല. ആണും പെണ്ണും തുല്യരാണെന്നും ശ്രീനിവാസന് അഭിപ്രായപ്പെട്ടിരുന്നു. ചില കാര്യങ്ങള്‍ക്ക് അതിര്‍വരമ്പുകള് ഉള്ളതുകൊണ്ട് കൂടുതല് ഒന്നും പറയുന്നില്ലെന്നും ശ്രീനിവാസന് പറഞ്ഞു.


ജീവിത അവസാനം വരെ പൗരോഹിത്യത്തിന്റെ വിശുദ്ധി കാത്തുസൂക്ഷിച്ച ഏവരുടെയും പ്രീയപ്പെട്ട മാവേലിൽ അച്ചന് എന്റെ കണ്ണീർ പ്രണാമം | knanayapathram\nമാവേലി അച്ചന്റെ മരണ വാർത്ത വളരെ വേദനയോടെയാണ് കേട്ടത് . ജീവിതത്തിൽ അടുപ്പമുണ്ടായിരുന്ന വൈദീകരിൽ ഒരാൾ കൂടി വിടവാങ്ങി. വളരെ ശാന്തനായ സ്നേഹനിധിയായ കാര്യക്ഷമതയോടെ പ്രവർത്തിച്ചിരുന്ന ഒരു വൈദീകൻ. ആരേയും വേദനിപ്പിക്കാത്ത സഹായം ആവശ്യമുള്ളടത്തു ഒരു സഹായകനായ് മുൻപിൽ നിന്നിരുന്ന വ്യക്തി. ഞാൻ ഏറെ സ്‌നേഹിച്ചിരുന്ന എന്നെ സ്നേഹിച്ചിരുന്ന എല്ലാവരുടെയും പ്രീയപ്പെട്ട മാവേലി അച്ചൻ ഓർമ്മയിലേക്ക് മടങ്ങുന്നു. ഒരിക്കലെങ്കിലും അച്ചനുമായി പരിചയപെട്ടവർ അദ്ദേഹത്തെ മറക്കുമെന്ന് ഞാൻ വിശ്വസിക്കുന്നില്ല.\n2003 മെയ്മാസം 18ആം തിയതി ആണ് മാവേലി അച്ചൻ ഞങ്ങളുടെ പള്ളി (സെന്റ് മേരീസ് ക്‌നാനായ ദേവാലയം , ഇരവിമംഗലം)വികാരിയായി എത്തുന്നത് . അത് ഞങ്ങളുടെ ദേവാലയത്തിന്റെ സുവർണ്ണ ജൂബിലി വർഷമായിരുന്നു. ജൂബിലി ആഘോഷ കമ്മിറ്റിയിൽ അച്ചനൊപ്പം പ്രവർത്തിക്കുവാൻ എനിക്ക് കിട്ടിയ അവസരം എൻറെ ജീവിതത്തിൽ ഒരിക്കലും മറക്കുവാൻ സാധിക്കാത്ത ദിനങ്ങളായിരുന്നു.\nഎന്ത് പ്രതിസന്ധിഘട്ടങ്ങൾ വന്നാലും തന്മയത്വത്തോടെ അതിനെ നേരിടാനുള്ള മനക്കരുത്ത് അച്ചന് ഉണ്ടായിരുന്നു. അങ്ങനെ അച്ചൻ വന്ന നാൾ മുതൽ ഞാൻ യുകെയിലേക്ക് പോരുന്ന നാൾ വരെ ഏതാണ്ട് രണ്ടു വർഷക്കാലം അച്ചന്റെ ഒരു നിഴലായി ഞാൻ ഉണ്ടായിരുന്നു എന്നതാണ് സത്യം. എല്ലാദിവസവും ഒരല്പനേരം എങ്കിലും അച്ഛൻറെ അടുത്തു പോയി ഇരുന്ന് സംസാരിക്കാത്ത ദിനങ്ങൾ ഇല്ലായിരുന്നു. ഞാനൊരിക്കലും അച്ചൻ ഒരാളോട് പോലും ദേഷ്യപ്പെട്ട് കണ്ടിട്ടില്ല. എന്ത് പ്രശ്നങ്ങൾ ഉണ്ടെങ്കിലും അതെല്ലാം സ്നേഹത്തോടെ പറഞ്ഞു തീർക്കുവാൻ ഉള്ള ഒരു പ്രത്യേക കഴിവ് അച്ചന് ഉണ്ടായിരുന്നു. വളരെ മനോഹരമായ ജൂബിലി സമാപനത്തിന് ശേഷം സുവർണ്ണ ജൂബിലിയുടെ സ്മരണിക പ്രസിദ്ധീകരണത്തിലും അച്ഛനോടൊപ്പം പ്രവർത്തിക്കുവാൻ എനിക്ക് സാധിച്ചു. സ്മരണികയുടെ ഓരോ പ്രവർത്തനത്തിലും അച്ഛൻറെ കയ്യൊപ്പ് ഉണ്ടായിരുന്നു, എല്ലാ കാര്യങ്ങളും കൃത്യതയോടെ നോക്കി എല്ലാത്തിനും വേണ്ട മാർഗനിർദേശങ്ങൾ നൽകി ഒരു പിതാവിന്റെ വാത്സല്യത്തോടെ ഞങ്ങളെ സ്നേഹിച്ചിരുന്ന ആളായിരുന്നു ബഹുമാനപ്പെട്ട മാവേലി അച്ഛൻ. ജൂബിലി സ്‌മാരകമായി മനോഹരമായ ഒരു പാരിഷ് ഹാൾ കൂടി യാതൊരു നിർബന്ധിത പിരിവും കൂടാതെ പൂർത്തീകരിച്ചതിനു ശേഷം ആണ് അദ്ദേഹം ഇരവിമംഗലത്തുനിന്നും പിൻവാങ്ങിയത്. യുകെയിലേക്ക് പോന്നതിനു ശേഷവും എന്ന് അവധിക്ക് പോയാലും ഒരിക്കലെങ്കിലും അച്ഛൻറെ അടുത്തു പോകാതെ ഇരുന്നിട്ടില്ല. എവിടെവച്ച് കണ്ടാലും പേര് ചൊല്ലി വിളിക്കുന്ന സ്നേഹനിധിയായ ഒരു വൈദികൻ ഓർമയിലേക്ക് മടങ്ങുന്നു. അച്ചന്റെ വിയോഗം ഒരു തീരാ നഷ്ടമാണ് പ്രത്യേകിച്ച് കോട്ടയം അതിരൂപതക്കും ക്നാനായ സമുദായത്തിനും. അച്ഛൻറെ കൂടെ പ്രവർത്തിക്കുവാൻ സാധിച്ച ആ നല്ല കാലഘട്ടത്തിലെ ഒരായിരം ഓർമ്മകൾക്ക് മുൻപിൽ ശിരസ് നമിച്ചുകൊണ്ട് അച്ഛൻറെ ഓർമകൾക്ക് മുൻപിൽ ഒരായിരം കണ്ണീർ പുഷ്പങ്ങൾ അർപ്പിക്കുന്നു പൗരോഹിത്യത്തിന്റെ പരിശുദ്ധി ജീവിതത്തിൽ അനുവർത്തിച്ച വന്ദ്യ പുരോഹിതാ അങ്ങേക്ക് എന്റെ ശതകോടി പ്രണാമം\nസിറിൾ പനംങ്കാല , നോട്ടിങ്ഹാം , യു കെ ( ഇരവിമംഗലം )


ഷീന മരിച്ചിട്ടില്ലെന്ന് ഇന്ദ്രാണി മുഖർജിയുടെ വെളിപ്പെടുത്തൽ - ഇ വാർത്ത | evartha\nഷീന മരിച്ചിട്ടില്ലെന്ന് ഇന്ദ്രാണി മുഖർജിയുടെ വെളിപ്പെടുത്തൽ\nമുംബൈ: ഷീനബോറ കൊല്ലപ്പെട്ടിട്ടില്ലെന്ന് ഇന്ദ്രാണി മുഖർജിയുടെ നിർണ്ണായക വെളിപ്പെടുത്തൽ. ചോദ്യം ചെയ്യലിനിടെയാണ് ഇന്ദ്രാണി പോലീസിനോട് ഇക്കാര്യം വ്യക്തമാക്കിയത്. മുൻ സ്റ്റാർ ഇന്ത്യ സി.ഇ.ഒയുടെ ഭാര്യ ഇന്ദ്രാണി മുഖർജിയും അവരുടെ മുൻ ഭർത്താവ് സഞ്ജീവ് ഖന്നയും ഡ്രൈവറും ചേർന്ന് ഷീനയെ 2012 ഏപ്രിൽ 24ന് കൊലപ്പെടുത്തിയെന്നാണ് കേസ്.\nഎന്നാൽ മൂന്ന് വർഷം മുമ്പ് ഷീന കൊല്ലപ്പെട്ടെന്ന് തന്നെയാണ് പൊലീസ് വിശ്വസിക്കുന്നത്. കൊലപാതകത്തിന് ശേഷം വനപ്രദേശത്തിലേക്ക് മൃതദേഹം കൊണ്ടു പോകാൻ ഉപയോഗിച്ചതെന്ന് കരുതുന്ന വലിയ സ്യൂട്ട്കേസുകൾ ഞായറാഴ്ച പൊലീസ് കണ്ടെത്തിയിരുന്നു.\nമൂന്ന് വർഷമായി ഷീന യു.എസിലാണെന്നായിരുന്നു ഇന്ദ്രാണി ബന്ധുക്കളോടും സുഹൃത്തുക്കളോടും പറഞ്ഞിരുന്നത്.\nഇന്ദ്രാണിയുടെ മകനും ഷീനയുടെ കാമുകനുമായ രാഹുൽ മുഖർജിയോടും അവർ ഇങ്ങനെ തന്നെ പറഞ്ഞിരുന്നു.\nഷീനയുടെ മൊബൈൽ ഫോൺ ഇന്ദ്രാണി ഒരു വർഷത്തോളം ഉപയോഗിച്ചിരുന്നു. ഷീനയുടെ പേരിൽ വ്യാജ കത്തുകളെഴുതുകയും ഷീനയുടെ ഓഫീസിലേക്ക് വ്യാജ രാജിക്കത്ത് അയക്കുകയും ചെയ്തിരുന്നു. കത്ത് തയ്യാറാക്കാൻ ഉപയോഗിച്ച ലാപ്പ്ടോപ്പ് കണ്ടെത്തിയതായി അന്വേഷണവൃത്തങ്ങൾ അറിയിച്ചു.\nTopics: don’t miss Indrani Mukerjea Sheena Bora